
PRAEFATIO 


De codicum manuscriptorum condicione et natura 


Numerus codicum qui hunc dialogum continent praeser- 
tim recentioris aetatis quamquam tantus est, ut in cunctis 
qui ad nos pervenerunt investigandis non parvam consumas 
operam, tamen ne unus quidem tali excellit fide et praestantia, 
cuius quasi firmo fundamento nisus textum constituas et 
satis certum et nostris temporibus sufficientem. Omnium qui 
mihi noti sunt undequinquaginta librorum manuscriptorum 
et bonitate et vetustate potiores videntur: 

Codex Remensis n. 392 insignitus!), membranaceus, mis- 
cellaneus in quarto (mm. 237 x 192) foliorum 120, quorum 
singulae paginae binis instructae columnis 22 versus continen- 
tibus ab uno librario minusculis Carolingianis saeculo IX 
conscriptae sunt. In bibliotheca urbana Remensium custo- 
ditus haec opera servavit: fol. 1 '7 ncipit. liber Awreli Augustini 
de Magisiro' ; fol. 31T Incipit liber sci | Augustini epi de sca 
Virginitate ; fol. 6607 Incipit Regula sci Augustini ; fol. 73v 
' Incipit. prologus eorum quae  obiciunt Arrian? ; fol. 79v *In- 
cipit liber Aurelii Augustini epi respondentis contra. istam non 
fidem sed. Arrianorum perfidiam sanctae Trinitatis inimicam ; 
fol. 110v *Incipit epistula sci Augustini ep ad. Asellimum (sic!) 
episcopum de cavendo iudaismo'; fol. 110r 'Incipit epistula 
Augustini ad. T'eodorum (sic!) episcopum de recipiendis Dona- 
tss. lndicem eiusdem aetatis offert fol. Av. In inferiore 
margine foliorum A—1, 30—31, 48—49, 64—65, 96—97, 
119—120 dedicationem invenis saeculi IX: 'Hinemarus ar- 


1) Cf. Catalogue Général des Manuscrits des Bibliothéques publiques 
de France, tom. XXXVIII Reims, tom.I, Paris 1904, pp. 522—523. 


Xx Praefatio 


chieps dedit Sanctae Mariae Remensi. Fol. Ar his verbis con- 
scriptum est: 'Liber Sancte Marie Remensis, Fol. 120v de 
origine codicis docet ita: 

*Iste liber est de antiquis libris ecclesiae Remensis et. erat 
in cagntulo. Continet in toto folia, 120, centum X X*, et in eo 
continentur glures libri beati Augustini, utpote de Magistro, 
de Virginitate, de Regula eiusdem sancti Augustini; item. liber 
eiusdem contra perfidiam Arii inimicam sancte Trinitate, epis- 
tula eiusdem ad. Asellicum. episcopum; item, epistula. eiusdem 
magistri ad. Theodorum eqnacopum. .Et hune librum dedit vene- 
rande memorie domnus Hincmarus, quondam Remensis archi- 
episcopus, qui librum istum et plures alios libros dedit suo tem- 
pore Sancte Marie Remensi. Orate Deum qro €o. Si quis 
furatus fuerit inde aliquid anathema sit. Quotatus et mumeratus 
per Egidium de Asperomonte in, crastino Ascensionis Domini 
anno M-CCCC-XII^ 

Dialogus de Magistro correctorem passus est, qui correc- 
tiones suas intra lineas et in margine signis Zj vel 2- posuit. 
De orthographia, qua librarius usus est, adnotarim haec: 
Adsimilationem quae dicitur consonantium in verbis com- 
positis — ammonere pp. 9,7. 10,18. 36,2. 36,3, ammat- 
tere p. 13, 13. exceptis, de quibus cf. p. XXIX — nusquam 
fere admisit, ut constanter legamus adaentior, adpeto, adten- 
dias, adfirmo, adnwuo, inlustro, inpedio, inplicatum, immanis, 
conpungo etc. Praeterea pro locutio invenimus loquutio, pro 
cur quur pp. 31, 22. 32, 6, pro reperio repperio, pro contemnenda 
contemnenda p. 30, 14, pro saltem saltim. Confusionem et 
permutationem consonantium et vocalium, quod genus men- 
dorum multis codicibus proprium est, bis tantum offendimus: 
p- 25, 10, ubi pro at legimus ad, et p. 4, 13, ubi librarius cythara 
scripsit. 

Codex Vaticanus Latinus n. 515!) membranaceus, miscel- 

1) Bibliothecae Apostolicae Vaticanae codices raanuscripti recensiti 
iussu Leonis XIII pontif. maximi praeside Alfonso Capercelatro archiep. 
Capuano $8. R. E. Bibliothecario, tom. I, Romae MDCCCCII, pp. 392 —393. 


Praefatio XI 


laneus in quarto (mm. 249 x 164) foliorum 112, quorum 
fol. 87r usque ad fol. 112v binis columnis 27 versus continen- 
tibus instructa sunt, minusculis Carolingianis saeculo IX ut 
videtur exeunte confectus est. Insunt huic codici complura 
opera Augustini: fol. 3 *De diversis quaestionibus, fol. 22 ' De 
magis pharaonis', tol. 76 'de Pascha', fol. 85 'Sequitur caput 
vicesimum, sextum libri I Retractationmuwm', fol. 877 ! Incipit liber 
sci Augustini de Magistro colloquendo et disserendo habitus cü 
filio suo Adeodato p introgation& et responsionem. Libellus 
qui est de Magistro in hoc codice à duobus librariis scriptus 
est, quorum alter exaravit fol. 87" usque ad fol. 96v, alter 
fol. 97r usque ad fol. 112v. Quod ad orthographica pertinet, 
et hic liber adsimilationem consonantium, cuius supra men- 
tionem fecimus, omnibus fere locis evitat, sed multa praebet 
menda, quae commutatione vocalium efficiuntur, velut presto, 
quero, preceptum, expraesswm p. 25, 19, grec? ; legitur praeterea 
ceperim pro coeperim p. 30,8, paena pro poena p.38, 15, 
faedus pro foedus p.35,23. In aspiratione quae vocatur 
librarii hie illie peccaverunt, ut inveniamus n?hilhominus pro 
nihilominus. Ceterum et in hoc codice legimus l/oquutio, quur, 
repperio, saltim. 

Codex Bernensis signo AA 90 instructus membranaceus 
in quadrato fragmenta miscellanea continet, de quibus con- 
feratur Catalogus codicum Bernensium (Bibliotheca Bongar- 
siana), quem edidit et praefatus est Hermannus Hagen, 
Bernae MDCCCLXXV. Fragmentum dialogi de Magistro 
locum duodevicesimum in codice obtinens octo foliis constat 
tricenos versus offerentibus, quae minusculis Carolingianis 
saeculo IX exarata sunt. Incipit a verbis: 1Aug. Quid nom 
nonne similii habet? p. 16, 8, desinit verbis: 'quàvis m oma q 
significant! p. 41, 1. Schedae aquae vi valde corruptae manum 
correctricem indicant, quae correctiones in margine notavit. 
Reifferscheid, Die rómischen Bibliotheken, in Sitzungsberichte der phil.- 


hist. Klasse der kaiserl. Akademie d. Wissenschaften zu Wien,. vol. 63, 
Wien 1869, p. 603. 


XII Praefatio 


Hoe in codice orthographiam ad certam legem redigere nor 
possumus; legimus enim adfirmo et affirmo, admuo et attendo 
adsentior et assentior etc. In consonantibus et vocalibu: 
librarius multum erravit, cum scripsit: ceperim pro coeperim 
difinio pro definio, difinitio pro definitio, sillaba pro syllaba 
karissima, pro carissima p. 20, 6. 

Codex Monacensis Latinus n. 185405!) olim Tigurinus 
membranaceus miscellaneus in quadrato foliorum 97, quorun 
singulae paginae 19 versibus compictae sunt, minusculi: 
Carolingianis saeculis X et XI exaratus videtur. Continentui 
hoc codice: Sermo s. Augustini contra, quinque hereses. Fol. 35 
recentiore manu adscriptum est: Incipit liber s. Augustini di 
mgro quem disputavit p modà dyalogi cà suo filio Adeodato 
Fol. 81 *De rationali et ratione ut?" a, domno Gerperto' ; fol. 9: 
*Oratio Gerperti habita, in. concilio Mosomensi. Compendi: 
nominum Augustini et Adeodati librarius rubrica pinxit 
lacunas et menda intra lineas vel in margine ipse correxit 
ff. 44v, 60r usque ad 617, 67v, 787, 78v, 81r. In adsimilation 
consonantium librarium certam firmamque regulam secutum 
non esse apparet cum legimus assentior, appeto, adiendo 
adfirmo etc. In commutationem consonantium atque voca 
lium raro tantum delapsus est: quod pro quot p. 6, 6, optine 
pro obtineo p. 22,18, tybiae pro tibiae p. 4,13. Super his in 
venimus repperio, loquutio, scola, ymmnus. 

Codex Londinensis n. 10, 940?) membranaceus miscel 
laneus in quarto binis columnis minusculis Carolingianis sae 
culo XI confectus haec Augustini opera continet: 'Liber d. 
magistro', *de beata vita, fliber unde malum', 'de libero volun. 
tatis arbitrio', de vera religione', *de praesentia Dei'. Dialogu: 
de Magistro in hoc libro manuscripto a glutinatoribus media« 
quae vocatur aetatis per diversa folia ita dispersus est, ut ir 


1) Cf. Catalogus codicum Latinorum Bibliothecae Regiae Monacensis 
tom. II, Monachii MDCCCLXXVI. 

*) Cf. List of the additions to the mss. in the British Museum in th: 
years 1836 —1840, p. 23. Hunc codicem descripsit P. Knóll in CSEL LXIII 


Praefatio XIII 


hisce foliis quaeratur: fol. 7v 'Incipit liber scu Augustini de 
Magistro" usque ad fol. 15v, fol. 25, fol. 16, fol. 1197, in cuius 
superiore parte recentior manus adscripsit: *Antecedens 
sequévis materie principiü est h' libri de Mgro', usque ad 
fol. 123v 'Explicit libellus de Magistro Augustini  Verissimá 
Doctoris ab Adeodato'. Originem codicis adnotatio fol. 7v 
prodit: ' Ex libris Imperialis Monasteri? S. Maximini. Ultima 
libelli nostri verba a librario ita posita sunt ut calicis formam 
efficerent!). Librarius ipse varias lectiones intra lineas nota- 
vit compendio / — vel, fol. 123r. Codex ecorrectore usus est 
qui correctiones et adnotationes intra lineas vel in margine 
posuit. Fol. 14r in sinistra margine adnotatum invenis: 
' Recapitulatio', p. 26, 15. In orthographicis vocales multi- 
fariam commutatae sunt atque confusae velut aequus pro 
equus pp. 15,3. 15,6. 23,9, difimio pro defimio p.18, 23, 
tybiae pro tibiae p. 4,13, cythara pro cithara p. 4,13, hystrio 
pro Aéstrio p. 9, 17. Adsimilationem consonantium modo in 
eis verbis detestatur, quae cum syllabis con- et n- coniuncta 
sunt, ut legamus inludo, vwpudens, inprobo, vnlustro, compungo, 
sed assentior, affirmo, attendo, assum, ammoneo. Alia menda 
digna quae commemorentur haec sunt: repperio, actenus 
p. 45, 19, optineo p. 22,18, hystoria p. 46, 22 et p. 47,5. 
Codex Vindobonensis n. 766, 6?) membranaceus miscel- 
laneus foliorum 86 ad saeculum XII referendus est. In hoc 
codice haec opera insunt: fol. 17—fol. 24r Cassiodorus, institu- 
tiones divinarwm litterarum, fol. 24r—1fol. 25r Idem, saecula- 
riwm lectionum caput I et 1T, fol. 25Y—tol. 27v de peccato origi- 
nali, fol. 27v—4tol. 30* S. Aurelii Augustini epistolae sew libri 
de perfectione iustitiae hominis, fol. 30r—fol. 31v S. Hierong- 
mus, epistola de virginitate servanda, fol. 31v Incipit liber 


1) Cf. v. Gardthausen, Griechische Palaeographie, Leipzig 1879, 
p. 118sqq. í 

?) Cf. Tabulae codicum manuscriptorum praeter Graecos et Orientales 
in Bibliotheca Palatina Vindobonensi asservatorum, vol. I, Vindobonae 
MDCCCLXIV, p. 128. 


L? 


S? 


XIV Praefatio 


Augustini de Magisterio (sic!), fol. 45v—fol. 61v liber Magni 
Aurelii Cassiodori Senatoris de .Amima, fol. 61v—fol. 67r 
Notkerus, de illustribus viris, qua ex intentione sacras scripturas 
ex ponebant, fol. 677T—£fol. 73r Silvester II Papa (Gerbertus), de 
rationali et ratione, fol. 731—1ol. 74v Idem, oratio habita in con- 
cilio Mosomensi, fol. 75'—fol. 85r S. Aurelii Augustin? dia- 
logus ad. Orosiwm, sew quaestiones e variis Augustini scriptis 
comqpilatae, fol. 85v—fol. 86" Fragmenta homiletica de resur- 
rectione Domini nostri. Orthographia quae dicitur ad certam 
normam non redacta menda iam supra a nobis tractata 
occurrunt: tybia, cythara, hystrio, hystoria, sillaba, pena pro 
poena. p. 38, 15, ceperim pro coeperim p. 30,8, quod. pro quot 
p. 60,6; ceterum legimus: nichil, michi, nichilhominus ymnus, 
scola, repperio, optineo, contempnenda. 

Codex Sangallensis n. 140 insignitus!) membranaceus, 
miscellaneus in quarto (mm. 210 x 160) paginarum 404, 
quarum singulae vicenis singulis versibus instructae sunt, ab 
uno librario minusculis Carolingianis saeculo X perscriptus 
haee scripta servavit: p.3 Incipit epistula s. Augustini ad 
Valentinum monachum, p.25 Incipit liber s. Augustini de 
libero arbitrio; p. 105 usque ad p. 106 litteris vacuae sunt; 
p. 107 Incipit altercatio Augustini et. Feliciani Arriamanitae ; 
p.178 usque ad p.179 litteris vacuae sunt; p. 181 Incipit 
liber Beati Augustini de Magistro; intra lineas recentiore 
manu rubrica adscriptum est: ad Adédatwm filiwm, p. 255 
usque ad p. 404 Varios tractatus canonicos continent, p. 143 
notam invenis ad altercationem Augustini et Feliciani spec- 
tantem, quam Ekkehartus IV, qui annalibus, quos composuit 
monasterii Sangallensis, nominis famam adeptus est?), sae- 
culo XI rubrica adspersit. Dialogus de Magistro correctore 
usus est, qui quae corrigenda et adnotanda putavit intra 


1) Cf. G. Scherer, Verzeichnis der Handschriften der Stiftsbibliothek 
von St. Gallen, Halle 1875. 

?) Cf. Franz Weidmann, Geschichte der Bibliothek von St. Gallen, 
St. Gallen 1846. Aloisius Scheiwiler, Das Kloster St. Gallen, Einsiedeln 1881. 


Praefatio XV 


lineas rubrica scripsit. Adsimilationem consonantium in ver- 
bis compositis a librario ipso constanter devitatam corrector 
omnifariam vituperat ita, ut praepositionis consonantem 


t Í 
deleat, duplicet verbi, velut p.4, 10 adtendis, p. 23, 5 adfirmas, 


p. 34, 10 Mono p. 34, 20 qipeobis Ceteroquin hie codex 
eisdem affectus est mendis aec proprietatibus atque codices 
RVB. Legimus enim loquutio, quero, repperio, ammodum 
p. 4,8, ammoneo pp. 9, 7. 10, 18. 36, 2. 36, 3. Praeterea 
haee quoque, quae rationi recte scribendi repugnare videbis, 
non amittenda esse duco: exibent p. 45, 20, pincxerit p. 45, 8, 
adiwwuvo p. 46, 21 bis, cwmsultae p. 47, 15, oppinor p. 50, 8. 

Codex Londinensis signo Royal 8 C III instructus mem- 
branaceus miscellaneus in quarto (mm. 230 x 150) foliorum 
120, quorum singulae paginae 19 lineis compictae sunt, s. X à 
compluribus librariis minusculis Carolingianis elegantissime 
confectus nune adservatur in Museo Britannico. Insunt huic 
codici novem opera theologica, de quibus conferatur: British 
Museum, Catalogue of Western Mss. in the old Royal and 
King's Collection by Sir George F. Warner, vol.I p. 229. 
Libellum de Magistro inde a fol. 827r usque ad fol. 120r duo 
librarii exaraverunt, quorum alter scripsit fol. 82r—fol. 102v, 
alter fol. 1037—fol. 120r. In superiore fol. 827 recentior manus 
saeculi, ut videtur, XIV adpinxit: 'Disputatio nv discipuli 
querété -|- magisv'" respondéxé .qmodo addiscim' p signa -- ds € 
doctor nrv'. In inferiore fol. 120r, ubi frustra notam expectas 
finem dialogi de Magistro indicantem, alphabetum Hebraicum 
a recentiore manu adscriptum invenis. Librarius ipse signo 7 
lacunas in margine explevit, fol. 108r. In orthographicis hic 
codex codici Sangallensi plerumque consentit. Insuper offen- 
deris in eo quod scriptum invenis: ad pro a£ pp. 21, 7. 33, 29, 
adque pro atque pp. 26, 5. 33, 5. 35, 1, aput pro apud p. 4, 30, 
claread. pro clareat p. 47, 24, actenus p. 45, 19, ymmus p. 51, 10, 
cummemorari p. 46, 6—'7, diffinitio 52,10, ymmo pro immo 
pp. 12, 26. 12, 29. 


XVI Praefatio 


Codex Monacensis Latinus n. 14330 instructus!) mem- 
branaceus in 2?, miscellaneus, foliorum 179, olim monasterii 
Ratisbonensis, minusculis Carolingianis saeculo XI confectus 
haec scripta continet: Augustini contra Academicos libri duo, 
de ordine libri duo, fol. 67v Incipit liber sci Aug de Magistro 
edit p dialogum Vpsiw! filiq; su$ Adeodati, fol. 86r. Incigit 
liber eiusdem de beata, vita, soliloquiorum libri duo, de immor- 
talitate animae, de quantitate animae, de natura boni, tractatus 
de octo quaestionibus, retractatio in libros de sermone domini 
in monte, fol. 178 Daimperti Pisani archiepiscopi, Godefredi 
Bwillonii et. Raymundi Comitis S. Aegydii epistola. encyclica 
de victoris ab exercitu christianorum in terra, sancta, reportatis. 
Huie codici splendide perscripto librarius ipse unam et viginti 
adnotatiunculas in marginibus adiecit, quas, cum ipsius auc- 
toris verbis plus minus repetendis ad recensionem et inter- 
pretationem textus nullius sint momenti, tamen, quia capi- 
tum inscriptionum proprietates saepe prae se ferunt, huc ad- 
ferendas esse iudico. Notat igitur ad pp. 3, 1 Cur loquamur, 
fol. 67v; 4, 10 Sonus cantus dici non autem locutio potest, 
fol. 67v; 5,14 Quid valeant verba nostra in oratione, fol. 687; 
6, 11 Verba signa esse, fol. 687; 6, 21 Quid mihil significet, 
fol. 68v; 13, 21 Qwid inter audibile signum. et audibilia signi- 
ficata, intersit, fol. 717; 15, 19 Quid inter universale verbwm et 
nomen intersit, fol. 71v; 18, 18 Quomodo omnia, verba, possint 
dici et nomina, fol. 72v; 19, 15 Acute errat, fol. 737; 19, 26 
Similitudo notanda, fol. 737; 23, 6 Quoddam genus. loquendi 
pronuntiatwm dici, fol. 74r; 23, 22 Mirabiliter quod. vult efficit, 
fol. 74v; 24, 10—11 Zcce effectum, fol. 74v; 25, 14 Omnes par- 
tes orationis nomina, posse dici, fol. 757; 26, 13. Recapitulatio 
priorum, fol. 75r; 28,17 Signum verbi, fol. 767; 28,22 Plus 
valere signum quam. verbum, fol.'76r; 33,2 Captio scurrae, 
fol. 77v; 33,12 Non exire de ore nostro quae loquimur, fol. 11v ; 
35, 6 Hes quae significantur pluris esse quam signa, 


1) Cf. p. 4, not. i. Hune quoque codicem contulit P. Knóll in CSEL 
LXIII. 


Praefatio XVII 


fol. 78v; 35, 10 Responsio excellens, fol. 78v. Hoc codice in 
orthographicis codici L ab omni fere parte consentiente 
pauea tantum sunt quae tractari opus est. Ineptae con- 
sonantium  dupliecationi occurrimus legentes: dissyllabuwm 
pp. 16,3. 16,5 et írissyllabum pp. 15, 22. 15,27. Praeterea 
librarium in aspiratione vocalium erravisse videmus p. 21, 25, 
ubi pro 2stwm scripsit histum. 

Codex Parisinus Latinus n. 2974 insignitus!), olim Colber- 
tinus, membranaceus, miscellaneus in 2? (mm. 175 x 120) 
foliorum 75 minusculis Carolingianis saeculo XI exaratus haec 
opera servavit: fol. lv Aurel? Augustimi 4ncWpit liber de 
Magistro, fol. 44r Incipiunt questiones albimi de trinitate, 
fol. 49r—1tol. 49v Dicta Basil episcopi de XII remissionibus, 
fol. 50r—fol. 70* Imcipit liber albin? dialecticus dialocus (sic!), 
fol. 70v—1tol. 74r Incipiunt ortografiae (sic!). Ortografía grece, 
Latine recta scriptura, fol. 4 Eqpitaphiwm  Ardonis, fol. 75 
S. Benedictus Anianensis, Concordia, regularum. Dialogus de 
Magistro in hoe codice parum accurate perscriptus pullulat 
mendis, quae consonantium confusione et falsa aspiratione 
fiunt, ut legamus: ad pro at pp. 21, 7. 25, 10. 30, 26. 33,29; 
adque pro atque p. 26, 5; quod pro quot p. 6,6; «illut pp. 12, 16, 
19,3; aliut p. 23, 24; quot pro quod. pp. 33, 24. 35,5. 36,14; 
atmoneri p. 46,8; inquid. p. 36, 20; optinere p. 51,5; quoram 
pro coram p. 48,10; hista pp. 20,1. 35,1; histum p. 21,25; 
his pro is p. 45, 21; hac pro ac pp. 20, 19. 26, 11. 46, 12; hosten- 
dere p.20, 26; ymnus p.51, 10. Ad extremum facere non 
possumus quin librarii ignorantiam rerum orthographicarum 
reprehendamus, cum invenimus: colloribus p. 47, 19, pinc- 
xerit p. 45, 8, cummemorari p. 46, 6—'7, dissyllabum, tris- 
syllabum, repperire. 

Codex Andegavensis (Angers) n. 286?) olim monasterii 


1) Cf. Bibliothéque Nationale, Catal. Général des Mss. Latines, tom. TII, 
Paris 1952, p. 354. 

?) Cf. Catal. Général des Mss. des Bibl. publ. de France, t. XXXI, 
Paris 1898, p. 283. 

S. Albini membr., miscellaneus in quarto ex centum et 
nonaginta novem foliis constat, quorum singulae paginae 
vicenis octonis versibus instructae saeculo XII exaratae sunt. 
Continentur hoc codice complura opera Augustini, scilicet de 
sermone Domini in monte libri duo, de patientia liber wnus, 


de moribus ecclesiae contra Manichaeos, de moribus Manichaeo- 


rum, de Genesi contra. Manichaeos, fol. 176v Incipit Liber sci 
Augustini de Magistro. Nomina Augustini et Adeodati inde 
& medio fol. 176v (p. 3, 1) a librario omissa recentior manus 
litteris A et D intra lineas posuit. Omnibus fere mendis, 
quae in codicibus supra descriptis tractavimus, correctis nihil 
paene est quod de orthographicis commemoretur praeter ea, 
quae multis et vetustioribus libris manuscriptis communia 
esse solent, velut nichil, nichilominus, cognicio, prestancior etc. 


Codex Gratianopolitanus (Grenoble) n. 204!?), olim Car- 
thusiae Magnae, membranaceus, miscellaneus, in octavo 
(mm. 303 x 230) foliorum 113, quorum singulae paginae binis 
columnis instructae sunt, saeculo XII confectus haec opera 
amplectitur: B. Augustini episcopi tractatus de Academicis, 
eiusdem de beata vita, eiusdem de ordine, fol. 75v Incipit 
retractatio B. Augustini epi à l' de magistro, fol. 75v Incipit 
liber de magistro, fol. 93r eiusdem de mendacio. Hie liber 
manuseriptus a cunctis superioribus eo discedit, quod singu- 
lis quae eo continentur operibus Augustini retractationum 
caput quo disseruntur praefixum est, quod et in multis aliis 
codicibus saeculorum XIV et XV videmus. Quod ad ortho- 
graphiam, et hic codex omnibus fere mendis, ut ita dicam, 
supersedet et codici A consentit in nichil, nichilominus etc. 


Praeter hos codices et aliorum tredecim partim vetustio- 
rum partim recentiorum lectiones ubi utile visum erat in 
apparatum criticum recepimus: 

Codex Assisianus n. 87 binis columnis saeeulo XIII exa- 


l) Cf. Catal. Général des Mss. des Bibl. publ. de France, t. VII, 
Paris 1889, p. 7. 

ratus Retractationum cap. XI praeposito nomina Augustini 
et Adeodati omisit. 

Excerptum Bernense saeculo XI exeunte scriptum exstat 
in cod. Bernens. 612 fol. 70r. Incipit p.5,5 a verbis Ubi 
putas, desinit in verbis suspendantur in dewm p. 5,11, iterum 
incipit p. 5, 18 non enim verba et finit p. 5, 21 orarent. 

Codex Cantabrigensis signo B 25 instructus apud Colle- 
gium S. Iohannis adservatus saeculo XIII binis columnis 
perscriptus est et nostrum dialogum ff. 697—74v continet. 

Codex Parisinus Latinus n. 2697 s. XII ineunte confec- 
tus continet dialogum de mag. ff. 84v»—1117, quod folium 
mutilatum est, ut p. 54,8 tantwm usque ad p. 54,18 nter- 
rogatus non contineat. 

Codex Parisinus Latinus n. 1957 s. XIII exaratus nos- 
trum dialogum habet ff. 104v—113r. 

Codex Parisinus Latinus n. 1930 s. XII exeunte confec- ; 
tus dialogum de Mag. habet ff. 2557— 207v. 

Codex Cantabrigensis n. 108 apud Collegium  Caio- 
Gonvilense custoditus s. XIII scriptus est. Dialogum de 
Mag. eontinent ff. 29777—293r. Retractationum c. XI prae- 
positum est. 

Codex Londinensis n. 15608 s. XIV exaratus Retractati- 4 
onum cap. XI praefixo nostrum dialogum continet ff. 70v—-76r. 

Codex Trevirensis n. 161 s. XV confectus dialogum de 
Mag. habet ff. 134v—147r. Infra verba finem dialogi adnun- 
tiantia, quibus librarius nomen suum addidit verbis: Per me 
frez iol em de buren, haec invenis: Ne cui nomen dulcis adules- 
centuli ei pueri, spero, sanct? adeodatt videlicet minus sapiat, 
legat. subscripta ex libro confessiomwm. beati augustini testis 
verissimi. Deinde legis Conf. IX 6, 6—29 ed. Knoell. 

Codex Monacensis Latinus n. 13061 s. XII exaratus libel- 
lum de Mag. continet ff. 1657—180r. Librarius huius codicis 
eadem in margine adnotavit atque cod. Q. 

Codex Cantabrigensis n. 179 in domo Sancti Petri adserva- 
tus s. XV scriptus est et nostrum dialogum continet ff. 87 Y—9'77. 

Codex Parisinus Latinus n. 2033 saeculis XII—XIII exa- 
ratus dialogum nostrum habet ff. 237—367. 

Codex Rotomagensis (Rouen) n. 477, olim Fiscannensis, 
s. XII diligentissima manu perscriptus dialogum de Mag. 
continet ff. 69Y—82v. Huius codicis fol. 78 discissum est, ut 
desint: p.38, 8 carmine — p. 38, 29 quid ad nos et p. 39, 27 
videtur sane — p. 40, 29 mihil habeo. 

Omnium quos descripsi librorum manuscriptorum praeter 
Sangallensem et Parisinos, quos in Bibliotheca Coenobii 
Sangallensis et in Bibliotheca Nationali Parisiorum ipsos 
inspexi, exemplaria contuli lucis ope expressa. 

Dialogum de Magistro saeculis XII ad XV studiosissime 
lectitatum esse ac descriptum ex magno numero ceterorum 
codicum colligitur, qui in bibliothecis adservantur Italiae, 
Austriae, Bataviae, Belgicae, Britanniae, Francogalliae, Ger- 
maniae. Dialogum hi codices continent: Vaticanus n. 414, 
Ss. XIII, Vatieanus n. 445, s. XV, Vatic. Urbin. n. 70, s. XV, 
Laurentianus n. V, IX, s. XV, Marcianus n. 42—48 s. XV; 
Vindobonensis n. 1009, 9 s. XII, Florianensis n. XI, s. XIV; 
Utrenses (Utrecht) nn. 62 et 67, s. XV; Bruxellenses nn. 1128, 
1138, 1140, 1151, s. XV, Bruxellensis n. 1117, s. XIV ; Canta- 
brigensis n. 61, s. XIII; Monacensis n. 26638, s. XV, Trevi- 
rensis n. 166, s. XV; Vindocinensis (Vendóme) n. 135, s. XII, 
Audomaropolitanus (Saint-Omer) n. 81, s. XIV, Abrincaten- 
sis (Avranches) n.163, s. XII, Duacensis (Douai) n. 261, 
Ss. XII, Trecensis (Troyes) n. 40, s. XII, Trecensis n. 801, 
s. XIII; Cantabrigensis n. 135, s. XIII. 


De codicum cognatione et familiis 


Omnes codices supra enumerati ae descripti ex uno 
fonte /7 hausti duas in familias, signis v; et € ornatas, deflu- 
xerunt, quarum altera w duos rursum in rivulos dilapsa est, 
quos e et v voeabimus. Igitur hyparchetypis w et 5 inter se 
conferendis omnium codicum archetypum /7 refingere nos 


Praefatio XXI 


posse manifestum est. Primum ad illam classem transeamus, 
quae y nominata ex codicibus constat RV B, ut deinde 
inspiciamus classes 59v. 

Codicibus E V B complures lacunae communes sunt ac 
menda, ex quibus, cum omnes tres etiam proprias lacunas 
habeant, ut, quin invicem sese imitati non sint, dubitare non 
possimus, hyparchetypus v/ a quo abierunt facile concluditur. 

Lacunae et menda quae in E solum exstant: ergo om. 
p. 3, 14, recte om. p. 16, 11, omnis signum pro omne signum 
p. 6, 27, et falso et wnter mos pro et falso inter mos p. 6, 26, 
veleat pro valeat p. 18, 21. 

Lacunae quae inveniuntur in V : quam est appellatur om. 
p. 20, 13, id. est — licet intellegas om. p. 25, 26—28, quaedam 
lantum om. p. 28, 15. 

Laeunae quae inveniuntur in B: responderes fortasse — 
essel homo om. p. 34, 3—4, forie om. p. 37,9, quae signifi- 
cantur om. p. 37, 18. 

His exemplis apparet codices E V B invicem sibi exem- 
plaria non fuisse. 

Lacunae in quibus EV B consonant: «wf om. p. 4, 6, 
non ulique aliud —quod. in «lo erat om. p. 20, 14—15. Hanc 
lacunam sententiis similiter desinentibus factam esse quis 
non videat? Qwas om. p. 20, 16. 

His rebus satis mihi videtur elucere hyparchetypus w, 
a quo EV B profecti sunt. 

Hyparchetypus £, ex quo M L.N manaverunt, ideo diffi- 
cilis est restitutu, quod, siquidem codices L et N alium prae- 
terea fontem sc. v in usum suum converterunt, codex M solus 
est, cuius testimoniis freti codicem amissum certum et inte- 
grum refingere possimus, idque quidem his locis, ubi aut 
omnes tres codices sc. M LN aut duo solum JM et L vel M 
et N eadem habent menda et lacunas. Quos tres codices 
quoniam diversis temporibus exaratos esse supra audivimus, 
id tantum demonstrandum est, quomodo neque M ab Let .N 
neque L ab XN descripti sint. 


EXSXOLT Praefatio 


Codices L et N ex codice M fructus, ut ita dicam, non 
cepisse ostendunt lacunae, quae J/ propriae sunt: verba et 
alia, de causa p. 17, 25; quam lacunam eiusdem generis esse 
atque illam p. 20, 14—15 in y inventam facile perspicis. Awf 
currit tantwn om. p. 23, 16. Deinde codex L his lacunis in- 
dicat codicem N a se profectum non esse: wt pro sicut p. 15,27, 
nam om. p. 16, 24, prius id. om. p. 32, 7, tantum om. p. 32, 9. 
Cum, ut supra dictum est, codices L et N non modo ex £, verum 
etiam ex v et ipso codice Q hauserint, illud iam mirari non 
oportet, quod communes lacunae raro tantum inveniuntur 
etexiguae, velut pp. 9, 27. 43, 1. 43, 20, ubi et, quidam, hoc 
omiserunt M LN. Mendis quibus affecti sunt saepius occur- 
rimus velut p.21,16, ubi nominando vocamus pro momna 
non vocamus habent M LN, vel p. 28, 24, ubi tantum habent 
pro tantundem, vel p. 34, 2, ubi casum accusativum ponentes 
sc. inditam ineptam praebent lectionem et ab eo quod Augu- 
stinus efficere studet prorsus alienam. Mendorum, quae M et 
L communia sunt, pauca tantum adferam: sive manente pro 
sive maneat p. 8, 6, quod rursus alia signa pro quod. nulla alia 
signa, p. 14, 27; et hoc erratum sententiis simili modo determi- 
natis effectum esse quis dubitat? Merwuit pro meruerit p. 18, 17. 

Age nune lacunas quasdam consideremus codicum M et 
N: an improbes om. p. 35, 24, et explicasse quid. senseris om. 
p. 38, 1, subiect? om. p. 38, 30. 

His exemplis delectis satis mihi disseruisse videor, quo- 
modo codices M LN ab hyparchetypo £ communem originem 
traxerint. 

Hyparchetypi p et v posthae mihi in lucem, ut aiunt, 
vocandi cum in verbis constituendis lectiones adhibeant 
classium vy/ et £, et contaminati sunt qui dicuntur et coniec- 
turas — venia sit dicto — redolent. Igitur menda lacunas- 
que breviter recensentes primum videamus, qua ratione co- 
dices S et T' ex hyparchetypo y pendeant, deinde qua ra- 
tione g a y profectus lectiones etiam hyparchetypi 5 in rem 
suam converterit. 

Codices S et T' sese invicem imitatos non esse tibi mani- 
festum erit, cum lacunas quas separatim habent spectaveris: 
nihil aliud. sunt. quam stae duae syllabae om. codex S p.31, 
18—19, et cum dicimus verbum etiam signum significamus om. 
T p.28, 12—13. Et has lacunas verbis eodem sono desinentibus 
effectas esse certum est. Codices S et T' ab eodem fonte 
Sc. 9 profectos esse demonstrant inter alia: p. 26, 28, ubi 
verba 4s autem erat omiserunt, et p. 28,11, ubi partim 
quae. possent ut cum dicimus frustra expectas in S et T. Hunc 
hyparchetypum o ex vy pendere tibi constabit, cum lacunas 
atque lectiones depravatas, in quibus g et yy consonant, anim- 
adverteris: p.16, 25 uno om. y, p.20,16 quas om. yg. 
Illam ingentem lacunam, quae exstat in y) p. 20, 14—15, a li- 
brario hyparchetypi y expletam esse adiuvante 5$ pro certo 
habebis cum quae infra de y et & dicemus probaveris. — 
P. 47,1 id om. yg, p. 27,4 rem quam non erit pro rem quam 
quaerit habent yq. Quomodo librarius in hune errorem rap- 
tus sit bene perspicis, si ad compendiorum quae in usu sunt 
formas oculos intendis: qà qverit — quamque erit; illud que 
librario &comov videbatur, pro quo «om X&cromocepov posuit. 
Iam videamus quibus mendis hyparchetypus p cum $ con- 
iunctus sit: p. 22, 24 adhuc pro at hic habent MN — £ 
et o, p. 53, 11 auditum pro auditu & et o, p. 53, 24 qui pro 
quod, p. 54, 20 responderis pro responderes, p. 55,2 loque- 
rentur pro loqueretur. 

His exemplis satis me explicasse arbitror, qua necessi- 
tudine hyparchetypus 9 hyparchetypis v et 5 cognatus sit, 
ut eum contaminatum esse pro certo affirmare possimus. 

Age vero nune adgrediamur hyparchetypum v, quem 
codicibus P et Q refingi posse persuasum habebis, cum la- 
cunas et menda et lectiones in quibus consonant diligenter 
recensueris. Disputationis ordo atque conspectus ne turbetur 
distortis lectionibus ac mendis primum ostendemus, quomodo 
P et Q ab v originem duxerint, deinde quomodo v ex aj et 5 
tamquam natus coniecturas textui inseruerit, quibus, qua- 

tenus sunt palmares, omnium codicum archetypi // lectiones 
partim emendavit partim depravavit. 

Menda in P et Q inventa ex quibus concluditur v: p. 27, 
6—'7 qua profundidate, p. 30, 16 significentur, p. 43, 6 mon- 
strantur, p. 50, 27 eloquentis, p. 52, 6 appellat. 

Lacunae quibus v a y profectum esse conficitur: p. 6, 30 
"unc om. yv, p. 23, 17 «ut om. yv, p. 37, 6 sunt om. yr. 
Haec exempla satis sint ad ea quae efficere volumus, sc. v 
ex / manavisse. Cum hyparchetypus v ea plerumque sequa- 
tur, quae y tradit, menda in quibus cum 4 consentiat raro | 
occurrunt; quo acrioribus oculis ea nobis percensenda, quae | 
v et £ communia sunt: p. 42, 21 tibi om. £v, p. 39, 13 forte 
om. £v, p. 26, 20: postquam v h.l. difficilem lectionem in wy 
invenit, sc. et non proprium locutionis, magis depravata quam 
recta lectione hyparchetypi 5$ usus est: mom sit proprium lo- 
culionis. Primum haec sententia ideo mihi difficilis videtur 
lectu et à grammatica et Augustini consuetudine scribendi 
aliena, quod isti duo modi coniunctivi, sc. sit p. 26, 20 et 
valeant p.26, 22, cum indicativo agimus p. 26, 18 coniuncti 
subiciendi sunt coniunctioni quandoquidem; deinde tantam 
orationis quasi insulsitatem atque inelegantiam Aurelio non 
tribuerim ut dixerit proprium locutionis non est in cantando 
ac non cantare locutionis non propriwm est; tum ipsius Augu- 
stini verbis contradicere videtur, qui c. 1, 3 illas duas loquendi 
causas etiam ad cantandum revocaverit. Nam si sententiam ita 
legimus ut praebent & v verba uf vel nos ipsos commonejfaciamus 
— doceanturve per nos ad eam tantum locutionem referuntur, 
quae fit in orando deo. Quapropter istas duas sententias con- 
iungendas esse arbitror, quod et V et y suadere videntur, qui 
illud et p. 26, 20 quod opus est tradunt. 

Quomodo v ab hyparchetypis y' et 5 ortus sit satis de- 
monstrato inspiciamus emendationes et coniecturas, quarum 
v plenum esse iam supra memoratum est, et qua ratione 
codices L et N v et ipsum Q adhibuerint, reminiscentes omnium 
codicum archetypi // restitutionem hyparchetypis contineri 

y et $: p. 23, 8sqq. quod mecum si consideres velim cwm dicimus 
"homo sedet, equus currit? agnoscis ... Ita w et £ — IT. Quam 
compositionem verborum corruptam ae depravatam v ita 
sanare conatus est, ut s? deleret. Sed librarius codicis Lon- 
dinensis 15608 velud. pro velim erudita manu posuit; cf. app. 
erit. P. 25, 10 dixisse se habet «p, dixisse M N — £, dixi sese 
corr. v. P. 27, 6sqq. quam profunditatem quaestionis locum evi- 
tans, in aliud tempus inlustrandam distulisti sc. ipsam mentis 
affectionem. Yta 1, loco evitans €; qua profundidate falso coni. v. 
Illa codicum familia 9, de qua posthae mihi agendum erit, 
ioco elegantissime scripsit, cui, ut aiunt, corruptelae crebriori 
oceurrimus, velut in Horatii a. p. v. 222. P. 41,4 res tanta 
illa habent Kg, restantia illa, V, restant illa. .M N, res tantilla 
corr. vL. P. 44, 6 ita invenis in /7, itaque coni. v. P. 54,24 
parvum habet //, perparvwum coni. vL. Neque vero parvum 
neque perparvwm neque parum, quod coniecit 9, sed rarum 
vel potius perrarwm h.l. opus est, quod recte me posuisse 
existimo deliberando, quomodo hoe verbum compendio cor- 
ripiatur: prarü. Postquam a librario hyparchetypi v in pleris- 
que quae sunt difficiliora textum // depravatum magis quam 
emendatum esse vidimus, duae lectiones nobis considerandae 
sunt, quas, quamvis prima fronte v tamquam palmam dare 
videantur, tamen coniectas esse apparebit atque suppositas. 
P. 47, 11—12: id est incommutabilis dei atque sapientia, semqn- 
terna. Hae distorta et confusa verborum serie, quam praebent 
V 9, offensus v secundum I Cor. 1, 24, ubi Christus De? virtus 
et Dei sapientia, vocatur, elegantissima et doctissima ratione 
virlus adiecit, quod et in compluribus recentioris aetatis co- 
dicibus (cg?) invenimus, quos ex v profectos esse constat. 
Cum vero et 5 quamquam alia et difficili sed non debili lec- 
tione!) usus virtus non habeat, hic fortasse quaerendum est, 
an hyparchetypo v alius codex praeter archetypum 7// paratus 


1) Of. Cie. de imp. Cn. Pompei 20, 59: quo minus certa est hominum 
ac minus diuturna vita. 

fuerit, unde virtus petivit. Quod omnino negaverim saepe 
apud me pensitans, quanto studio etiam in eis, quae falsa 
esse manifestum est, v imprimis hyparchetypo v se applica- 
verit. Qua de causa illud virtus ab v corrupta verborum 
serie quam praebet y inducto coniectum esse existimans lec- 
tionem £, qua ea quae Augustinus efficere vult non obscuran- 
tur, in textum recepi. 

Iam liceat mihi disserere de quodam loco, ubi fieri non 
potest, quin coniectura, quam fecit v, accipiatur atque lau- 
detur. P. 55, 5, qua y et M N — II praebent orationi tuae 
qua perpetuo es, nihil vero videtur facilius esse, quam verbum 
aliquod adicere, quod exigat casum ablativum. Itaque in v. L 
invenimus qua perpetuo wsus es, in 9 qua perpetua «sus es. 
Quia inde ab illa controversia inter philosophos facta, utrum 
rhetorice disputare melius esset an dialectice'!) d&xpo&osic 
ut ita dicam et in scholis?) et in dialogis?) habitae termino 
quasi technico orationes perpetuae appellabantur, lectionem 
9 in textum recepi. 

In pauca conferam, quae de codice Q a librario codicis 
AN praeter & hie illie consulto dicturus sum. Is enim qui 
hune codicem exaravit, et complures coniecturas partim 
bonas partim malas textui inseruit (cf. pp. 24, 16. 37, 27—28, 
42, 2) et ordinem verborum interdum immutavit, idque 
quidem ita, ut figurae, quae 5zépDocr« dicimus, efficerentur, 
velut p. 30, 11 beata. est vita; p. 41, 71—8 quaedam sint signa ; 
p. 41, 9 ipsa rerum. cognitio. 

Restat ut lacunas adferam quibus quomodo X et codice 
Q usus sit, ostendatur: p. 7, 8 quam om. QN ; p. 17, 23 quidem 
om. QN; p. 18, 5 id om. QN; p. 23, 1 cum om. QN. 


1) Cf. Cic. de fin. II, 1sqq. 

?) Cf. ibid II, 1, 2: ubi (sc. in Academia) enim 4s, qui audire volt, ita 
dizit: *voluwptas mihi videtur esse summvum bonwm', perpetua oratione contra, 
disputatur. 

*) Cf. ibid. L, 8, 29: sed uti oratione perpetua malo quam. interrogare 
aut interrogari. 

Age porro inspiciamus recensionem quandam saeculo ut 
videtur XI in Gallia!) factam, quae codicibus A et G inter se 
conferendis refingi potest. Qua recensione non modo ver- 
borum ordo et constructio sententiarum saepe mutati sunt, 
sed etiam nova ceterisque codicibus ab omni parte aliena 
verba in textum admissa. Lacunae et corruptae lectiones 
codicibus A et G propriae (cf. pp. 19, 9. 22,3. 37,23. 44,13. 
46, 9) communem hyparchetypum 2 indicant, qui quomodo 
& V ortus lectiones quoque & et v in rem suam converterit nec 
ex alio et nobis ignoto fonte hauserit tibi apparebit, cum 
videris quibus mendis et lectionibus consentiat partim cum wy 
(velut pp. 9, 20. 14, 14. 18, 11. 22, 5. 23, 17. 33, 13. 47, 15) 
partim cum & et v (velut pp. 19, 17. 20, 15. 26, 20—21. 
33,1. 38,30 42,21) 

Origine hyparchetypi 2 satis explorato inquiramus re- 
censionem ipsam quibus locis lectionem 7// ita immutaverit, 
ut eam in aliam quasi formam fingeret: p. 10, 13 edere II, 
vesci 0. Mihi quidem videtur ideo 9 vesci pro edere posuisse, 
quod edere inde a saeculo V p. Chr. n. ab usu omnino remo- 
tum erat; iam in Augustini operibus pro multitudine aliorum 
verborum, se. comedere, cibari, manducare, vesci raro tantum 
invenitur?) P. 30,4 beata II, beatissima 0; p. 30,17 momi- 
nanus 11, vocamus 9, p. 35,1 pendere II, perpendere 0; vis 
verbi pendere omni tempore, ut ita dicam, consumpta erat?). 
P. 43, 19 capitum tegmina II, pedum tegmina, 05); ita usque ad 
p. 43, 25. Hae commutatione inde a p. 44, 9 usque ad p. 45, 
5 non admissa 4$ p. 46,9 capitum delevit. P. 46, 24 con- 
fiteor 11, fateor 0; verbo composito conscripta, quod invenit 
(solus o scripta habet) inductus 9 verbum simplex fateri 


1) Omnes quos contuli codices qui cum hae recensione cohaerent prae- 
ter p e monasteriis Gallicis profecti sunt: AGref. 

?) Cf. conspectus, quem praebet Thesaurus Linguae Latinae s. v. edere. 

3) Cf. Lófstedt, Syntact. II, p. 59. 

1) De hae quaestione cf. G. N. Knauer in Glotta 33, 1954, p.100 sqq. 

scripsit. Sed cum lectione 2 clausula Augustino valde usitata 
(-»- --)1) deleatur, participium conscripta verbo confiteor 
eadem syllaba incipiente effectum esse arbitror. P. 55, 3 
favente II, praestante 2. 


De emendatione omnium codicum archetypi /7 


Postquam quibus propinquitatis vinculis codices nostri 
coniuncti sint satis cognovimus, inspiciamus et emendemus 
corruptas lectiones, quae inveniuntur in omnium codicum 
parente /7: p. 9, 5 utrum etiam. vel hinc munc aliqua tibi ex- 
cipienda sint. Codices recensenti mihi illud vel hinc nota 
videtur esse, quam in margine exemplaris inventam (/ hinc) 
librarius archetypi // in textum admisit. P. 10, 11 ex qua. 
Ideo scripsi ex quo, quod qua ad rem tam in promptu positam 
spectans sententiam redderet inelegantem (sc. (ex qua re 
etiam mihi milia rerum"); ceterum coniunctionem conclusivam 
exspectamus velut ergo, igitur. P. 23, 1—2: Hane depra- 
vatam sententiam sanantibus nobis aut cwm aut que oblit- 
terandum est. Ego quidem quamquam existimavi illud cum 
& librario quodam docto, qui in Ciceronis operibus multum 
volutatus Augustinum hoc loco errasse bene sciret, inter 
lineas notatum inde in textum lapsum esse, nune tamen po- 
tius coniecerim particulam qwe persimili compendii forma 
coniunctionis quia (q» — quia, q- — que) effectam esse, quam 
ut deleam coniunctionem cum. Augustinus enim difficultatis 
conscius se illa Ciceronis verba non intellegere concedit, ut 
fieri possit, ut alius ea aliter interpretetur. P. 21, 13 ea 1T. 
Cum ea ad partes orationis pertinere manifestum sit, eas 
scripsi. Quod corruptelarum genus, quae haplographia vo- 
catur, in omnibus fere vetustioribus codicibus hie illie cor- 


1) Cf. G. E. A. M. Wijdeveld in dissertatione Amstelodamensi (Amster- 
dam) a. 1937, 'Aurelius Augustinus de Magistro' ingeleid, vertaald en 
toegelicht, p. 6 sqq. 

rigendum. P. 26,1 Nilil, quod m delevit, sententiae repugnat. 

Ego non (n) adieci. P. 48, 13 Cum; tum, quod opus est, 
correxi. P. 51, 21. Accidit, quod habet /7, T correxit, ut 
legamus accedit. P. 52,4—5 Contexi, quod invenimus in 
II, G. et S? iure damnaverunt, ut legamus contexat. Reliqua 
menda invenies pp. 5, 20. 14, 17. 15, 18. 16, 28. 22, 29. 23, 5. 
26,20. 27,15. 37,20. 40,14. 54,24—925. 

Non praetermittam quin orthographica enumerem, qui- 
bus // peccasse omnium fere codicum consensus indicat: 
ammonere p. 9, 7. 10, 18. 36,2. 36,3; ammültere 13, 13; ammo- 
dwm 4,8. 


Quando liber scriptus sit 


Augustinus autumno anni 388 ex Italia in Africam re- 
versus usque ad annum 391, quo Hippone Regio presbyter 
ordinatus est!) quattuor opera hoc ordine?) confecit: Duos 
libros de Genesi contra Manichaeos?), Sex libros de Musica), 
librum de Magistro?), librum de vera religione$). Ex quo 
colligi licet librum de Magistro circiter annum 390 scriptum 
esse. 


1) Retr. I, 13, 1; cf. P. de Labriolle, Histoire de la Littérature Latine 
Chrétienne, tom. II, Paris 1947?, p. 602sqq. 

?) Cf. Prologus Retractationum: inveniet enim fortasse, quomodo scri- 
bendo qprofecerim, quisquis opuscula mea ordine, quo scripta sunt, legerit. 
Quod, ut possit, hoc opere, quantum potero, curabo, ut eundem ordinem noverit. 
CSEL XXXVI, p. 10, 8sqq. 

3) Retr. 1, 9. 

1) Retr. I, 10 et I, 5, 6. 

5) Retr. I, 11; cf. p. 75. 

$) Retr. I, 12. Zodem tempore et de diversis quaestionibus octoginta 
tribus scripsit, quas per multas cartulas dispersas iam episcopus colligi et unwnm 
librum fieri iussit. Cf. Retr. I, 25. 

Quid de eorum opinione iudicandum sit, qui librum 
de Magistro ex uno quem Augustinus cum Adeodato 
habuerit sermone ortum esse putant 


a) De testimonio, quod exstat in Conf. IX, 6, 14 


Illà à multis viris doctis!) tractata quaestione inductus, 
utrum dialogi, quos Augustinus in Cassiciaco scripsit, eisdem 
quae legimus verbis habiti sint an postea perpoliti ac litteris 
mandati an ab omni parte ficti e£ commenticii, G. E. A. M. Wij- 
develd 1. c. librum de Magistro, quem ex sermone ortum esse 
putat inter patrem et filium vere facto, ita perscrutatus est, 
ut priore eius parte, quae dialectica vocatur (cap. 1—-32, 3), 
ea quae Augustinus et Adeodatus illo sermone disputaverint, 
ad verbum reddita esse iudicet, posteriorem vero partem, 
quae Augustini orationem complectitur perpetuam, postea 
esse elaboratam. Argumentorum quae adfert momenta ex 
Confessionum petit libr. IX, 6, 14: Est liber noster, qui in- 
scribitur de Magistro: ipse (sc. Adeodatus) ibi mecum loqui- 
tur. Tw scis illius esse sensa omnia, quae inseruntur ibi ex per- 
sona, conlocutoris mei, cum esset 4n annis sedecim. Quae verba 
quamquam docere videntur Augustinum eum Adeodato ser- 
monem habuisse de eis rebus, quae in libro qui est de Ma- 
gistro disseruntur, num ideo etiam illud docent, priorem 
libri partem eisdem quibus disputatum est verbis istum ser- 
monem reddere? W. rectissime quidem iudicat dicens verba 
illius et omnia magni ponderis esse, et sensa non contraria 
esse atque verba?), sed id quod haec verba significant omni 


1) R. Hirzel, Der Dialog, tom. II, p. 377; D. Ohlmann, De Augustini 
dialogis in Cassiciaco scriptis, Straüburg 1897; A. Gudemann, Sind die 
Dialoge Augustins historisch ?, Silvae Monacenses, München und Berlin 1926, 
p.16sqq.; R. Philippson, Rhein. Mus. 1931, p. 144sqq. 

?) In hane h.l. alieniorem quam aptiorem cogitationem incidit eis 
verbis commotus, quae in libr. qui est Contra Academicos I, 1, 4 invenit: 
Sane in. hoc libro res et sententias illorum (sc. Trygetii et Licentii), mea vero 
et Alypii etiam. verba lecturus es. 

studio praetermisit. Aurelii quae legimus verba nihil aliud 
indieant quam non ea se, cum scriberet librum, filio attri- 
buisse, quae eum numquam permovissent, sed omnia quae 
ab Adeodato in libro proferantur, eum ipsum, cum annum 
ageret decimum sextum, cogitasse ac sensisse. Ingenium eius, 
quod magnum quiddam. promisit!), quo swperavit multos graves 
et doctos viros?), quo puer nondum sedecim annorum intento 
studio ipse secum deliberavit, quae esset vera castitas?), vel 
quis hominum haberet deum*^), vel quomodo verba docere nihil 
possent et termini grammatici cum aliis comparati ambigui 
essent atque incerti, patris, qui puer et adulescens aliis et 
poenitentia dignis occupationibus erat distentus?), non modo 
admirationem movit, verum etiam horrore eum perstrinxit 
ingenti$). Igitur ex illis verbis, quibus Augustinus id tantum 
dicere vult, quam quasi singularis et mira profunditas animi 
in Adeodato fuerit, cum annum aetatis ageret decimum sex- 
tum, colligi non potest priorem libri qui est de Magistro par- 
tem sermonis, quem pater cum filio habuit, verba ad verbum 
reddere. Dubitare quidem non possumus, quin Augustinus 
eum Adeodato de rebus, quae in nostro libro disputantur, 
saepius colloecutus sit — unde enim tam bene sciret, quibus 
rebus animus filii annum decimum sextum agentis commotus 
esset? —, sed unus isque notarii ope conscriptus sermo neque 
ipsius Aurelii indicatur verbis et ab eo quod efficere studet 
omnino est alienus. 


1) Cf. de beat. vit. 1, 6. 

?) Cf. Conf. IX, 6, 14. 

3) Cf. de beat. vit. i, 18. 

1) Qf. de beat. vit. 1, 12. 

5) Haee subaudienda esse opinor; nam totum Confessionum caput 
14 comparationem exigere videtur pueritiae patris et fili; cf. verba: et 
securior eum. recordor mom iimens quicquam pueritiae nec adulescentiae nec 
omnino homini lla. 

$) Cf. Conf. IX, 6, 14: Horrori mihi erat illud. àngenvwm. 

b) De rebus rhetoricis 


Cetera argumenta, quibus W. priorem libri partem nota- 
riae signum prae se ferre demonstrare vult, probando refel- 
luntur. Dicit enim clausulas ab Augustino saepius adhibitas 
esse quam ab Adeodato et alliterationem quae vocatur in 
priore libri parte raram tantum inveniri. Clausulis vero, in quas 
W. diligentissime inquisivit et duabus tabulis illustravit !), 
Adeodatus non propter aetatem rarius utitur quam Augu- 
stinus, sed quia et multitudine verborum sententiarumque in 
dialogo ipso a patre valde superatur et recapitulatio quam 
facit (cap. 19—20) ornatui ut ita dicam metrico idonea non 
est. Quod ad alliterationem pertinet, in oratione perpetua, 
quae tertiam totius libri partem complectitur, undecim, in 
dialogo quinque et viginti invenimus?); saepe soli p. 3,18; 
causas constituo 4,5; cithara cantatur 4,13; clausis cubiculis 
4, 24; cubilibus cordis 5,6; doceret discipulos 5,15; paries potuit 
10,2; cupio cognoscere 16,29; poni posse pronomina, 19,1; volo 
valuero 19, 25; pronuntiatum possit implere 28, 28. 30, 11. 33, 
10—11. 35, 28. 36, 19. 36, 24. 38,16. 38,30. 39, 13. 40, 2. 40, 31. 
41, 23. 44, 14. 46, 3—4. 46, 10. 47, 11. 47, 13—14. 47, 19. 50, 5. 
51, 4. 52, 24. 53,9. 54,18. 49,15. 

Quamvis argumentum huius libri in quo qua ratione 
verbis nihil discamus disseritur, orationi inflatae et verborum 
tumori non respondeat?), tamen Augustinus eis locis, quibus 


1) L. c. p. 6sqq. 

?) Illud tantum alliterationis genus respeximus, quae verbis, quae eis- 
dem consonantibus incipiunt, efficitur. Cf. Mary Inez Bogan, The Voca- 
bulary and Style of the Soliloquies and Dialogues of St. Augustine. Diss. 
Washington 1935, p.132sqq. Libri de Magistro rationem non habet. 

3) Cf. Cic. or. 21, 69: Sed quot officia oratoris, tot sunt genera dicendi: 
subtile in probando, modicum in delectando, vehemens 4n flectendo ; ibid. 24,81: 
Ergo ille tenuis orator, modo sit elegans, nec in faciendis verbis erit audax 
et in transferendis verecundus et parcus et in priscis in reliquisque ornamentis 
ei verborum et sententiarum demissior. Haec Augustino notissima lege et 
numerum alliterationum, qui cum ceteris dialogis comparatus parvus est, 
iudicari oportet. 

aptum videtur!), eisdemque in priore libri parte ampullas 
proicit, velut cum Pauli apostoli dictum defendit vel Cicero- 
nem laudat (cap. 15—16). Deinde Wijdeveldii opinionem re- 
fellit in utraque libri parte saepissime inventa figura, quam 
cuvx9pouuóv vocant et Augustino valde placet?) Qua figura 
in priore parte undevicies, in posteriore novies usus est: video 
et adsentior p. 3, 7. 19, 6; intellego ac sequor 5,29. 20,19, 
a pervunt et exponunt 9,18; accipio et probo 13, 29 ; adfirmet et pro- 
bet. 17, 18; distincte differenterque 177, 29—30; accepisse ac tenere 
18, 20; dixerit praeceperitque 21, 22—23; notissimum et mani- 
festissimum 2'1, 1, considerandum discutiendwmque 28, 6, scien- 
lem certumque 29,17; foedae atque aspernabili 35,23; loquaci 
amatorique verborum 31,1; opportunius diligentiusque 3,15; 
ambagibus atque anfractibus 41,13; prona et procliva, 41, 23; 
consideratis perspectisque rationibus 41, 25; statura et mansura, 
41, 28; exhibet atque ostendit 43, 11; notans atque animadvertens 
44, 1; sonitum sirepitumque verborum 45, 23—24; incommuta- 
bilis de? atque sempiterna, sapientia 47,12; clara et certa 50,5; 
mentientes atque fallentes 51, 1; dóssensionum atque certaminum 
51,22; remitto atque concedo 53,10; qpercipiantur atque tene- 
antur 53, 15—16. 

Nee xpox«cv«Xb)soc figura, qua hic liber ad ceteros dia- 
logos copiosus est?), Wijdeveldii iudicium confirmare videtur: 
Certe si poeta iste mom 'ex tanta wrbe', sed. 'de tanta" dixisset, 
quaereremque abs te, quid. (de significaret, diceres 'ex', cum 
haec duo verba, essent etc. p. 7, 2bsqq. Nàsi forte ab adsentiendo 
id te revocat, quod dicimus et alio modo verbwm ete. p. 15, 7sqq. 
Sí tibi dicerem, ut omnis equus animal, non autem omne animal 
equus, ita, omne verbum. signum, non aulem omne signum ver- 
bwm esse, mhil, ut opinor, dubiares 15,15sqq. 21,7sqq., 
22,20sqq. 23,16sqq. 30,22sqq. 46,9sqq. 49,15sqq. 


1) Of. Cie. or. 29, 103: At haec (sc. tria genera dicendi) énterdwm 
temperanda, et varianda sunt. 

?) Cf. M. J. Bogan, l.c. p. 106sqq. 

3) Cf. M. J. Bogan, l.c. p. 155sqq. 

Et mxxooAcl)eoc quae dieitur figuram, quae in aliis libris 
raro tantum exstat!), in utraque libri parte crebro usurpavit: 
Suo loco genus hoc repugnantiae, si deus siverit, planius Vntel- 
legemus p. 7,17; Ut concedam tibi haec ita, esse mec enumerem, 
quam mvulta fortasse praeter hanc tuam, regulam  reperian- 
tur 8,8; Ut alia omittam 31, 26 43,6sqq., cf. 37, 15sqq. 
52,17sqq. 54,5sqq. Eodem modo nisi locus vetaret multa 
aliarum figurarum?) exempla, quae in utraque libri parte 
leguntur, proferre possemus, quibus Wijdeveldii opinionem, 
qua dialecticam partem notariae signum prae se ferre putat, 
labefactari magis quam confirmari constat. 


c) De rebus grammaticis 

Cetera argumenta e constructione dictionum petamus, 
quam o)vca&ty vocant, et e sermonis consuetudine Augustini 
ac posterioris aetatis propria, quibus dialecticam libri partem 
ab oratione perpetua nihil differre videbimus, velut: wtrum 
in interrogatione simplici, quae dicitur indirecta: Quaero abs 
te, uirum ob aliam causam interroges . .. p. 3,11; Considera 
tamen, uirum etiam munc aliqua tibi excipienda sint. 9,5; 
Vide, utrum conveniat iam inter nos ea, posse demonstrari sine. 
signis ... 11,9. 16,20. 24,5. 24,18. 29, 18. 90.17.30, 17. 
30, 20. 31,9. 31, 30. 32, 19. 33, 4. 33, 19. 33, 26. 95.1.34. 10. 
41, 7. 50, 6. 50,23. 51,1. 53,20. 55,1. Hae constructione iam 
in libris, quos in Cassiciaco scripsit, saepe utitur; cf. index 
editionis Knoellianae?). 

1) Cf. M. J. Bogan, l. c. p. 160sqq. 

?) Traiectionis figuras plus quam centum invenimus, contrariorum 
tres et viginti velut p. 8, 4sqq. 36, 27sqq. 38,9sqq. 38,11sqq. 40, í2sqq. 
42,24sqq. 43,15sqq. 43,21sqq. 44, 5—0. 44,15. 45, 13sqq. 45, 26sqq. 
45, 28sqq. 46, 5sqq. 47, 1sqq. 48, 1sqq. 49, 27sqq. 51, 2sqq. inter- 
rogationis, quae vocatur rhetorica, quatuordecim, translationis undequa- 
draginta velut 5,6. 29,27—28. 33,29—34,1. 34,13. 41,5. 41,19. 41, 
23—25. 41,27sqq. 43,8—9. 45,2. 47,8—9. 48, 12. 48,15— 16. 48, 25. 
48, 27. 50, 13. 51, 11—12. 51, 22. 52, 1. 


?) Veteres scriptores pauca tantum exempla praebent; cf. Kühner- 
Stegmann? II, 529, 6. 

Indicativum in sententia interrogativa, quae vocatur in- 
directa, invenies pp. 14, 11 sqq. hoc quoque respondeas velim — 
quid. interesse arbitraris ... 18,18. Concedam cwm, ostenderis, 
quomodo recle posswmus ommia verba nomina dicere. 44, 13. 
54, 9. In dialogis, quos scripsit contra Academicos, 
de Beata Vita, de Ordine, indicativum raro tantum ad- 
hibere videtur; cf. c. Ac. I, 8,23: Miror, inquit, sapientem 
twwm. quomodo asseris frustra operam conswmere; de Beat. 
Vit. 4, 30: Adtendite ... quanta, cura ... quaedam verba. creata 
Sunt). 

Constructionem quae accusativus cum infinitivo vocatur 
saepe effugit cum dicit: u£ arbitror p. 7, 21, ut opinor 15,18. 
18, 22—23. 20,7. 21,8. 23,10, ul tu putas 1,27. 

Quod. pro accusativo cum infinitivo in hoc libro plerum- 
que cum modo coniunctivo coniunctum est?) velut p. 6,18 
videtur mihi, quod. dubitationem significet. 6, 26—2'1 ... falso 
inter mos constitit, quod. ommia, verba signa sint. 31, 5. 31, 
24—25 etc. Indicativum semel tantum posuit, p. 6, 30—31 
credo, quod, mullum sonwm frustra, emittis. 

Cwm concessivum cum indicativo coniunctum : p. 38, 10sqq. 

.. €um. tamen res ipsa quae significatur hoc nomine, in quo- 
cumque inest, cogit esse vitioswm?). 

Cwm causale cum indicativo coniunctum: p. 3, 17—18 
quod, cwm. saepe soli facimus*). 


1) De Confessionum libris cf. Mary Raphael Arts O. S. B., The Syn- 
tax of the Confessions of St. Augustine, Diss. Washington 1927, quae 
quinque et triginta exempla commemorat. 

?) Item in libris, quos in Cassiciaco scripsit (cf. index editionis Knoell) 
et in libris qui sunt de Civitate Dei (cf. Mary Columkille Colbert, The Syntax 
of the *De Civitate Dei' of St. Augustine, Diss. Washington 1923). De 
epistulis cf. A. Paluszak, The subjunctive in the letters of St. Augustine, 
Washington 1935. : 

3) Of. Conf. I, 7, 11: ... quod licet probes, cum ferri aequo animo 
eadem psa non possunt. Contra ep. Parmeniani II, 10, 22 .. . omnia sacra- 
menta cum obsunt indigne tractantibus prosunt tamen per eos digne sumentibus. 

1) Multa alia exempla praebent indices in CSEL. 

Quamquam cum coniunctivo coniunctum: p. 9, 10 quam- 
quam, sentiri sine corporibus mequeant. 24,24 quamquam mon 
desint. 36, 11. 51, 6—7. 

Quisquam in sententia, quae dicitur adfirmativa: p. 42, 4. 
Sí quisquam ignarus deceptionis avium; 50, 191). 

Aliquid in sententia, quae negatur: p. 3, 18—19 non puto 
nos docere aliquid. velle. 4, 921 —22 nec tamen deum aut. doceri 
aliquid aut commemorari fas est credere. 6, 24. 26, 3. 50, 1—2. 
52, 42). 

Quisque pro quis: p. 20, 20—21 mihil interesse utrum quis- 
que dicat... lbid. 23—24 utrum quis legimus?). 

Quidam pro aliquis: p. 29, 27 magnum quiddam, cf. 36, 194). 

Neque pro non posuit p. 42, 15 neque enim video, 54,19 
neque enim a me...) 

Nec pro ne — quidem invenimus p. 45, 28 Rebus ergo cognitis 
verborum quoque cognitio perficitur, verbis vero auditis mec 
verba, discuntur$). 

Modo pro nunc p. 24, 25—26 ... quorum sententiam modo 
considerare mon opus est"). 

S1 tamen pro si quidem legimus p. 7, 23— 24. 19, 25. 53, 24. 

Plerumque pro interdum p. 9, 18: nam et histriones totas 
in theatris fabulas sine verbis saltando plerumque aperiunt et 
exponunt. 50, 17—18 ... nam plerumque scit illa, quae dicta 
suni, eo ipso mesciente, qui dixi. 51,24. 53,4. 


1) Cf. Conf. VIII, 10, 23: si deliberet quisquam; ibid. s? ergo quisquam 
noster deliberet. 

3) 0f. M. R. Arts, 1l. e. p. 56. 

3) Cf. de ord. II, 16, 44: Quibus si quisque mom cesserit ... 

4) Cf. M. R. Arts, l. e. p. 57. 

?) Cf. Conf. II, 3, 5: neque enim tibi, deus meus, sed apud te narro . . . 
ibid. V, 13,24: meque enim ea dirimere poteram. 

5) Cf. Conf. I, 7, 11:... nemo mundus a peccato coram. te, nec infans, 
cuius est unius diei vita super terram. Ibid. II, 5, 11: mec ipse igitur Catilina 
amavit facinora sua ... 

7") Cf. Conf. III, 5, 9: Non enim sicut modo loquor, 4ta sensi . . . ibid. 
IX, 8,17: modo aquam. bibitis, quia n. potestate vinum mon habetis. 

Praepositione per pro ablativo instrumentali utitur p. 4, 
1—2. 4,97—98. 5,11. 10,5. 11,18. 43, 14. 44, 17. 44,29. 45,13. 
45, 14. 46, 15. 47, 19—20. 

In temporibus ponendis cum in aliis sententiis tum in 
interrogationibus obliquis licentiam sibi adsumit: p. 10,7 
S4 ex te quaererem, quid, sit ambulare. cf. 10,15. p. 21,7 si ex 
te quaererem, quae sit pars orationis 'est! ... 30,22—23 si quae- 
rerem, utrum homo homo sit. p. 21, 8—9 verbum esse diceres, 
cum. id ratio eliam momen esse docuerit. p. 53,1 cum ego 
nescirem quid. dixeris. p. 52, 21—22 quid acceperis tib omnino 
excidisse adserebam. 

His exemplis!), quorum pleraque in utraque libri parte 
invenimus, priorem a posteriore parte constructione dictio- 
num quae vocatur nihil differre satis apparet. 


Quibus rebus inductus Augustinus librum scripserit, 
qui est de Magistro 


Iam videamus Augustinum quid hoc libro efficere 
voluerit, in quo ipse cum filio colloquitur. Adeodatum, qui 
anno 372 natus est, in nono Confessionum praemature e vita 
exisse dicit, ut nihil iam timeat neque pueritiae eius neque 
adulescentiae?) . Ex quo colligi potest Adeodatum in ipsa 
pueritia mortuum esse — aliter enim verbum pueritiae super- 
vacaneum esset — i.e. antequam annum peregit septimum 
decimum (389). Anno autem 388 in eis rebus occupatus erat, 
quae in nostro libro disputantur?). Igitur circiter annum 389 
Y 1) Aliae res grammaticae, quas commemoraverim, hae sunt: quilibet pro 
quicumque p. 8,17; éste pro hic p. 8, 21. 28, 23. 29, 277. 43, 23. 46, 24. 49, 11. 
50, 22; idem pro ?pse p. 36, 9. 36,16; enim vim habet adversativam p. 26, 10. 
54,1; apud pro 4n cum ablativo coniuncto p. 5, 24; abl. gerundii vice parti- 
cipii praesentis fungitur p. 6, 30. 11, 24. 36, 25; nis? quia pro nisi quod p. 50, 
15; si tamen pro si quidem p. 1, 23—24. 19, 25. 53, 24; quod pro ut p. 54, 25. 

?) Cito de terra abstulisti vitam eius, et securior eum recordor non timens 
quicquam, pueritiae nec adulescentiae nec omnino homini lla. 

3) Cf. Conf. IX, 6, 14: T'u scis illius esse sensa omnia, quae inseruntur 
dbi ex persona conlocutoris mei, cum, esset im amnis sedecim. 

eum decessisse coniecerim. Augustinus ergo cum librum, qui 
est de Magistro, non ita multo post quam Adeodatus mortuus 
est scripsit!), monumentum exegit, quo quae eum in extremo 
vitae anno permovebant, ea ad memoriam posteritatis com- 
poneret. 


De rebus, quas in editione adornanda 
secutus sum 


Iam vero tempus est paucis complecti, quae in ador- 
nanda editione secutus sum. In apparatum criticum ea tan- 
tum recepi, quae ad textus constitutionem utilia esse duxi. 
Quia in satis magno numero codicum manuscriptorum vetus- 
tiores editiones?) consulere opus non esse videbatur, ne appa- 
ratus criticus supervacaneo augeretur, Patrologiae Latinae 
Mignianae textum solum respexi, quem quasi apographon 
esse constat editionis Benedictinorum Maurinorum. Capitum 
distributionem usu receptam servavi, sed singula capita sin- 
gulas dividere in partes utile esse duxi, quarum numeros in 
interiore paginarum margine adscriptos invenies. In ortho- 
graphia vetustissimos codices, quantum fieri potuit, secutus 
silentio non praeteream interpunetionem, ad quam recte 
ponendam tantam, quantam summam potui, contuli dili- 
gentiam. 

Extremum illud est, ut gratias agam debitas meritasque 
omnibus, quorum auxilio in hae editione conficienda adiutus 
sum: Praefectis bibliothecarum, qui exemplaria lucis ope ex- 
pressa in usum mihi tradiderunt, in primis M. d'Alvemy 
codicum manuscriptorum, qui in Bibliotheca Nationali Pari- 
siensium custodiuntur, Conservatrici et J. Duft Bibliothecae 
Sangallensis Praefecto. Grato animo nomina prosecutus sim 


DEOS pSXXIXS 

*) ed. Conradi, Parmae 1491, ed. Pasquale, Venetiae 1491, ed. Badii, 
Parisiis 1502, ed. Amerbachiana, Basileae 1506, ed. Erasmi, Basileae 1528, 
ed. Lovaniensis, Antwerpae 15706, ed. Maurina, Parisiis 1669. 

virorum doctissimorum K. Deichgráber, K. Latte, W. Keller- 
mann, qui qua sunt benevolentia id egerunt, ut *Institutionis 
Rerum Externarum Academicae Germaniae' (Deutsches Aka- 
demisches Auslandsamt) impensis mense Aprili anni 1956 
Sangallum mihi proficisci liceret ad examinandum codicem 
n.140. Huie Institutioni gratiam debeo singularem. Neque 
praeteream fratris mei H. Weigel, doctoris sc. rer. nat., liberali- 
tatem, qua mihi exemplaria subministravit photographiea 
codicum Londinensium et Cantabrigensium. Praecipua cum 
laude nominandus est vir Latinitatis peritissimus Vincentius 
Bulhart, qui in multis rebus, quae dubiae videbantur, rec- 
tam mihi commonstravit viam et periculis vacantem. 


Dabam Gottingae m. Decembri anni MCMLVII. 
Guenther Weigel 


XL Stemma codicum 


Stemma codicum 


e Pe ie S RE Cult ai NN 


R 
V 
B 


Conspectus siglorum XLI 


Conspectus si$lorum 


Codices 


— codex Remensis 392 s. IX, ff. 11—31r 
— eodex Vaticanus Latinus 515 s. IX, ff. 87rT—112v 
— fragmentum Bernense AA 90, 18 s. IX, incipit a p. 19, 1, 

L -— eodex Londinensis 10, 940 s. XI, ff. 7»—15v, 25, 16, 

AN — codex Vindobonensis 766, 6 s. XII, ff. 31v—45v 
— codex Sangallensis 140 s. X, pp. 181—254 
— codex Londinensis 8. C III Royal, s. X, ff. 82r—120r 
— codex Parisinus Latinus 2974 s. XI, ff. 1v—44v 


— codex Andegavensis 286 s. XII, ff. 176v—199v 

Codices hue illue adseiti 


— codex Assisianus 87 s. XIII 

b — excerptum Bernense, quod exstat in cod. Bern. 612, 
S: AXI f. v0 

c — codex Cantabrigensis B 25 s. XIII 

d -— codex Parisinus Lat. 2697 s. XI 

€ -— codex Parisinus Lat. 1957 s. XIII 

Í - eodex Parisinus Lat. 1930 s. XII 

g -— codex Cantabrigensis 108 s. XIII 

$ -— codex Londinensis 15608 s. XIV 

k -— codex Trevirensis 161 s. XV 

l| — codex Monacensis Lat. 13061 s. XII 

q -— codex Parisinus Lat. 2033 s. XIII 

DE MAGISTRO 


LIBER VNVS 


1. Aug(wustinus:) Quid tibi videmur efficere velle, cum 
loquimur? 

Ad(eodatus:) Quantum quidem mihi nunc occurrit, aut 
docere aut discere. 

Aug. Unum horum video et adsentior; nam loquendo nos 
docere velle manifestum est, discere autem quomodo? 

Ad. Quo tandem censes, nisi cum interrogamus? 

Aug. Etiam tunc nihil aliud quam docere nos velle 
intellego; nam quaero abs te, utrum ob aliam causam inter- 
roges, nisi ut eum quem interrogas doceas, quid velis. 

Ad. Verum dicis. 

Aug. Vides ergo iam nihil nos locutione, nisi ut doceamus 
adpetere? 

Ad. Non plane video; nam si nihil est aliud loqui quam 
verba promere, video nos id facere, cum cantamus; quod cum 
saepe soli facimus, nullo praesente qui discat, non puto nos 
docere aliquid velle. 

— - 7—8 Conf. III, 11, 19 med. 

sancti augustini de Magistro colloquendo et disserendo habitus cum filio 
suo Adeodato per interrogationem et responsionem fol.877 V Incipit liber 
S. Augustini de magistro quem disputavit per modum Dyalogi cum suo 
filio Adeodato fol.35r M Incipit Liber Sei Augustini de Magistro fol. 7" L 
Incipit Liber sci Augustini ad Adeodatum filium Episcopi de Magistro (ad 
Adeodatum filium rec. man. add.) p. 181. S Aurelii Augustini incipit Liber 
de Magistro fol. 1" P Incipit Liber sei Augustini de Magistro editus per 
dialogum ipsius filiique sui Adeodati fol. 677 Q Incipit liber Augustini de 
Magisterio fol. 31" N Incipit liber sci Augustini de Magistro fol. 176" A 
Incipit liber de Magistro fol. 757 G 5 nune occurrit] occurrit nune S 
9 quo tandem] quomodo $? 14 ergo om. ER 1" et cum cantamus S? 


10 


15 


10 


15 


20 


25 


30 


4 S. Aureli Augustini 


Aug. At ego puto esse quoddam genus docendi per com- 
memorationem, magnum sane, quod in hac nostra sermocina- 
tione res ipsa indicabit. Sed si tu non arbitraris nos discere 
eum recordamur, nec docere illum qui commemorat, non re- 
sisto tibi, et duas iam loquendi causas constituo, aut ut 
doceamus, aut ut commemoremus vel alios vel nos ipsos; 
quod etiam dum cantamus efficimus; an tibi non videtur? 

Ad. Non prorsus; nam rarum admodum est, ut ego can- 
tem commemorandi me gratia, sed tantummodo delectandi. 

Aug. Video quid sentias; sed nonne adtendis id, quod te 
delectat in cantu, modulationem quandam soni esse? Quae 
quoniam verbis et addi et detrahi potest, aliud est loqui, aliud 
eantare; nam et tibiis et cithara cantatur, et aves cantant, 
et nos interdum sine verbis musicum aliquid sonamus, qui 
sonus cantus dici potest, locutio non potest; an quiequam est 
quod contradicas? 

Ad. Nihil sane. 

2. Aug. Videtur ergo tibi nisi aut docendi aut comme- 
morandi causa non esse institutam locutionem? 

Ad. Videretur, nisi me moveret, quod dum oramus, uti- 
que loquimur, nec tamen deum aut doceri aliquid aut comme- 
morari fas est credere. 

Aug. Nescire te arbitror non ob aliud nobis praeceptum 
esse, ut in clausis cubiculis oremus, quo nomine significantur 
mentis penetralia, nisi quod deus, ut nobis quod cupimus 
praestet, commemorari aut doceri nostra locutione non quae- 
rit. Qui enim loquitur, suae voluntatis signum foras dat per 
artieulatum sonum, deus autem in ipsis rationalis animae 
secretis, qui homo interior' vocatur, et quaerendus et depre- 
candus est; haec enim sua templa esse voluit. An apud 


24 cf. Matth. 6, 6 28—29 cf. de cura pro mort. ger. 5, 7 

apostolum non legisti: nescitis quia templum dei estis, et spiri- 
ius de) habitat 4n. vobis, et: in interiore homine habitare Chris- 
tum? Nec in propheta animadvertisti: dicite $m cordibus 
vestris, et in. cubilibus vestris conpungimini; sacrificate sacri- 
ficium. iustitiae, et sperate in domino? Ubi putas sacrificium 
iustitiae sacrificari nisi in templo mentis et in cubilibus cor- 
dis? Ubi autem sacrificandum est, ibi et orandum. Quare 
non opus est locutione, cum oramus, id est sonantibus verbis, 
nisi forte, sicut sacerdotes faciunt, significandae mentis suae 
eausa, non ut deus, sed ut homines audiant et consensione 
quadam per commemorationem suspendantur in deum. An 
tu aliud existimas? 

Ad. Omnino adsentior. 

Aug. Non te ergo movet, quod summus magister, cum 
orare doceret discipulos, verba quaedam docuit, in quo nihil 
aliud videtur fecisse quam docuisse, quomodo in orando loqui 
oporteret ? 

Ad. Nihil me omnino istud movet; non enim verba, sed 
res ipsas eos verbis docuit, quibus etiam se ipsi commone- 
facerent, à quo et quid esset orandum, cum in penetralibus, 
ut dictum est, mentis orarent. 

Aug. Recte intellegis; simul enim te credo animadver- 
tere, etiamsi quisquam contendat, quamvis nullum edamus 
sonum, tamen, quia ipsa verba cogitamus, nos intus apud 
animum loqui, sic quoque locutionem nihil aliud agere quam 
commemorare, cum memoria, cui verba inhaerent, ea revol- 
vendo facit venire in mentem res ipsas, quarum signa sunt 
verba. 

Ad. Intellego ac sequor. 


1 I Cor. 3, 16 2 Eph. 3, 17 3 Ps. 4, 5—6 14—17 of. 
Matth. 6, 9 sqq. 

6 S. Aureli Augustini 


3. Aug. Constat ergo inter nos verba signa esse? 

Ad. Constat. 

Aug. Quid? signum nisi aliquid significet, potest esse 
signum ? 

Ad. Non potest. 

Aug. Quot verba sunt in hoe versu: s? mih ex tanta 
ewperis placet urbe relinqui? 

Ad. Octo. 

Aug. Octo ergo signa sunt? 

Ad. lta est. 

Aug. Credo te hune versum intellegere. 

Ad. Satis arbitror. 

Aug. Die mihi, quid singula verba significent. 

Ad. Video quidem, quid significet 'si', sed nullum aliud 
verbum, quo id exponi possit, invenio. 

Aug. Saltem illud invenis, quiequid significatur hoc verbo, 
ubinam sit? 

Ad. Videtur mihi, quod dubitationem significet; iam 
dubitatio ubi nisi in animo est? 

Aug. Accipio interim; persequere cetera. 

Ad. 'Nihil' quid aliud significat, nisi id quod non est? 

Aug. Verum fortasse dicis; sed revocat me ab adsen- 
tiendo, quod superius concessisti non esse signum, nisi ali- 
quid significet; quod autem non est, nullo modo esse aliquid 
potest. Quare secundum verbum in hoc versu non est signum, 
quia non significat aliquid, et falso inter nos constitit, quod 
omnia verba signa sint aut omne signum aliquid significet. 

Ad. Nimis quidem urges; sed quando non habemus quid 
significemus, omnino stulte verbum aliquod promimus. Tu 
autem nune mecum loquendo credo quod nullum sonum 
frustra emittis, sed omnibus, quae ore tuo erumpunt, signum 
mihi das, ut aliquid intellegam; quapropter non te oportet 


6—7 Verg. Aen. 2, 659 

istas duas syllabas enuntiare dum loqueris, si per eas non 
significas quiequam. Si autem vides necessariam per eas 
enuntiationem fieri nosque doceri vel commoneri, cum auri- 
bus insonant, — vides etiam profecto quid velim dicere, sed 
explicare non possim. 

Aug. Quid igitur facimus? an affectionem animi quan- 
dam, cum rem non videt et tamen non esse invenit aut in- 
venisse se putat, hoc verbo significari dicimus potius quam 
rem ipsam quae nulla est? 

Ad. Ylstue ipsum est fortasse, quod expedire moliebar. 

Aug. Transeamus ergo hinc, quoquo modo se habet, ne 
res absurdissima nobis accidat. 

Ad. Quae tandem? 

Aug. Si nihil nos teneat et moras patiamur. 

Ad. Ridieulum hoc quidem est, et nescio quo tamen 
modo video posse contingere; immo plane video contigisse. 

4. Aug. Suo loco genus hoc repugnantiae, si deus siverit, 
planius intellegemus ; nunc ad illum versum te refer et conare, 
ut potes, cetera eius verba quid significent pandere. 

Ad. "Tertia praepositio est 'ex', pro qua 'de' possumus, 
ut arbitror, dicere. 

Aug. Non id quaero, ut pro una voce notissima aliam 
vocem aeque notissimam, quae idem significet, dicas, si 
tamen idem significat; sed interim concedamus ita esse. 
Certe si poeta iste non ex tania wrbe, sed de tanta dixisset, 
quaereremque abs te, quid 'de' significaret, diceres 'ex', cum 
haec duo verba essent, id est signa unum aliquid, ut tu putas, 


25 cf. de nat. boni 8, 27 

significantia; ego autem id ipsum nescio quid unum, quod 
his duobus signis significatur, inquiro. 

Ad. Mihi videtur secretionem quandam significare ab ea 
re, in qua fuerat aliquid, quod ex illa esse dicitur, sive illa 
non maneat, ut in hoc versu non manente urbe poterant ali- 
qui ex illa esse Troiani, sive maneat, sicut ex urbe Roma 
dieimus esse negotiatores in Africa. 

Aug. Ut concedam tibi haec ita esse, nec enumerem, 
quam multa fortasse praeter hanc tuam regulam reperiantur, 
illud certe tibi adtendere facile est, exposuisse te verbis verba, 
id est signis signa eisdemque notissimis notissima ; ego autem 
illa ipsa, quorum haec signa sunt, mihi, si posses, vellem ut 
ostenderes. 

5. Ad. Miror te nescire vel potius simulare nescientem 
responsione mea fieri quod vis omnino non posse, siquidem 
sermocinamur, ubi non possumus respondere nisi verbis. Tu 
autem res quaeris eas, quae, quodlibet sint, verba certe non 
sunt, quas tamen ex me tu quoque verbis quaeris. Prior ita- 
que tu sine verbis quaere, ut ego deinde ista condicione 
respondeam. 

Aug. Iure agis, fateor; sed si quaererem, tres istae sylla- 
bae quid significent, cum dicitur 'paries', nonne posses digito 
ostendere, ut ego prorsus rem ipsam viderem, cuius signum 
est hoe trisyllabum verbum, demonstrante te, nulla tamen 
verba referente? 

Ad. Hoc in solis nominibus quibus corpora significantur, 
si eadem corpora praesentia sint, fieri posse concedo. 

Aug. Num colorem corpus dicimus ac non quandam cor- 
poris qualitatem ? 


Ad. lta est. 

Aug. Cur ergo et hie digito demonstrari potest? An addis 

6 sive maneat] sive manente M L 7 affrica S LN 15 respon- 

corporibus etiam corporum qualitates, ut nihilominus etiam 
istae, cum praesentes sunt, doceri sine verbis possint? 

Ad. Ego eum corpora dicerem, omnia corporalia intellegi 
volebam, id est omnia, quae in corporibus sentiuntur. 

Aug. Considera tamen, utrum etiam [vel hinc] nunc ali- 
qua tibi excipienda sint. 

Ad. Bene admones; non enim omnia corporalia, sed 
omnia visibilia dicere debui. Fateor enim sonum, odorem, 
saporem, gravitatem, calorem et alia, quae ad ceteros sensus 
pertinent, quamquam sentiri sine corporibus nequeant et 
propterea sint corporalia, non tamen digito posse monstrari. 

Aug. Numquamne vidisti, ut homines cum surdis gestu 
quasi sermocinentur ipsique surdi non minus gestu vel quae- 
rant vel respondeant vel doceant vel indicent aut omnia, 
quae volunt, aut certe plurima? Quod cum fit, non utique 
sola visibilia sine verbis ostenduntur, sed et soni et sapores 
et cetera huius modi; nam et histriones totas in theatris 
fabulas sine verbis saltando plerumque aperiunt et exponunt. 

Ad. Nihil habeo quod contradicam, nisi quod illud 'ex' 
non modo ego, sed ne ipse quidem saltator histrio tibi sine 
verbis quid significet posset ostendere. 

6. Aug. Verum fortasse dicis, sed fingamus eum posse: 
non, ut arbitror, dubitas, quisquis ille motus corporis fuerit, 
quo mihi rem, quae hoc verbo significatur, demonstrare co- 
nabitur, non ipsam rem futuram esse, sed signum. Quare hic 
quoque non quidem verbo verbum, sed tamen signo signum 
nihilominus indicabit, ut et hoe monosyllabum 'ex' et ille 
gestus unam rem quandam significent, quam mihi ego vellem 
non significando monstrari. 


17—18 cf. de ord. II, 11, 34; de doctr. christ. ITI, 25, 38 

10 S. Aureli Augustini 


Ad. Qui potest, quod quaeris? Oro te. 

Aug. Quomodo paries potuit. 

Ad. Ne ipse quidem, quantum ratio progrediens docuit, 
ostendi sine signo potest; nam et intentio digiti non est uti- 
que paries, sed signum datur, per quod paries possit videri. 
Nihil itaque video, quod sine signis ostendi queat. 

Aug. Quid? si ex te quaererem, quid sit ambulare, sur- 
geresque et id ageres, nonne re ipsa potius quam verbis ad 
me docendum aut ullis aliis signis utereris? 

Ad. Fateor ita esse, et pudet me rem tam in promptu 
positam non vidisse; ex quo etiam mihi milia rerum iam oc- 
currunt, quae ipsae per se valeant, non per signa monstrari, 
ut edere, bibere, sedere, stare, clamare et innumerabilia cetera. 

Aug. Age, nunc die mihi, si omnino nesciens huius verbi 
vim abs te ambulante quaererem, quid sit ambulare, quo- 
modo me doceres. 

Ad. Id ipsum agerem aliquanto celerius, ut post inter- 
rogationem tuam aliqua novitate admonereris, et tamen nihil 
aliud fieret, quam id quod deberet ostendi. 

Aug. Scisne aliud esse ambulare, aliud festinare? Nam 
et qui ambulat, non continuo festinat, et qui festinat, non 
continuo ambulat; dicimus enim et in scribendo et in legendo 
aliisque innumerabilibus rebus festinationem. Quare cum 
illud, quod agebas, celerius ageres post interrogationem meam, 
putarem ambulare nihil esse aliud quam festinare — id enim 
novi addideras — et ob hoc fallerer. 

Ad. Fateor non nos posse rem monstrare sine signo, si 
cum id agimus interrogemur; si enim nihil addamus, putabit 
qui rogat nolle nos ostendere contemptoque se in eo quod 

agebamus perseverare. Sed si de his roget, quae agere possu- 
mus, nec eo tamen tempore quo agimus roget, possumus post 
eius interrogationem id agendo, re ipsa potius quam signo, 
demonstrare quod rogat, nisi forte loquentem me interroget, 
quid sit loqui; quiequid enim dixero, ut eum doceam, loquar 
necesse est; ex quo securus docebo, donec ei planum faciam 
quod vult, non recedens a re ipsa, quam sibi voluit demon- 
strari, nee signa quaerens quibus eam ostendam praeter ipsam. 

7. Aug. Acutissime omnino; quare vide, utrum conveniat 
iam inter nos ea posse demonstrari sine signis, quae aut non 
agimus cum interrogamur, et tamen statim agere possumus, 
aut ipsa forte signa agimus; cum enim loquimur, signa faci- 
mus, de quo dictum est significare. 

Ad. Convenit. 

Aug. Cum ergo de quibusdam signis quaeritur, possunt 
signis signa monstrari, cum autem de rebus quae signa non 
sunt, aut eas agendo post inquisitionem, si agi possunt, aut 
signa dando, per quae animadverti queant. 

Ad. Ita est. 

Aug. In hae igitur tripertita distributione prius illud con- 
sideremus, si placet, quod signis signa monstrantur. Num 
enim sola verba sunt signa? 

Ad. Non. 

Aug. Videtur ergo mihi loquendo nos aut verba ipsa 
signare verbis aut alia signa, velut cum 'gestum' dicimus aut 
litteram" — nam his duobus verbis quae significantur, nihi- 
lominus signa sunt — aut aliud aliquid, quod signum non 
sit, velut cum dicimus "lapis; hoc enim verbum signum est, 
nam significat aliquid, sed id quod eo significatur non con- 
tinuo signum est. Quod tamen genus, id est cum verbis ea 

quae signa non sunt signifieantur, non pertinet ad hanc 
partem, quam discutere proposuimus. Suscepimus enim con- 
siderare illud, quod signis signa monstrantur, et partes in 
eo duas comperimus, cum aut eadem aut alia signa signis 
docemus vel commemoramus; an tibi non videtur? 

Ad. Manifestum est. 

8. Aug. Die ergo signa, quae verba sunt, ad quem sen- 
sum pertineant. 

Ad. Ad auditum. 

Aug. Quid gestus? 

Ad. Ad visum. 

Aug. Quid? Cum verba scripta invenimus, num verba 
non sunt, an signa verborum verius intelleguntur, ut verbum 
sit quod eum aliquo significatu articulata voce profertur? 
Vox autem nullo alio sensu quam auditu percipi potest; ita 
fit, ut, cum scribitur verbum, signum fiat oculis, quo illud, 
quod ad aures pertinet, veniat in mentem. 

Ad. Omnino adsentior. 

Aug. Id quoque te arbitror adsentiri, cum dicimus nomen, 
significare nos aliquid. 

Ad. Verum est. 

Aug. Quid tandem? 

Ad. Id scilicet, quod quidque appellatur, velut Romulus, 
Roma, virtus, fluvius et innumerabilia cetera. 

Aug. Num ista quattuor nomina nullas res significant? 

Ad. Immo aliquas. 

Aug. Num nihil distat inter haec nomina et eas res, quae 
his significantur? 

Ad. Immo plurimum. 

Aug. Vellem abs te audire, quidnam id sit. 

Ad. Hoc vel in primis, quod haec signa sunt, illa non 
sunt. 


1 pertinent é 12 verba scripta] verba non sunt seripta y, scripta 

Aug. Placetne appellemus significabilia ea, quae signis 
significari possunt et signa non sunt, sicut ea, quae videri 
possunt, visibilia nominamus, ut de his deinceps commodius 
disseramus? 

Ad. Placet vero. 

Aug. Quid? Illa quattuor signa, quae paulo ante pro- 
nuntiasti, nullo alio signo significantur? 

Ad. Miror quod iam mihi excidisse arbitraris, quod ea 
quae scribuntur eorum quae voce proferuntur signorum signa 
esse comperimus. 

Aug. Die inter ista quid distet. 

Ad. Quod illa visibilia sunt, haec audibilia. Cur enim 
non et hoe nomen admittas, si admisimus significabilia? 

Aug. Prorsus admitto et gratum habeo. Sed rursus 
quaero, quattuor haec signa nullone alio signo audibili signi- 
fieari queant, ut visibilia recordatus es. 

Ad. Hoc quoque recentius dietum recordor. Nam nomen 
responderam significare aliquid, et huic signifieationi quat- 
tuor ista subieceram ; et illud autem et haec, si quidem voce 
proferuntur, audibilia esse cognosco. 

Aug. Quid ergo inter audibile signum et audibilia signi- 
ficata, quae rursus signa sunt, interest? 

Ad. Inter illud quidem, quod dicimus nomen, et haec 
quattuor, quae signifiecationi eius subiecimus, hoc distare 
video, quod illud audibile signum est signorum audibilium, 
haec vero audibilia quidem signa sunt, non tamen signorum, 
sed rerum partim visibilium, sicuti est Romulus, Roma, flu- 
vius, partim intellegibilium, sicut est virtus. 

9. Aug. Accipio et probo; sed scisne omnia, quae voce 
articulata cum aliquo significatu proferuntur, verba appellari? 

Ad. Scio. 

Aug. Ergo et nomen verbum est, quandoquidem id vide- 
mus eum aliquo significatu articulata voce proferri; et cum 
dicimus disertum hominem bonis verbis uti, etiam nominibus 
utique utitur, e£ cum seni domino apud Terentium servus 
retulit: (bona verba, quaeso', multa ille etiam nomina dixerat. 

Ad. Adsentior. 

Aug. Concedis igitur his duabus syllabis, quas edimus, 
cum dicimus verbum, nomen quoque significari et ob hoc 
illud huius signum esse? 

Ad. Concedo. 

Aug. Hoc quoque respondeas velim, cum verbum signum 
sit nominis et nomen signum sit fluminis et flumen signum 
sit rei, quae iam videri potest, ut inter hanc rem et flumen, 
id est signum eius, et inter hoc signum et nomen, quod huius 
signi signum est, dixisti quid intersit, quid interesse arbitraris 
inter signum nominis, quod verbum esse comperimus, et 
ipsum nomen, cuius signum est (verbum). 

Ad. Hoc distare intellego, quod ea quae significantur 
nomine, etiam verbo significantur — ut enim nomen verbum 
est, ita et flumen verbum est —, quae autem verbo signi- 
ficantur, non omnia significantur et nomine. Nam et illud 
'si', quod in capite habet abs te propositus versus, et hoc 'ex', 
de quo iam diu agentes in haec duce ratione pervenimus, 
verba sunt nec tamen nomina, et alia multa inveniuntur. 
Quamobrem cum omnia nomina verba sint, non autem omnia 
verba nomina sint, planum esse arbitror, quid inter verbum 
distet et nomen, id est inter signum signi eius, quod nulla 


5 Andr. 204 

alia signa significat, et signum signi eius, quod rursus alia 
signa significat. 

Aug. Concedisne omnem equum animal esse nec tamen 
omne animal equum esse? 

Ad. Quis dubitaverit? 

Aug. Hoc ergo inter nomen et verbum, quod inter equum 
et animal interest, nisi forte ab adsentiendo id te revocat, 
quod dicimus et alio modo verbum, quo significantur ea quae 
per tempora declinantur, ut scribo scripsi, lego legi, quae 
manifestum est non esse nomina. 

Ad. Dixisti omnino quod me dubitare faciebat. 

Aug. Ne te istud moveat! Dicimus enim ea signa uni- 
versaliter omnia, quae significant aliquid, ubi etiam verba esse 
invenimus, dicimus item signa militaria, quae iam proprie 
signa nominantur, quo verba non pertinent; et tamen si tibi 
dicerem, ut omnis equus animal, non autem omne animal 
equus, ità omne verbum signum, non autem omne signum 
verbum esse, nihil, ut opinor, dubitares. 

Ad. Iam intellego et prorsus adsentior hoc interesse inter 
universale illud verbum et nomen, quod inter animal et equum. 

10. Aug. Scisne etiam, cum dicimus 'animal', aliud esse 
hoe trisyllabum nomen, quod voce prolatum est, aliud quod 
significat? 

Ad. Iam haec supra concessi de omnibus signis et signi- 
ficabilibus. 

Aug. Num omnia signa tibi videntur aliud significare 
quam sunt, sicut hoc trisyllabum, cum dicimus 'animal, 
nullo modo idem significat quod est ipsum? 

Ad. Non sane; nam cum dicimus 'signum', non solum 

signa cetera, quaecumque sunt, sed etiam se ipsum significat ; 
est enim verbum, et utique omnia verba signa sunt. 

Aug. Quid? hoc disyllabo, cum dicimus *verbum', nonne 
tale aliquid contingit? Nam si omne, quod cum aliquo signi- 
fieatu articulata voce profertur, hoc disyllabo significatur, 
etiam ipsum hoc genere includitur. 

Ad. Ita est. 

Aug. Quid? nomen nonne similiter habet? nam et om- 
nium generum nomina significat et ipsum nomen generis 
neutri nomen est; an si ex te quaererem, quae pars orationis 
nomen, posses mihi recte respondere nisi nomen'? 

Ad. Verum dicis. 

Aug. Sunt ergo signa, quae inter alia, quae significant, 
et se ipsa significent? 

Ad. Sunt. 

Aug. Num tale tibi videtur hoc quadrisyllabum signum, 
cum dicimus 'coniunctio'? 

Ad. Nullo modo; nam ea, quae significat, non sunt 
nomina, hoec autem nomen est. 

11. Aug. Bene adtendisti. Nune illud vide, utrum in- 
veniamus signa, quae se invicem significent, ut quemad- 
modum hoc ab illo, sic illud ab hoc significetur. Non enim 
ita sunt inter se hoc quadrisyllabum, eum dicimus 'coniunoctio', 
et illa quae ab hoc significantur, cum dicimus 'si, vel, nam, 
namque, nisi, ergo, quoniam' et similia; nam haec illo uno 
significantur, nullo autem horum unum illud quadrisyllabum 
significatur. 

Ad. Video, et quaenam signa sint (se) invicem signifi- 
cantia, cupio cognoscere. 

1 sint A 3 in hoc dissyllabo 4 contigit M N g, corr. S? si] 

Aug. 'Tu ergo nescis, cum dicimus nomen et verbum, duo 
verba nos dicere? 

Ad. Scio. 

Aug. Quid? illud nescis, cum dicimus nomen et verbum, 
duo nomina nos dicere? 

Ad. Id quoque scio. 

Aug. Scis igitur tam nomen verbo quam etiam verbum 
nomine significari? 

Ad. Adsentior. 

Aug. Potesne dicere, excepto eo quod diverse scribuntur 
et sonant, quid inter se differant? 

Ad. Possum fortasse; nam id esse video quod paulo ante 
dixi: Verba enim cum dicimus, omne quod articulata voce 
cum aliquo significatu profertur significamus; unde omne 
nomen et ipsum cum dicimus fnomen' verbum est; at non 
omne verbum nomen est, quamvis nomen sit, cum dicimus 
*verbum'. 

12. Aug. Quid? si quisquam tibi adfirmet et probet, ut 
omne nomen verbum est, ità omne verbum nomen esse, 
poterisne invenire, quid distent praeter diversum in litteris 
sonum ? 

Ad. Non potero, nec omnino distare aliquid puto. 

Aug. Quid? si omnia quidem, quae voce articulata cum 
aliquo significatu proferuntur et verba sunt et nomina, sed 
tamen alia de causa verba et alia de causa nomina sunt, 
nihilne distabit inter nomen et verbum? 

Ad. Quomodo istuc sit non intellego. 

Aug. Hoc saltem intellegis omne coloratum visibile esse 
et omne visibile coloratum, quamvis haec duo verba distincte 
differenterque significent? 

Ad. Intellego. 

Aug. Quid, si ergo ita et omne verbum nomen et omne 
nomen verbum est, quamvis haec ipsa duo nomina vel duo 
verba, id est nomen et verbum, differentem habeant signifi- 
cationem ? 

Ad. Iam video posse id accidere, sed quomodo id accidat, 
exspecto ut ostendas. 

Aug. Omne, quod cum aliquo significatu articulata voce 
prorumpit, animadvertis, ut opinor, et aurem verberare, ut 
sentiri, e£ memoriae mandari, ut nosci possit. 

Ad. Animadverto. 

Aug. Duo ergo quaedam contingunt, cum aliquid tali 
voce proferimus. 

Ad. lta est. 

Aug. Quid, si horum duorum ex uno appellata sunt verba, 
ex altero nomina, verba scilicet a verberando, nomina vero 
a noscendo, ut illud primum ab auribus, hoc autem secundum 
ab animo vocari meruerit? 

13. Ad. Concedam cum ostenderis, quomodo recte pos- 
sumus omnia verba nomina dicere. 

Aug. Facile est; nam credo te accepisse ac tenere pro- 
nomen dietum, quod pro ipso nomine valeat, rem tamen 
notet minus plena significatione quam nomen. Nam, ut 
opinor, ita definivit ille, quem grammatico reddidisti: pro- 
nomen est pars orationis, quae pro ipso nomine posita minus 
quidem plene, idem tamen significat. 

Ad. Recordor et probo. 

Aug. Vides igitur secundum hanc definitionem nullis nisi 

nominibus servire et pro his solis poni posse pronomina, velut 
cum dicimus 'hie vir, ipse rex, eadem mulier, hoec aurum, 
illud argentum", *hic, ipse, eadem, hoo, illud' pronomina esse, 
'vir, rex, mulier, aurum, argentum' nomina, quibus plenius 
quam illis pronominibus res significatae sunt? 

Ad. Video et adsentior. 

Aug. 'Tu ergo nune mihi paucas coniunctiones quaslibet 
enuntia. 

Ad. Et, que, at, atque. 

Aug. Haec omnia, quae dixisti, non tibi videntur esse 
nomina? 

Ad. Non omnino. 

Aug. Ego saltem tibi recte locutus videor, cum dicerem 
'haec omnia, quae dixisti'? 

Ad. Recte prorsus, et iam intellego quam mirabiliter 
ostenderis me nomina enuntiasse ; non enim aliter de his recte 
dici potuisset haec omnia'. Sed vereor adhue, ne propterea 
mihi recte locutus videaris, quod has quattuor coniunctiones 
etiam verba esse non nego, ut ideo de his recte dici potuerit 
*haee omnia', quoniam recte dicitur (haec verba omnia'. Si 
autem a me quaeras, quae sit pars orationis 'verba', nihil 
aliud respondebo quam nomen. Quare huie nomini fortasse 
pronomen adiunctum est, ut illa recta esset locutio tua. 

14. Aug. Acute quidem falleris, sed ut falli desinas, acu- 
tius adtende quod dicam, si tamen dicere id, ut volo, valuero; 
nam verbis de verbis agere tam implicatum est, quam digitos 
digitis inserere et confricare, ubi vix dinoscitur, nisi ab eo ipso, 
qui id agit, qui digiti pruriant et qui auxilientur prurientibus. 

Ad. En toto animo adsum, nam ista haec similitudo me 
intentissimum fecit. 

Aug. Verba certe sono et litteris constant. 

Ad. Ita est. 

Aug. Ergo, ut ea potissimum auctoritate utamur, quae 
nobis carissima est, cum ait Paulus apostolus: nom erat Vm 
Christo est et non, sed. est in illo erat, non, opinor, putandum 
est tres istas litteras, quas enuntiamus, cum dicimus 'est', 
fuisse in Christo, sed illud potius, quod istis tribus litteris 
significatur. 

Ad. Verum dicis. 

Aug. Intellegis igitur eum, qui ait est $m illo erat, nihil 
aliud dixisse quam (est appellatur, quod in illo erat/, tam- 
quam, si dixisset (virtus in illo erat/, non utique aliud dixisse 
acciperetur, nisi virtus appellatur, quod in illo erat', nec duas 
istas syllabas, quas enuntiamus, cum dicimus 'virtus', et non 
illud, quod his duabus syllabis significatur, in illo fuisse 
arbitraremur? 

Ad. Intellego ac sequor. 

Aug. Quid? illud nonne intellegis etiam nihil interesse, 
utrum quisque dicat 'virtus appellatur' an 'virtus nominatur" ? 

Ad. Manifestum est. 

Aug. Ergo ita et manifestum est nihil interesse, utrum 
quis dicat 'est appellatur! an fest nominatur quod in illo erat'? 

Ad. Video et hic nihil distare. 

Aug. lamne etiam vides, quid velim ostendere? 

Ad. Nondum sane. 

Aug. Itane tu non vides nomen esse id, quod res aliqua 
nominatur? 

Ad. Hoc plane nihil certius video. 

Aug. Vides ergo 'est' nomen esse, siquidem illud, quod 
erat in Christo, fest! nominatur? 

Ad. Negare non possum. 

Aug. At si ex te quaererem, quae sit pars orationis 'est', 
non, opinor, nomen, sed verbum esse diceres, cum id ratio 
etiam nomen esse docuerit. 

Ad. Ita est prorsus ut dicis. 

Aug. Num adhuc dubitas alias quoque partes orationis 
eodem modo, quo demonstravimus, nomina esse? 

Ad. Non dubito, quandoquidem fateor ea(s) significare 
aliquid; si autem res ipsae, quas significant, quid singulae 
appellentur, id est nominentur, interroges, respondere non 
possum, nisi eas ipsas partes orationis, quas nomina non voca- 
mus, sed, ut cerno, convincimur. 

15. Aug. Nihilne te movet, ne quis exsistat, qui nostram 
istam rationem labefactet dicendo apostolis non verborum, 
sed rerum auctoritatem esse tribuendam? quamobrem funda- 
mentum persuasionis huius non tam esse firmum quam puta- 
mus; fieri enim posse, ut Paulus, quamquam dixerit prae- 
ceperitque rectissime, minus tamen recte locutus sit, cum ait 
est in ?llo erat, praesertim cum se ipse imperitum in sermone 
fateatur. Quo tandem modo istum refellendum arbitraris? 

Ad. Nihil habeo, quod contradicam, et te oro, ut aliquem 
de illis reperias, quibus verborum notitia summa conceditur, 
cuius auctoritate potius id, quod cupis, efficias. 

Aug. Minus enim tibi videtur idonea remotis auctoritati- 
bus ipsa ratio, qua demonstratur omnibus partibus orationis 
significari aliquid et ex eo appellari et nominari; si nominari, 
nomine utique nominari, quod in diversis linguis facillime 
iudicatur. Quis enim non videat, si quaeram, quid Graeci 
nominent quod nos nominamus 'quis', responderi mihi «íc, 
quid Graeci nominent quod nos nominamus 'volo', respon- 
deri mihi 9£Ao, quid Graeci nominent quod nos nominamus 
*bene', responderi (mihi) x«Aóc, quid Graeci nominent quod 
nos nominamus scriptus, responderi mihi *yeyoapuévoc, 
quid Graeci nominent quod nos nominamus 'et', responderi 
xaí, quid Graeci nominent quod nos nominamus 'ab', respon- 
deri «&xó, quid Graeci nominent quod nos nominamus *heu', 
responderi ó, atque in his omnibus partibus orationis, quas 
nunc enumeravi, recte loqui eum, qui sie interroget? quod, 
nisi nomina essent, fieri non posset. Hac ergo ratione Paulum 
apostolum recte locutum esse, cum remotis omnium eloquen- 
tium auctoritatibus obtinere possimus, quid opus est quaerere, 
cuius persona sententia nostra fulciatur? 

16. Sed ne quis tardior aut impudentior nondum cedat 
adseratque nisi illis auctoribus, quibus verborum leges con- 
sensu omnium tribuuntur, nullo modo esse cessurum, 
quid in Latina lingua excellentius Cicerone inveniri potest? 
At hic in suis nobilissimis orationibus, quas Verrinas vocant, 
*eoram' praepositionem, sive illo loco adverbium sit, nomen 


25—1 cf. Cie. Verr. II, 104 


i minus enim] minusne 9 2 omnibus] aliquibus B 3 appellari, 
si autem appellari, et nominari Sm; cf. p. 20, 20—21 si nominari om. 9 
5 quaeram 6v quaerem E V, quaererem B 9 9, quaeras m 6 respondere 


vo mihi om.m "| nosé B,om. RVgvà | 1—8 respondere y pN mihi 
om. Tw | 9 mihi supplevi 10 seriptum M Lm mihi om. Lm  YeYypay- 
uévoc dTu, Yeyoxuévog 9, rerriAM S, Yeyoauuévov M, Yeyoxuuévova N, 
7Ó YeYoappévov m 11 responderi mihi L, respondere mihi V 12— 13 
respondere V &zxó d £v 14 ó]o0( M N m 18 possumus L 21 auc- 
toribus] doctoribus 9, auctoritatibus a 21—22 consensu] concessu V A 
22 fortasse esse se? 23 quid] qui £ 24 at hic] adhue M N g corr. S? 


De Magistro 15—16 23 


appellavit; verumtamen quia fieri potest ut, cum ego illum 
locum minus bene intellegam, exponatur [que] alias aliter vel 
a me vel ab alio, est ad quod responderi posse nihil puto. 
Tradunt enim nobilissimi disputationum magistri nomine et 
verbo plenam constare sententiam, quae adfirmari negarique 
possit, quod genus idem Tullius quodam loco pronuntiatum 
vocat; et cum verbi tertia persona est, nominativum cum ea 
casum nominis aiunt esse oportere, et recte aiunt. Quod 
mecum si consideres, velut cum dicimus *homo sedet, 'equus 
currit, agnoscis, ut opinor, duo pronuntiata esse. 

Ad. Agnosco. 

Aug. Cernis in singulis singula esse nomina, in uno *homo', 
in altero 'equus', et verba singula, in uno 'sedet!, in altero 
'currit' ? 

Ad. Cerno. 

Aug. Ergo si dicerem 'sedet/ tantum aut 'currit' tantum, 
recte a me quaereres, quis vel quid, ut responderem 'homo' 
vel 'equus' vel animal vel quodlibet aliud, quod posset nomen 
redditum verbo implere pronuntiatum, id est illam senten- 
tiam, quae adfirmari et negari potest. 

Ad. Intellego. 

Aug. Adtende cetera, et finge nos videre aliquid longius 
et incertum habere, utrum animal sit an saxum vel quid 
aliud, meque tibi dicere quia homo est, animal est', nonne 
temere dicerem? 

Ad. 'lTemere omnino; sed non temere plane diceres si 
homo est, animal est'. 


4—5 cf. Mart. Cap. IV, 388 6—" cf. Cic. Tusc. I, 14 
26—27 cf. Cic. Acad. II, 21 

Aug. Recte dicis. Itaque in tua locutione placet mihi 
'si', placet et tibi, utrique autem nostrum in mea displicet 
quia. 

Ad. Adsentior. 

Aug. Vide iam, utrum istae duae sententiae plena pro- 
nuntiata sint, &placet si', (displicet quia'. 

Ad. Plena omnino. 

Aug. Age nunc die mihi, quae ibi sint verba, quae 
nomina. 

Ad. Verba ibi video esse 'placet' et 'displicet', nomina 
vero quid aliud quam 'si' et 'quia'? 

Aug. Has ergo duas coniunctiones etiam nomina esse 
satis probatum est? 

Ad. Prorsus satis. 

Aug. Potesne ipse per te in aliis partibus orationis hoc 
idem ad eandem regulam docere? 

Ad. Possum. 

17. Aug. Transeamus ergo hinc, et iam die mihi, utrum, 
sicut omnia verba nomina et omnia nomina verba esse com- 
perimus, ita tibi et omnia nomina vocabula et omnia vocabula 
nomina esse videantur. 

Ad. Plane inter haec quid distet praeter diversum sylla- 
barum sonum non video. 

Aug. Nec ego interim resisto, quamquam non desint, qui 
etiam significatione ista discernunt, quorum sententiam modo 


considerare non opus est. Sed certe animadvertis ad ea iam 2 


signa nos pervenisse, quae se invicem significent nulla praeter 


24—25 cf. Diomed. G. L. I p. 320, 11 sqq.; Ael. Donat. G. L. IV, 
p. 373, 5 

sonum distantia et quae se ipsa significent cum ceteris omni- 
bus partibus orationis. 

Ad. Non intellego. 

Aug. Non ergo intellegis e& nomen vocabulo et vocabu- 
lum nomine significari, et ita, ut praeter sonum litterarum 
nihil intersit, quantum ad generale nomen adtinet? nam et 
speciale dieimus nomen, quod inter octo partes orationis ita 
est, ut alias septem non contineat. 

Ad. Intellego. 

Aug. At hoc est, quod dixi sese invicem significare voca- 
bulum et nomen. 

18. Ad. Teneo, sed quaero, quid dixeris (cum etiam se 
ipsa significant cum aliis partibus orationis'. 

Aug. Nonne superior ratio docuit nos omnes partes ora- 
tionis e£ nomina posse dici et vocabula, id est et nomine et 
vocabulo posse significari? 

Ad. Ita est. 

Aug. Quid? ipsum nomen, id est sonum istum duabus 
syllabis expressum, si ex te quaeram, quid appelles, nonne 
recte mihi respondebis fnomen'? 

Ad. Recte. 

Aug. Num ita se significat hoc signum, quod quattuor 
syllabis enuntiamus, cum dicimus 'coniunctio'? hoc enim 
nomen inter illa, quae significat, numerari non potest. 

Ad. Accipio. 

Aug. Id est, quod dictum est nomen se ipsum significare 
cum aliis, quae significat; quod etiam de vocabulo per te 
ipsum licet intellegas. 

Ad. Iam facile est; sed illud mihi nunc venit in mentem 
nomen et generaliter et specialiter dici, vocabulum autem 


12—13 cf. c. 17, 2 

octo inter partes orationis non accipi; quare hoec quoque (non) 
nihil inter se praeter diversum sonum differre arbitror. 

Aug. Quid? nomen et óvou« distare inter se aliquid 
putas praeter sonum, quo etiam linguae discernuntur Latina 
atque Graeca? 

Ad. Hie vero nihil aliud intellego. 

Aug. Perventum est ergo ad ea signa, quae se ipsa signi- 
ficent, et aliud ab alio invicem significetur, et quiequid ab 
uno, hoc et ab alio, et nihil praeter sonum inter se differant; 
nam hoe quartum modo invenimus, tria enim superiora et de 
nomine ae verbo intelleguntur. 

Ad. Omnino perventum. 

19. Aug. Iam quae sermocinando invenerimus, velim re- 
censeas. 

Ad. Faciam quantum possum. Nam primo omnium re- 
cordor aliquamdiu nos quaesisse, quam ob causam loquamur, 
inventumque esse docendi commemorandive gratia nos loqui, 
quandoquidem nee cum interrogamus aliud agimus quam ut 
ille, qui rogatur, discat, quid velimus audire, et in cantando, 
quod delectationis causa facere videmur et non est proprium 
locutionis, et in orando deo, quem doceri aut commemorari 
existimare non possumus, id verba valent, ut vel nos ipsos 
commonefaciamus vel ali commemorentur doceanturve 
per nos. 

Deinde cum satis constitisset verba nihil aliud esse quam 
signa, ea vero, quae non aliquid significent, signa esse non 
posse, proposuisti versum, cuius verba singula, quid signifi- 
carent, conarer ostendere. Is autem erat: S? mihl ex tanta 
swperis placet urbe relinqui. Cuius secundum verbum, quam- 


15 sqq. cf. c. 1—2 25 sqq. cf. c. 3, 1—6 

vis notissimum et manifestissimum, quid tamen significaret, 
non reperiebamus, cumque mihi videretur non frustra nos id 
in loquendo interponere, sed quod eo aliquid doceamus audien- 
tem, ipsam mentis affectionem, cum rem, quam quaerit, non 
esse invenit vel invenisse se putat, hoc verbo fortasse indi- 
cari respondisti tu quidem, sed tamen nescio quam profun- 
ditatem quaestionis ioco evitans in aliud tempus inlustrandam 
distulisti, ne me debiti quoque tui oblitum putes. 

Inde tertium in versu verbum cum satagerem exponere, 
urgebar abs te, ut non verbum aliud, quod idem valeret, sed 
rem ipsam potius, quae verbo significaretur, ostenderem; 
cumque id sermocinantibus nobis fieri non posse dixissem, 
ventum est ad ea, quae interrogantibus digito monstrantur. 
Haec ego corporalia esse omnia arbitrabar, sed invenimus sola 
visibilia [esse]. Hine nescio quomodo ad surdos et histriones 
devenimus, qui non sola quae videri possunt, sed multa prae- 
terea ac prope omnia quae loquimur gestu sine voce signifi- 
cant; eosdem tamen gestus signa esse comperimus. Tum rur- 
sus quaerere coepimus, quomodo res ipsas, quae signis signi- 
ficantur, sine ullis signis valeremus ostendere, cum et ille 
paries et color et omne visibile, quod intentione digiti osten- 
ditur, signo quodam convinceretur ostendi. Hic ego errans 
eum inveniri tale nihil posse dixissem, tandem inter nos 
constitit ea posse demonstrari sine signo, quae, cum a nobis 
quaeruntur, non agimus et post inquisitionem agere possumus, 
locutionem tamen ex eo non esse genere, siquidem et loquentes 

eum interrogamur, quid sit locutio, ipsam per se ipsam 
demonstrare facile esse satis apparuit. 

20. Ex quo admoniti sumus aut signis signa monstrari 
aut signis alia, quae signa non sunt, aut etiam sine signo 
res, quas agere post interrogationem possumus; horumque 
trium primum diligentius considerandum disceutiendumque 
suscepimus. 

Qua disputatione declaratum est partim esse signa, quae 
ab his signis, quae significarent, significari vicissim non pos- 
sent, ut est hoe quadrisyllabum, eum 'coniunetio' dicimus, 
partim, quae possent, ut cum dicimus 'signum', etiam verbum 
significamus, et cum dicimus 'verbum', etiam signum signi- 
fieamus; nam signum et verbum et duo signa et duo verba 
sunt. In hoc autem genere, quo invicem se significant, quae- 
dam non tantum, quaedam tantum, quaedam vero etiam 
idem valere monstratum est. Etenim hoc dissyllabum, quod 
sonat, cum dicimus 'signum', prorsus omnia quibus quidque 
significatur significat, non autem omnium signorum signum 
est, cum dicimus *verbum', sed tantum eorum, quae articulata 
voce proferuntur. Unde manifestum est, quamvis et verbum 
signo et signum verbo, id est et istae duae syllabae illis et 
ilae istis significentur, plus tamen signum valere quam ver- 
bum, plura scilicet illis duabus syllabis quam istis signifi- 
cantibus. Tantundem autem valet generale verbum et gene- 
rale nomen. Docuit enim ratio omnes partes orationis etiam 
nomina esse, quod et pronomina his addi possunt, et de 
omnibus dici potest, quod aliquid nominent, ut nulla earum 
sit quae non verbo adiuneto pronuntiatum possit implere. 

^ 3 sqq. eh. oT ET 8 sqq. cf. e. 7, 2 sqq. 

Sed cum tantundem valeant nomen et verbum, eo quod 
omnia, quae verba sunt, sint etiam nomina, non tamen idem 
valent; alia quippe de causa verba et alia nomina nuncupari 
satis probabiliter disputatum est, siquidem alterum horum 
ad auris verberationem, alterum ad animi commemorationem 
notandam esse compertum vel ex hoc intellegi potest, quod 
in loquendo rectissime dicimus 'quod est huic rei nomen! rem 
memoriae mandare cupientes, quod est autem huie rei ver- 
bum' dicere non solemus. 

Quae vero non solum tantundem, sed etiam idem omnino 
significent, et inter quae nihil praeter litterarum distet sonum, 
nomen et óvoux invenimus. Illud sane mihi elapsum erat in 
hoe genere, in quo invicem se significant, nullum nos signum 
comperisse, quod non inter cetera, quae significat, se quoque 
significet. 

Haee quantum potui recordatus sum. Tu iam videris, 
quem nihil puto in hoc sermone nisi scientem certumque 
dixisse, utrum ista bene ordinateque digesserim. 

21. Aug. Satis tu quidem memoriter omnia quae vellem 
recoluisti, et, ut tibi fatear, multo evidentius mihi nunc viden- 
tur ista distincta, quam cum ea inquirendo ac disserendo de 
nescio quibus latebris ambo erueremus. 

Sed quonam tantis ambagibus tecum pervenire moliar, 
difficile dictu est hoc loco. Tu enim fortasse aut ludere nos 
et a seriis rebus avocare animum quasi quibusdam puerilibus 
quaestiunculis arbitraris aut parvam vel mediocrem aliquam 
utilitatem requirere, aut si magnum quiddam parturire istam 
disputationem suspicaris, iam iamque id scire sive saltem 
audire desideras; ego autem credas velim neque me vilia 


1-8qq. ef. e. 12, 1—3 MA sqquerm ots 


6 notandum y 9 P, corr. E? 12 óvoua S, óvoua S? 13 se signa 
significant 9 5?, cf. p. 28, 14, significent 9 20 fateor V BT multum 9 
21 de om. 9 22 eruerimus 9 24 dietu Q.S* G, dictum y $9 P A hoc 
om. RB 28 suspiciaris p, corr. S? iam om. p id om. w 9 29 vilia] 
verba a 


5 


10 


15 


20 


10 


20 


25 


30 S. Aureli Augustini 


ludiera hoc instituisse sermone — quamvis fortasse ludamus 
idque ipsum tamen non puerili sensu aestimandum sit — 
neque parva bona vel mediocria cogitare. Et tamen si dicam 
vitam esse quandam beatam eandemque sempiternam, quo 
nos deo duce, id est ipsa veritate, gradibus quibusdam in- 
firmo gressui nostro accommodatis perduci cupiam, vereor ne 
ridiculus videar, qui non rerum ipsarum quae significantur, 
sed signorum consideratione tantam viam ingredi coeperim. 
Dabis igitur veniam, si praeludo tecum non ludendi gratia, 
sed exercendi vires et mentis aciem, quibus regionis illius, 
ubi beata vita est, calorem aec lucem non modo sustinere, 
verum et amare possimus. 

Ad. Perge potius ut coepisti, nam numquam ego con- 
temnenda putem, quae tu dicenda vel agenda putaveris. 

22. Aug. Age, iam ergo illam partem consideremus, cum 
signis non alia signa significantur, sed ea, quae significabilia 
nominamus, et primum die mihi, utrum homo homo sit. 

Ad. Nune vero an ludas nescio. 

Aug. Quid ita? 

Ad. Quia quaerendum ex me censes, utrum homo aliud 
sit quam homo. 

Aug. Ita, credo, te illudi arbitrareris, si etiam quaererem, 
utrum prima huius nominis syllaba aliud sit quam *ho', et 
aliud secunda quam *mo'. 

Ad. Ita omnino. 

Aug. At istae duae syllabae coniunctae 'homo' est; an 
negabis? 

Ad. Quis neget? 

Aug. Quaero ergo, num tu duae istae syllabae con- 
iunctae sis. 

Ad. Nullo modo, sed video, quo tendas. 

Aug. Dicito ergo, ne me contumeliosum putes. 

Ad. Concludi existimas, quod homo non sim. 

Aug. Quid? tu non idem existimas, qui omnia superiora, 
ex quibus hoe confectum est, vera esse concedis? 

Ad. Non tibi ego dicam, quid existimem, nisi prius abs 
te audiero, cum quaereres utrum homo homo sit/, de duabus 
syllabis istis an de re ipsa, quam significant, me interroga- 


veris. 


Aug. Tu potius responde, ex qua parte acceperis inter- 
rogationem meam; nam si est ambigua, prius hoe cavere 
debuisti neque mihi respondere, antequam certus fieres, quo- 
nam modo rogaverim. 

Ad. Quid enim me impediret haec ambiguitas, cum ego 
ad utrumque responderim? Homo enim prorsus homo est, 
nam et istae duae syllabae nihil aliud sunt quam istae duae 
syllabae, et id, quod significant, nihil aliud est quam id quod 


est. 


Aug. Seite hoc quidem; sed cur hoe solum, quod dictum 
est homo, non etiam cetera, quae locuti sumus, ad utrumque 


accepisti ? 


Ad. Unde enim convincor, quod et cetera non sie ac- 


ceperim ? 


Aug. Ut alia omittam, eam ipsam primam rogationem 
meam si totam ex ea parte accepisses, qua syllabae sonant, 
nihil mihi respondisses; possem tibi enim videri etiam nihil 
interrogasse. Nune vero cum tria verba sonuerim, quorum 
unum in medio repetivi dicens utrum homo homo sit, pri- 

mum et ultimum verbum non secundum ipsa signa, sed se- 
cundum ea, quae his significantur, te accepisse vel hoc solo 
manifestum est, quod statim certus ac fidens rogationi re- 
spondendum putasti. 

Ad. Verum dicis. 

Aug. Cur ergo id tantum, quod in medio positum est, 
et secundum id, quod sonat, et secundum id, quod significat, 
te accipere libuit? 

Ad. Ecce iam totum ex ea tantum parte, qua signifi- 
catur, accipio; adsentior enim tibi sermocinari nos omnino 
non posse, nisi auditis verbis ad ea feratur animus, quorum 
ista sunt signa. 

Quare ostende nune, quomodo ista ratiocinatione de- 
ceptus sim, qua me hominem non esse concluditur. 

Aug. Immo eadem rursus interrogabo, ut ipse invenias, 
ubi lapsus sis. 

Ad. Bene facis. 

23. Aug. Illud ergo, quod primo quaesieram, quia iam 
dedisti, non quaeram. Vide igitur diligentius, utrum syllaba 
'ho' nihil aliud sit quam 'ho', et utrum 'mo' nihil aliud sit 
quam 'mo'. 

Ad. Hie prorsus nihil aliud video. 

Aug. Vide etiam, num his duabus iunctis homo fiat. 

Ad. Nequaquam hoc concesserim ; placuit enim et recte 
placuit signo dato id, quod significatur, adtendere et ex eius 
consideratione vel dare vel negare quod dicitur. Illae autem 
separatim enuntiatae syllabae quia sine ulla significatione 
sonuerunt, hoc eas esse quod sonuere concessum est. 

Aug. Placet igitur firmumque animo tenes non respon- 
dendum esse interrogationibus, nisi ex his rebus, quae verbis 
significantur? 

Ad. Non intellego, cur displiceat, si modo verba sunt. 

Aug. Vellem scire, quomodo illi resisteres, de quo iocantes 
solemus audire, quod ex eius ore, cum quo disputabat, leonem 
processisse concluserit. Cum enim quaesisset, utrum ea, quae 
loqueremur, nostro ore procederent, atque ille non potuisset 
negare, quod facile fuit, egit cum homine, ut in loquendo 
leonem nominaret. Hoc ubi factum est, ridicule insultare 
coepit et premere, ut, quoniam quiequid loquimur ore nostro 
exire confessus erat et leonem se locutum esse nequibat ab- 
nuere, homo non malus tam immanem bestiam vomuisse 
videretur. 

Ad. Minime vero erat arduum seurrae huic resistere; 
non enim concederem ore nostro exire quaecumque loquimur; 
nam quae loquimur, ea significamus, non autem res, quae 
significatur, sed signum, quo significatur, loquentis ore pro- 
cedit, nisi cum ipsa signa significantur, quod genus paulo 
ante tractavimus. 

24. Aug. Bene tu quidem hoc modo adversus illum esses 
paratus; verumtamen mihi quid respondebis, utrum homo 
nomen sit requirenti? 

Ad. Quid, nisi esse nomen? 

Aug. Quid? cum te video, num nomen video? 

Ad. Non. 

Aug. Visne igitur dicam quod sequitur? 

Ad. Ne, quaeso; nam mihi ipse renuntio me hominem 
non esse, qui nomen esse responderim, cum homo utrum 
nomen esset inquireres; jam enim placuerat ex ea re, quae 
significaretur, aut adsentiri aut negare quod dicitur. 

Aug. At mihi videtur non te frustra in hane respon- 

sionem decidisse, nam vigilantiam tuam mentibus nostris 
indita ipsa lex rationis evicit; nam si quaererem, quid esset 
homo, responderes fortasse animal, si autem quaererem, quae 
pars orationis esset homo, nullo modo posses recte respondere 
nisi nomen. Quamobrem, cum homo et nomen et animal esse 
inveniatur, illud dieitur ex ea parte, qua signum est, hoc 
qua significat. Qui ergo quaerit, utrum homo nomen sit, 
nihil ei aliud quam esse respondeam, satis enim significat 
ex ea parte se velle audire, qua signum est; si autem quaerit, 
utrum animal sit, multo proclivius adnuam, quoniam, si 
tacens et nomen et animal tantum quid esset homo requireret, 
placita illa loquendi regula ad id, quod his duabus syllabis 
significatur, animus curreret, neque quiequam responderetur 
nisi animal, vel etiam tota definitio diceretur, id est animal 
rationale mortale. An tibi non videtur? 

Ad. Prorsus videtur. Sed cum esse nomen concesserimus, 
quomodo illam conclusionem nimis contumeliosam evita- 
bimus, qua nos homines non esse convincitur? 

Aug. Quomodo putas, nisi docendo non ex ea parte 
illatam, qua interroganti adsentiebamur? aut, si ex ea parte 
illam se fatetur inferre, nullo modo est formidanda. Quid 
enim metuam hominem, id est tres istas syllabas non esse 
me confiteri? 

Ad. Nihil est verius. Cur ergo animum offendit, cum 
dicitur Ánon es igitur homo', cum secundum illa concessa 
nihil verius dici potuerit? 

Aug. Quia non possumus non putare ad id conclusionem 


11—12 cf. c. 22, 5 14— 15 cf. Cic. Acad. II, 21; Aug. de ord. II, 
11, 31; Max. Vietorin. de def. G. L. VI, p. 188; Mart. Cap. IV, 349 

referri, quod his duabus syllabis significatur, simul atque 
ista verba sonuerint, ea scilicet regula, quae naturaliter plu- 
rimum valet, ut auditis signis ad res significatas feratur 
intentio. 

Ad. Aecipio quod dicis. 

25. Aug. Proinde intellegas volo res, quae significantur, 
pluris quam signa esse pendendas; quiequid enim propter 
aliud est, vilius sit necesse est quam id, propter quod est; 
nisi tu aliud existimas. 

Ad. Videtur mihi non temere hic esse adsentiendum; 
nam cum dicimus caenum, longe hoe nomen arbitror rei, quam 
significat, antecellere; quod enim nos offendit audientes non 
ad ipsius verbi pertinet sonum; caenum enim nomen mutata 
una littera caelum est; inter illa vero, quae his nominibus 
significantur, quantum distet videmus. Quamobrem nequa- 
quam huie signo tribuerim, quod in re, quam significat, 
odimus, et propterea hoc illi iure antepono; libentius enim 
hoe audimus, quam ullo sensu illud adtingimus. 

Aug. Vigilantissime omnino. Itaque falsum est omnes 
res pluris quam earum signa esse pendendas? 

Ad. Ita videtur. 

Aug. Dic ergo mihi, quid arbitreris eos secutos esse, qui 
huie rei tam foedae atque aspernabili nomen indiderunt, vel 
utrum eos probes an improbes. 

Ad. Ego vero illos nec probare nec improbare audeam, 
nec quid fuerint secuti scio. 

Aug. Potesne saltem scire, quid tu sequaris, cum hoc 
nomen enuntias? 


2—4 cf. c. 22, 5; 24, 4 13 sqq. de vocibus caen? et cael? quae ad- 
nominationis causa coniunguntur cf. Flor. 3, 17, 6; Tert. Spect. 25, 5 Hier. 
Adv. Rufin. 3, 12 Vir. ill. 66, 5 

Ad. Hoc plane possum, nam significare volo, ut eum, 
cum quo loquor, doceam vel admoneam de re illa, quod 
eum doceri vel admoneri oportere arbitror. 

Aug. Quid? ipsum docere aut admonere sive doceri aut 
admoneri, quod vel tu exhibes commode per hoe nomen vel 
exhibetur tibi, nonne carius quam ipsum nomen haben- 
dum est? 

Ad. Concedo ipsam scientiam, quae per hoc signum 


'evenit, eidem signo esse anteponendam, sed non ideo etiam 


rem ipsam puto. 

26. Aug. In illa igitur sententia nostra quamquam sit 
falsum res omnes signis suis praeponi oportere, non tamen 
falsum est omne, quod propter aliud est, vilius esse quam 
id, propter quod est. Cognitio quippe caeni, propter quam 
hoc nomen est institutum, pluris habenda est ipso nomine, 
quod eidem caeno praeponendum esse comperimus. Non 
enim ob aliud ista cognitio signo, de quo agimus, antelata 
est, nisi quia illud propter hane, non haee propter illud esse 
convincitur. Nam ita, cum quidam vorator ventrisque, ut 
&b apostolo dicitur, cultor diceret ideo se vivere, ut vescere- 
tur, non tulit qui audiebat frugi homo et 'Quanto', inquit, 
*melius ideo vescereris, ut viveres'. Uterque tamen ex eadem 
ista regula locutus est; nam neque alia de causa ille displi- 
cuit, nisi quod vitam suam tam parvi penderet, ut eam 
duceret gutturis voluptate viliorem dicendo se propter epulas 
vivere, neque hie ob aliud iure laudatur, nisi quod in his 
duobus, quid propter quid fieret, hoc est quid eui subiectum 
esset intellegens cibandum potius ut vivamus, quam viven- 
dum ut cibemur admonuit. Similiter et tu fortasse et qui- 
libet hominum non imperite res aestimantium dicenti cuipiam 


19—20 cf. Rom. 16, 18 

loquaci amatorique verborum *'ideo doceo, ut loquar' respon- 
deretis: homo, cur non potius ideo loqueris, ut doceas?' 

Quod si haee vera sunt, sicuti esse cognoscis, vides pro- 
fecto, quanto verba minoris habenda sint quam id propter 
quod utimur verbis, cum ipse usus verborum iam sit verbis 
anteponendus; verba enim sunt, ut his utamur, utimur autem 
his ad docendum. Quanto est igitur melius docere quam 
loqui, tanto melior quam verba locutio; multo ergo melior 
doctrina quam verba. Sed cupio audire, quid forte contra- 
dicendum putes. 

27. Ad. Adsentior quidem meliorem quam verba esse 
doctrinam, sed utrum adversus istam regulam, qua dicitur 
omne, quod propter aliud est, inferius esse quam id propter 
quod est, nihil sit quod obici possit, ignoro. 

Aug. Alias hoc opportunius diligentiusque tractabimus, 
nune illud, quod concedis, satis est ad id, quod conficere 
studeo. Das enim cognitionem rerum quam signa rerum esse 
eariorem. Quamobrem cognitio rerum, quae significantur, 
cognitioni signorum anteferenda est; an tibi non videtur? 

Ad. Num ego cognitionem rerum cognitione signorum 
&c non signis ipsis praestantiorem esse concessi? quare vereor, 
ut hie tibi adsentiar. Quid? si enim, ut caenum nomen melius 
est ea re quam significat, ita et huius nominis cognitio cogni- 
tioni quoque illius rei est anteponenda, quamvis ea cognitione 
sit ipsum nomen inferius? Quattuor quippe sunt, nomen et 
res, cognitio nominis et cognitio rei. Sicut ergo primum se- 
eundo, eur non et tertium quarto antecellat? Sed non ante- 
cellat, num etiam subiciendum est? 

28. Aug. Mire omnino te video et tenuisse, quid con- 

cesseris, et explicasse, quid senseris. Sed, ut opinor, intellegis 
hoe trisyllabum nomen, quod sonat cum dicimus 'vitium', 
melius esse quam id quod significat, cum ipsius cognitio no- 
minis multo sit inferior cognitione vitiorum. 

Licet itaque constituas etiam ista quattuor atque con- 
sideres, nomen et rem, cognitionem nominis et cognitionem 
rei: primum secundo iure praeponimus; hoc enim nomen po- 
situm in carmine, cum ait Persius: sed stwpet hic vitio, non 
modo nihil vitii fecit in versu, sed non nihil etiam ornati 
dedit, cum tamen res ipsa, quae significatur hoe nomine, in 
quocumque inest, cogit esse vitiosum. At non ita et tertium 
quarto, sed quartum tertio videmus excellere; huius enim 
cognitio nominis vilis est prae cognitione vitiorum. 

Ad. Etiamne cum ista cognitio miseriores facit, censes 
esse praeferendam? Nam idem Persius omnibus poenis, quas 
tyrannorum vel crudelitas excogitavit vel cupiditas pendit, 
hane unam anteponit, qua cruciantur homines, qui vitia, 
quae vitare non possunt, coguntur agnoscere. 

Aug. Potes hoc modo cognitioni huius nominis ipsam 
quoque virtutum cognitionem negare praeferendam, quia vir- 
tutem videre nec tenere supplicium est, quo idem ille satyricus 
tyranni ut puniantur optavit. 

Ad. Deus hane avertat amentiam; iam enim intellego 
non ipsas cognitiones, quibus animum imbuit optima omnium 
disciplina, esse culpandas, sed eos omnium miserrimos iudi- 
candos, sicut et Persium iudicasse arbitror, qui tali morbo 
affecti sunt, cui nec tanta medicina subveniat. 

Aug. Bene intellegis. Sed quoquomodo se habeat Per- 
siana sententia, quid ad nos? non enim horum auctoritati 
subiecti sumus in talibus rebus; deinde si qua cognitio cui 
cognitioni praeferenda sit, non hic facile est explicare. 

8 Pers. sat. 3, 32 15 sqq. ibid. 35 sqq. 

Satis habeo, quod effectum est cognitionem rerum, quae 
significantur, etsi non cognitione signorum, ipsis tamen signis 
esse potiorem. Quare iam illud magis magisque discutiamus, 
quale sit genus rerum, quas sine signis monstrari posse dice- 
bamus per se ipsas, ut loqui, ambulare, sedere, iacere atque 
huiusmodi cetera. 

Ad. Iam recolo, quid dicas. 

29. Aug. Omniane tibi videntur, quae interrogati mox 
agere possumus, sine signo posse monstrari, an aliquid ex- 
cipis ? 

Ad. Ego vero etiam atque etiam genus hoc totum con- 
siderans nihil adhuc invenio, quod sine signo valeat doceri, 
nisi locutionem et si forte id ipsum quispiam quaerat, quid 
sit docere. Video enim me, quicquid post eius interrogationem 
fecero, ut discat, ab ea ipsa re non discedere, quam sibi de- 
monstrari cupit; nam si me cessantem, ut dictum est, vel 
aliud agentem roget quispiam, quid sit ambulare, et ego 
statim ambulando eum quod rogavit sine signo coner docere, 
unde cavebo, ne id tantum putet esse ambulare, quantum ego 
ambulavero? quod si putaverit, decipietur; quisquis enim 
plus minusve quam ego ambulaverit, hunc ille ambulasse non 
arbitrabitur. Et quod de hoc uno verbo dixi, transit in omnia, 
quae sine signo monstrari posse consenseram, praeter duo 
illa, quae excepimus. 

30. Aug. Accipio quidem istud; sed nonne tibi videtur 
aliud esse loqui, aliud docere? 

Ad. Videtur sane, nam si esset idem, non doceret 


4—6 cf. c. 06, 3 sqq. 16 sqq. cf. c. 6, 4 sqq. 

quisquam nisi loquens; cum vero et aliis signis praeter verba 
multa doceamus, quis de ista differentia dubitaverit? 

Aug. Quid? docere et significare nihilne inter se an ali- 
quid differunt? 

Ad. Idem puto esse. 

Aug. Nonne recte dicit, qui dicit ideo nos significare, 
ut doceamus? 

Ad. Recte prorsus. 

Aug. Quid? si dicat alius ideo nos docere, ut significemus, 
nonne facile superiore sententia refelletur? 

Ad. Ita est. 

Aug. Si ergo significamus ut doceamus, non docemus ut 
significemus, aliud est docere, aliud significare. 

Ad. Verum dicis nec recte idem esse utrumque respondi. 

Aug. Nunc illud responde, utrum qui docet, quid sit 
docere, significando id agat an aliter. 

Ad. Non video, quomodo aliter possit. 

Aug. Falsum igitur paulo ante dixisti, doceri rem posse 
sine signis, cum quaeritur quid sit ipsum docere, quando ne 
hoc quidem videmus sine significatione agi posse, cum aliud 
esse significare, aliud docere concesseris. Si enim diversa 
sunt, sicut apparet, neque hoc nisi per illud ostenditur, non 
per se utique ostenditur, sicut tibi visum erat. 

Quamobrem nihil adhuc inventum est, quod monstrari 
per se ipsum queat praeter locutionem, quae inter alia se 
quoque significat; quae tamen cum etiam ipsa signum 
sit, nondum prorsus exstat, quod sine signis doceri posse 
videatur. 

Ad. Nihil habeo, cur non adsentiar. 

31. Aug. Confectum est igitur et nihil sine signis doceri 
et cognitionem ipsam signis, quibus cognoscimus, cariorem 

nobis esse oportere, quamvis non omnia, quae significantur, 
possint suis signis esse potiora. 

Ad. Ita videtur. 

Aug. Quanto tandem circuitu res tantilla peracta sit, 
meministine, quaeso? nam ex quo inter nos verba iaculamur, 
quod tam diu fecimus, haec tria ut invenirentur laboratum 
est: utrum nihil sine signis possit doceri, et utrum sint quae- 
dam signa rebus, quas significant, praeferenda, et utrum 
melior quam signa sit rerum ipsa cognitio. 

Sed quartum est, quod breviter abs te vellem cognoscere: 
utrumnam ista inventa sic putes, ut iam de his dubitare non 
possis. 

Ad. Vellem quidem tantis ambagibus atque anfractibus 
esset ad certa perventum, sed et ista rogatio tua nescio quo- 
modo me sollicitat et ab adsensione deterret — videris enim 
mihi non hoec de me fuisse quaesiturus, nisi haberes quod 
contradiceres — et ipsa rerum implieatio totum me inspicere 
ac securum respondere non sinit verentem, ne quid in tantis 
involucris lateat, quod acies mentis meae lustrare non possit. 

Aug. Dubitationem tuam non invitus accipio, significat 
enim animum minime temerarium, quae custodia tranquilli- 
tatis est maxima. Nam difficillimum omnino est non pertur- 
bari, cum ea, quae prona et procliva adprobatione tenebamus, 
contrariis disputationibus labefactantur et quasi extorquentur 
e manibus. Quare, ut aequum est bene consideratis perspectis- 
que rationibus cedere, ita incognita pro cognitis habere peri- 
eulosum. Metus est enim ne, cum saepe subruuntur quae 
firmissime statura et mansura praesumimus, in tantum odium 

vel timorem rationis incidamus, ut ne ipsi quidem perspicuae 
veritati fides habenda videatur. 

32. Sed age, nunc expeditius retractemus, utrum recte 
ista dubitanda putaveris. Nam quaero abs te, si quisquam 
ignarus deceptionis avium, quae calamis et visco affectantur, 
obviam fieret aucupi armis quidem suis instructo, non tamen 
aucupanti, sed iter agenti, quo viso premeret gradum secum- 
que, ut fit, admirans cogitaret et quaereret, quidnam sibi 
hominis ille vellet ornatus, auceps autem, cum in se videret 
adtentum, ostentandi se studio cannas expediret et prope 
animadversam aliquam aviculam fistula et accipitre figeret, 
subiret et caperet, nonne illum spectatorem suum doceret 
nullo significatu, sed re ipsa quod ille scire cupiebat? 

Ad. Metuo ne quid hic tale sit, quale de illo dixi, qui 
quaerit, quid sit ambulare; neque enim video et hic totum 
illud aucupium esse monstratum. 

Aug. Facile est hac cura te exuere. Addo enim, si ille 
intellegens esset, ut ex hoc quod vidit totum illud genus artis 
agnosceret; satis est namque et de quibusdam rebus, tametsi 
non omnibus, et quosdam homines doceri posse sine signo. 

Ad. Hoc etiam ego possum illi addere; si enim sit tibi 
bene intellegens, paucis passibus ambulatione monstrata to- 
tum quid sit ambulare cognoscet. 

Aug. Facias per me licet, nec tantum nihil resisto, verum 
etiam faveo. Vides enim ab utroque nostrum id effici, ut 

quaedam quidam doceri sine signis queant falsumque illud 
sit, quod nobis paulo ante videbatur, nihil esse omnino quod 
sine signis possit ostendi. 

Iam enim ex his non unum aliquid aut alterum, sed milia 
rerum animo occurrunt, quae nullo signo dato per se ipsa 
monstrentur. Quid enim dubitemus? oro te. Nam ut ho- 
minum omittam innumerabilia spectacula in omnibus theatris 
sine signo ipsis rebus exhibentium, solem certe istum lucemque 
haec omnia perfundentem atque vestientem, lunam et cetera 
sidera, terras et maria quaeque in his innumerabiliter gignun- 
tur, nonne per se ipsa exhibet atque ostendit deus et natura 
cernentibus ? 

33. Quod si diligentius consideremus, fortasse nihil in- 
venies, quod per sua signa discatur. Cum enim signum mihi 
datur, si nescientem me invenit, cuius rei signum sit, docere 
me nihil potest, si vero scientem, quid disco per signum? 
Non enim mihi rem, quam significat, ostendit verbum, cum 
lego: Et sarabarae eorum non sunt commutatae. Nam si quae- 
dam capitum tegmina nuncupantur hoc nomine, num ego 
hoe audito aut quid sit caput aut quid sint tegmina didici? 
ante ista noveram, neque cum appellarentur ab aliis, sed cum 
a me viderentur, eorum est mihi facta notitia. Etenim cum 
primum istae duae syllabae, cum dicimus 'caput/, aures meas 
impulerunt, tam nescivi quid significarent, quam eum primo 
audirem legeremve sarabaras. Sed cum saepe diceretur 'caput', 

notans atque animadvertens, quando diceretur, repperi 
voeabulum esse rei, quae mihi iam erat videndo notis- 
sima. Quod priusquam repperissem, tantum mihi sonus erat 
hoc verbum, signum vero esse didici, quando cuius rei signum 
esset inveni, quam quidem, ut dixi, non significatu, sed 
aspectu didiceram. Ita magis signum re cognita quam signo 
dato ipsa res discitur. 

34. Quod ut apertius intellegas, finge nos nune primum 
audire quod dicitur '(eaput', et nescientes, utrum vox ista 
sit tantummodo sonans an aliquid etiam significans, quaerere, 
quid sit caput (memento nos non rei, quae significatur, sed 
ipsius signi velle habere notitiam, qua cearemus profecto, 
quamdiu cuius signum est ignoramus); si ergo ita quaerentibus 
res ipsa digito demonstratur, hac conspecta discimus signum, 
quod audieramus tantum, nondum noveramus. In quo tamen 
signo cum ,duo sint, sonus et significatio, sonum certe non 
per signum percepimus, sed eo ipso aure pulsata, significa- 
tionem autem re, quae significatur, aspecta. Nam illa in- 
tentio digiti significare nihil aliud potest quam illud, quo 
intenditur digitus; intentus est autem non in signum, sed 
in membrum, quod caput vocatur. Itaque per illam neque 
rem possum nosse, quam noveram, neque signum, in quod 
intentus digitus non est. 

Sed de intentione digiti non nimis curo, quia ipsius de- 
monstrationis signum mihi videtur potius quam rerum. ali- 
quarum, quae demonstratur, sicut adverbium, quod 'ecce' 
dicimus. Nam et cum hoe adverbio digitum solemus inten- 
dere, ne unum demonstrandi signum non sit satis. Et id 
maxime tibi nitor persuadere, si potero, per ea signa, quae 

verba appellantur, nos nihil discere; potius enim, ut dixi, vim 
verbi, id est significationem quae latet in sono, re ipsa, quae 
significatur, cognita discimus, quam illam tali significatione 
percipimus. 

35. Et quod dixi de capite, hoc etiam de tegminibus 
deque aliis rebus innumerabilibus dixerim; quas tamen cum 
iam noverim, sarabaras illas adhuc usque non novi. Quas 
mihi si gestu quispiam significaverit aut pinxerit aut aliquid, 
cui similes sunt, ostenderit, ne dicam non me docuerit, quod 
facile obtinerem, si paulo amplius loqui vellem, sed id quod 
proximum est, non verbis docuerit. Quod si eis forte con- 
spectis cum simul adero me admonuerit dicens: (Ecce sara- 
barae', diseam rem quam nesciebam non per verba quae 
dicta sunt, sed per eius aspectum, per quem factum est, ut 
etiam nomen illud, quid valeret, nossem ac tenerem. Non 
enim, cum rem ipsam didici, verbis alienis credidi, sed oculis 
meis; illis tamen fortasse ut adtenderem credidi, id est ut 
aspectu quaererem, quid viderem. 

36. Hactenus verba valuerunt; quibus ut plurimum tri- 
buam, admonent tantum, ut quaeramus res, non exhibent, ut 
norimus. Is me autem aliquid docet, qui vel oculis vel ulli 
corporis sensui vel ipsi etiam menti praebet ea, quae cognos- 
cere volo. Verbis igitur nisi verba non discimus, immo soni- 
tum strepitumque verborum ; nam si ea, quae signa non sunt, 
verba esse non possunt, quamvis iam auditum verbum nescio 
tamen verbum esse, donec quid significet sciam. Rebus ergo 
eognitis verborum quoque cognitio perficitur, verbis vero 
auditis nec verba disecuntur. Non enim ea verba, quae no- 

vimus, discimus aut quae non novimus didicisse nos possumus 
confiteri, nisi eorum significatione percepta, quae non audi- 
tione vocum emissarum, sed rerum significatarum cognitione 
contingit. Verissima quippe ratio est et verissime dicitur, 
cum verba proferuntur, aut scire nos quid significent aut 
nescire ; si scimus, commemorari potius quam discere, si autem 
nescimus, ne commemorari quidem, sed fortasse ad quaeren- 
dum admoneri. 

37. Quod si dixeris tegmina quidem illa capitum, quorum 
nomen sono tantum tenemus, non nos posse nisi visa cognos- 
cere, neque nomen ipsum plenius nisi illis cognitis nosse — 
quod tamen de ipsis pueris accepimus, ut regem ac flammas 
fide ac religione superaverint, quas laudes deo cecinerint, quos 
honores ab ipso etiam inimico meruerint, num aliter haec 
nisi per verba didicimus? — respondebo cuncta, quae illis 
verbis significata sunt, in nostra notitia iam fuisse. Nam quid 
sint tres pueri, quid fornax, quid ignis, quid rex, quid denique 
illaesi ab igne ceteraque omnia iam tenebam, quae verba illa 
significant ; Ananias vero et Azarias et Misahel tam mihi ignoti 
sunt quam illae sarabarae, nec ad eos cognoscendos haec me 
nomina quiequam adiuverunt aut adiuvare iam poterunt. 

Haec autem omnia, quae in illa leguntur historia, ita illo 
tempore facta esse, ut scripta sunt, credere me potius quam 
scire confiteor; neque istam differentiam idem ipsi, quibus 
credimus, nescierunt; ait enim propheta: Nisi credideritis, 
non nlellegetis. Quod non dixisset profecto, si nihil distare 

iudicasset. Quod ergo intellego, id etiam credo, at non omne, 
quod credo, etiam intellego; omne autem, quod intellego, 
scio, non omne, quod credo, scio. Nec ideo nescio, quam sit 
utile credere etiam multa quae nescio; cui utilitati hanc quo- 
que adiungo de tribus pueris historiam. Quare pleraque rerum 
cum scire non possim, quanta tamen utilitate credantur, scio. 
38. De universis autem, quae intelligimus, non loquen- 
tem, qui personat foris, sed intus ipsi menti praesidentem 
eonsulimus veritatem, verbis fortasse ut consulamus admo- 
niti. Ille autem, qui consulitur, docet, qui in interiore homine 
habitare dictus est Christus, id est incommutabilis dei atque 
sempiterna sapientia. Quam quidem omnis rationalis anima 
consulit, sed tantum cuique panditur, quantum capere prop- 
ter propriam sive malam sive bonam voluntatem potest; et 
si quando fallitur, non fit vitio consultae veritatis, ut neque 
huius, quae foris est, lucis vitium est, quod corporei oculi 
saepe falluntur, quam lucem de rebus visibilibus consuli fate- 
mur, ut eas nobis, quantum cernere valemus, ostendat. 
39. Quod si et de coloribus lucem et de ceteris, quae per 
corpus sentimus, elementa huius mundi eademque corpora 
quae sentimus sensusque ipsos, quibus tamquam interpretibus 
ad talia noscenda mens utitur, de his autem, quae intelle- 
guntur, interiorem veritatem ratione consulimus, quid dici 
potest, unde clareat verbis nos aliquid discere praeter ipsum 
qui aures pereutit sonum? namque omnia, quae percipimus, 

aut sensu corporis aut mente percipimus; illa sensibilia, haec 


intellegibilia sive, ut more nostrorum auctorum loquar, illa 2. 


carnalia, haec spiritalia nominamus. De illis cum inter- 
rogamur, respondemus, si praesto sunt ea, quae sentimus, 
velut cum a nobis quaeritur intuentibus lunam novam, qualis 
aut ubi sit; hic ille qui interrogat, si non videt, credit verbis 
et saepe non credit, discit autem nullo modo, nisi et ipse quod 
dicitur videat, ubi iam non verbis, sed rebus ipsis et sensibus 
discit; nam verba eadem sonant videnti, quae non videnti 
etiam sonuerunt. Cum vero non de his, quae coram sentimus, 
sed de his, quae aliquando sensimus, quaeritur, non iam res 
ipsas, sed imagines ab eis impressas memoriaeque mandatas 
loquimur. Tum omnino quomodo vera dicamus, cum falsa 
intueamur, ignoro, nisi quia non nos ea videre ac sentire, sed 
vidisse ac sensisse narramus. Ita illas imagines in memoriae 
penetralibus rerum ante sensarum quaedam documenta gesta- 
mus, quae animo contemplantes bona conscientia non men- 
timur, cum loquimur, sed nobis sunt-ista documenta. Is enim 
qui audit, si ea sensit atque adfuit, non discit meis verbis, 
sed recognoscit ablatis secum et ipse imaginibus, si autem illa 
non sensit, quis non credere eum potius verbis quam discere 
intellegat? 

40. Cum vero de his agitur, quae mente conspicimus, id 
est intellectu atque ratione, ea quidem loquimur, quae prae- 
sentia contuemur in illa interiore luce veritatis, qua ipse, qui 
dicitur homo interior, inlustratur et fruitur; sed tum quoque 
noster auditor, si et ipse illo secreto ac simplici oculo videt, 

novit quod dico sua contemplatione, non verbis meis. Ergo 
ne hune quidem doceo vera dicens vera intuentem; docetur 
enim non verbis meis, sed ipsis rebus deo intus pandente 
manifestis. Itaque de his etiam interrogatus respondere pos- 
set. Quid autem absurdius quam eum putare locutione mea 
doceri, qui posset, antequam loquerer, ea ipse interrogatus 
exponere? Nam quod saepe contingit, ut interrogatus aliquid 
neget atque ad id fatendum aliis interrogationibus urgeatur, 
fit hoc imbecillitate cernentis, qui de re tota illam lucem con- 
sulere non potest; quod ut partibus faciat, admonetur, cum 
de istis partibus interrogatur, quibus illà summa constat, 
quam totam cernere non valebat. Quo si verbis perducitur 
eius, qui interrogat, non tamen docentibus verbis, sed eo 
modo inquirentibus, quomodo est ille, à quo quaeritur, intus 
discere idoneus; velut si abs te quaererem hoc ipsum quod 
agitur, utrumnam verbis doceri nihil possit, et absurdum tibi 
primo videretur non valenti totum conspicere, sic ergo quae- 
rere oportuit, ut tuae sese vires habent ad audiendum illum 
intus magistrum, ut dicerem: Ea quae me loquente vera esse 
confiteris et certus es et te illa nosse confirmas, unde didi- 
cisti? Responderes fortasse, quod ego docuissem. Tum ego 
subnecterem : Quid ? $i me hominem volantem vidisse dicerem, 
itane te certum verba mea redderent, quemadmodum si audi- 
res sapientes homines stultis esse meliores? Negares profecto 
et responderes illud te non credere aut, etiamsi crederes, igno- 
rare, hoe autem certissime scire. 

Ex hoe iam nimirum intellegeres neque in illo, quod me 

adfirmante ignorares, neque in hoc, quod optime scires, ali- 
quid te didicisse verbis meis, quandoquidem etiam interroga- 
tus de singulis et illud ignotum et hoc tibi notum esse iurares. 
Tum vero totum illud, quod negaveras, fatereris, cum haec, 
ex quibus constat, clara et certa esse cognosceres, omnia sci- 
licet, quae loquimur, aut ignorare auditorem, utrum vera sint, 
aut falsa esse non ignorare, aut scire vera esse. Horum trium 
in primo aut credere aut opinari aut dubitare, in secundo 
aversari atque renuere, in tertio attestari; nusquam igitur 
discere, quia et ille, qui post verba nostra rem nescit, et qui 
se falsa novit audisse, et qui posset interrogatus eadem respon- 
dere, quae dicta sunt, nihil verbis didicisse convincitur. 

41. Quamobrem in his etiam, quae mente cernuntur, 
frustra cernentis loquelas audit, quisquis ea cernere non 
potest, nisi quia talia, quamdiu ignorantur, utile est credere. 
Quisquis autem cernere potest, intus est discipulus veritatis, 
foris iudex loquentis vel potius ipsius locutionis; nam plerum- 
que scit illa, quae dicta sunt, eo ipso nesciente, qui dixit. 
Velut, si quisquam Epicureis credens et mortalem animam 
putans eas rationes, quae de immortalitate eius a prudentiori- 
bus tractatae sunt, eloquatur illo audiente, qui spiritalia con- 
tueri potest, iudicat iste vera eum dicere, at ille, qui dicit, 
utrum vera dicat ignorat, immo etiam falsissima existimat. 
Num igitur putandus est ea docere, quae nescit? atqui eis- 
dem verbis utitur, quibus uti etiam sciens posset. 

42. Quare iam ne hoc quidem relinquitur verbis, ut his 
saltem loquentis animus indicetur, si quidem incertum est, 

utrum ea, quae loquitur, sciat. Adde mentientes atque fallen- 
tes, per quos facile intellegas non modo non aperiri, verum 
etiam occultari animum verbis. Nam nullo modo ambigo id 
conari verba veracium et id quodam modo profiteri, ut ani- 
mus loquentis appareat, quod obtinerent omnibus conceden- 
tibus, si loqui mentientibus non liceret, quamquam saepe ex- 
perti fuerimus et in nobis et in aliis non earum rerum, quae 
cogitantur, verba proferri. Quod duobus modis posse acci- 
dere video, cum aut sermo memoriae mandatus et saepe de- 
cursus alia cogitantis ore funditur, quod nobis cum hymnum 
canimus saepe contingit, aut cum alia pro aliis verba praeter 
voluntatem nostram linguae ipsius errore prosiliunt; nam hic 
quoque non earum rerum signa, quas in animo habemus, 
audiuntur. Nam mentientes quidem cogitant etiam de his 
rebus, quas loquuntur, ut, tametsi nesciamus an verum dicant, 
sciamus tamen eos in animo habere quod dicunt, si non eis 
aliquid duorum quae dixi accidat; quae si quis et interdum 
accidere contendit et cum accidit apparere, quamquam saepe 
occultum est et saepe me fefellit audientem, non resisto 
tamen. 

43. Sed his accedit aliud genus sane late patens et semen 
innumerabilium dissensionum atque certaminum, cum ille, 
qui loquitur, eadem quidem significat quae cogitat, sed 
plerumque tantum sibi et aliis quibusdam, ei vero, cui loqui- 
tur, et item aliis nonnullis non idem significat. Dixerit enim 
aliquis audientibus nobis ab aliquibus beluis hominem virtute 
superari; nos ilico ferre non possumus et hanc tam falsam 

pestiferamque sententiam magna intentione refellimus, cum 
ille fortasse virtutem vires corporis vocet et hoc nomine id, 
quod cogitavit, enuntiet nec mentiatur nec erret in rebus nec 
aliud aliquid volvens animo mandata memoriae verba con- 
texat nec linguae lapsu aliud quam volebat sonet, sed tantum- 
modo rem, quam cogitat, alio quam nos nomine appellet; de 
qua illi statim adsentiremur, si eius cogitationem possemus 
inspicere, quam verbis iam prolatis explicataque sententia sua 
nondum nobis pandere valuit. 

Huie errori definitiones mederi posse dicunt, ut in haec 
quaestione, si definiret(ur), quid sit virtus, eluceret, aiunt, 
non de re, sed de verbo esse controversiam. Quod ut concedam 
ita esse, quotusquisque bonus definitor inveniri potest? et 
tamen adversus disciplinam definiendi multa disputata sunt, 
quae neque hoc loco tractare opportunum est nec usque qua- 
que à me probantur. 

44. Omitto, quod multa non bene audivimus et quasi de 
auditis diu multumque contendimus; velut tu nuper verbo 
quodam Punico, cum ego misericordiam dixissem, pietatem 
significari te audisse dicebas ab eis, quibus haec lingua magis 
nota esset, ego autem resistens, quid acceperis tibi omnino 
excidisse adserebam. Visus enim mihi eras non pietatem 
dixisse, sed fidem, cum et coniunctissimus mihi adsideres et 
nullo modo haec duo nomina similitudine soni aurem deci- 
piant. Diu te tamen arbitratus sum nescire, quid tibi dictum 

sit, cum ego nescirem, quid dixeris; nam si te bene audissem, 
nequaquam mihi videretur absurdum pietatem et misericor- 
diam uno vocabulo Punice nominari. 

Haee plerumque accidunt; sed ea, ut dixi, omittamus, 
ne calumniam verbis de audiendi neglegentia vel etiam de 
surdidate hominum videar commovere. llla magis angunt, 
quae superius enumeravi, ubi verbis liquidissime aure percep- 
tis et Latinis non valemus, cum eiusdem linguae simus, 
loquentium cogitata cognoscere. 

45. Sed ecce iam remitto atque concedo, cum verba eius 
auditu, cui nota sunt, accepta fuerint, posse illi esse notum 
de his rebus, quas significant, loquentem cogitavisse; num 
ideo etiam, quod nune quaeritur, utrum vera dixerit, discit? 

Num hoe magistri profitentur, ut cogitata eorum ac non 
ipsae disciplinae, quas loquendo se tradere putant, percipian- 
tur atque teneantur? Nam quis tam stulte curiosus est, qui 
filium suum mittat ad scholam, ut quid magister cogitet dis- 
cat? At istas omnes disciplinas, quas docere profitentur, 
ipsiusque virtutis atque sapientiae cum verbis explicaverint, 
tum illi, qui discipuli vocantur, utrum vera dicta sint, apud 
semetipsos considerant interiorem scilicet illam veritatem pro 
viribus intuentes. lune ergo discunt; et cum vera dicta esse 
intus invenerint, laudant nescientes non se doctores potius 
laudare quam doctos, si tamen et illi quod loquuntur sciunt. 
Falluntur autem homines, ut eos, qui non sunt, magistros 

vocent, quia plerumque inter tempus cogitationis vel locu- 
tionis nulla mora interponitur, et quoniam post admonitionem 
sermocinantis cito intus discunt, foris se ab eo, qui admonuit, 
didicisse arbitrantur. 

46. Sed te tota utilitate verborum, quae, si bene con- 
sideretur, non parva est, alias, si deus siverit, requiremus. 
Nune enim ne plus eis quam oportet tribueremus admonui, 
ut iam non erederemus tantum, sed etiam intellegere inci- 
peremus, quam vere scriptum est auctoritate divina, ne nobis 
quemquam magistrum dicamus in terris, quod unus omnium 
magister in caelis sit. Quid sit autem in caelis, docebit ipse, 
8 quo etiam per homines signis admonemur foris, ut ad eum 
intro conversi erudiamur; quem diligere ac nosse beata vita 
est, quam se omnes clamant quaerere, pauci autem sunt, qui 
eam vere se invenisse laetantur. 

Sed iam mihi dicas velim, quid de hoc toto meo sermone 
sentias. Si enim vera esse, quae dicta sunt, nosti, etiam de 
singulis sententiis interrogatus ea te scire dixisses. Vides ergo, 
8 quo ista didiceris; neque enim à me, cui roganti omnia 
responderes. Si autem vera esse non nosti, nec ego nec ille 
te docuit, sed ego, quia numquam possum docere, ille, quia 
adhuc tu non potes discere. 

Ad. Ego vero didici admonitione verborum tuorum nihil 
aliud verbis quam admoneri hominem, ut discat, et perra- 
rum esse, quod per locutionem aliquanta cogitatio loquentis 


9—11 cf. Matth. 23, 8—10; Conf. V 6, 10 

appareret; utrum autem vera dicantur, eum docere solum, 
qui se intus habitare, cum foris loqueretur, admonuit. Quem 
iam favente ipso tanto ardentius diligam, quanto ero in dis- 
cendo provectior. 

Verumtamen orationi tuae, qua perpetua usus es, ob hoc 
habeo maxime gratiam, quod omnia, quae contradicere para- 
tus eram, praeoccupavit atque dissolvit, nihilque omnino abs 
te derelictum est, quod me dubium faciebat, de quo non ita 
mihi responderet secretum illud oraculum, ut tuis verbis ad- 
serebatur. 


1 appareret vL, apparet y. M N pO vera v LÓ R?S?, verba yMNg9 

TESTIMONIA 


AUGUSTINI CONFESSIONUM LIB. IX 
CAP. 6, 14 


(Pag. 176, 6—19 ed. Knoell) 


Adiunximus etiam nobis puerum Adeodatum ex me 
natum carnaliter de peccato meo. 'Tu bene feceras eum. 
Annorum erat ferme quindecim et ingenio praeveniebat mul- 
tos graves et doctos viros. Munera tua tibi confiteor, domine 
deus meus, creator omnium et multum potens formare nostra 
deformia: nam ego in illo puero praeter delictum non habe- 
bam. Quod enim et nutriebatur aà nobis in disciplina tua, tu 
inspiraveras nobis, nullus alius: munera tua tibi confiteor. 
Est liber noster, qui inscribitur (de Magistro': ipse ibi mecum 
loquitur. T" scis illius esse sensa omnia, quae inseruntur ibi 
ex persona conlocutoris mei, cum esset in annis sedecim. 
Multa eius alia mirabiliora expertus sum. Horrori mihi erat 
illud ingenium: et quis praeter te talium miraculorum opifex? 


AUGUSTINI RETRACTATIONUM LIB. I 
CAP. XI 


(Pag. 56, 15 ed. Knoell) 


Per idem tempus scripsi librum, cuius est titulus 'de 
Magistro', in quo disputatur et quaeritur et invenitur ma- 
gistrum non esse, qui docet hominem scientiam, nisi deum 
secundum illud etiam, quod in evangelio scriptum est: wnus 
est magister vester Christus. Hic liber sic incipit: Qwid tibi 
videmur efficere velle, cum loquimur ? 


24—25 Matth. 23, 10 

l. Loci sacrae scripturae 

Max. Victorin. de def. GL VI, p. 188: 


34, 14 
Pers. sat. 3, 32: 38, 8 

PRAEFATIO 


I. De origine libri 


Postquam Augustinus rhetor Mediolanensis feriis vinde- 
mialibus anno 386 de publiea professione discessit et ad 
Christianae vitae otium se contulit, duodecim opuscula intra 
quinque annos scripsit. Quorum primum et ultimum ad 
amicum Romanianum missa sunt, id est Contra Academicos 
libri tres et liber De vera religione. Nec quisquam erat inter 
amicos cui maiorem gratiam debuit, nam ille ab ineunte 
aetate familiarissimus sumptus suppeditaverat quibus puer 
sedecim annorum ad studia Karthaginem pergeret, et postea 
identidem adulescentem amicitia hortatione opibus adiuverat. 
Ab Augustino iam Manichaeo in eandem superstitionem se- 
ductus est; eidem iam rhetori filios erudiendos dedit. Postea 
Mediolanum negotiis vocatus amicum molestias docendi fugere 
cupientem invenit. Tum societatem cum eo facere paratus 
est ut cum aliis paucis remoti a turbis se ad studium sapien- 
tiae conferrent. Immo instabat huic rei, e£ secundum verba 
Augustini (Conf. 6, 14, 21) (magnam in suadendo habebat 
auctoritatem quod ampla res eius multum ceteris anteibat'. 
Quamquam illo proposito abiecto Romanianus negotiis et 
litibus implicitus mansit, Augustinus paulo post ad deum 
conversus cum paucis discipulis ad villam Verecundi amici 
sui secessit. Ibi de eis rebus disputabant quae in dialogis 
Contra Academicos De beata vita De ordine leguntur; in 
primo opere Romanianum hortatur ut secum philosophiam 
adgrediatur: se timere ne duo impedimenta inveniendae veri- 
tatis in animo eius restent, id est, ne de veritate invenienda 
desperet neve invenisse se credat. Primum impedimentum 
speravit se libris Contra Academicos detracturum, alterum 

autem se postea eiecturum vel cum aliam de religione dispu- 
tationem misisset vel cum praesens cum eo multa contulisset. 
Nam multis ante annis uterque crediderat se veritatem in 
doctrina Manichaeorum invenisse. Nuper quidem rationibus 
examinatis ille quaerens dubitansque discesserat, Àugustinus 
tamen adhuc timuit ne quid superstitionis in animum revo- 
lutum esset (c. Acad. 2, 3, 8). Videtur igitur Romanianus 
eo tempore titubasse inter religionem Manichaeorum et ra- 
tionem Academicorum, id est eorum qui de omnibus rebus 
assensionem cohibebant; Augustinus contra per libros Pla- 
tonicorum ab utraque doctrina liberatus in ecclesia Catholica 
veritatem quaerebat. Qua re sibi proposuit duo opuscula ad 
res solvendas amico scribere. Nec mirum est eum iam paratum 
fuisse contra Academicos disputare, plus autem temporis ei 
opus fuisse ut de Christiana religione loqueretur. 

Exeunte aestate anno 388 cum quibusdam sociis in Afri- 
cam reversus vitam monasticam fere triennium agebat. Inter 
opera his annis scripta ultimum locum tenet liber iam diu pro- 
missus De vera religione, ubi fatetur (infra p. 12, 6—11) se cari- 
tate obstrictum acerrimas interrogationes amici diutius susti- 
nere non posse. Itaque verisimile est amicum adhue quaerentum 
et dubitantem de vera religione ampliorem demonstrationem 
desiderasse et flagitasse. Augustinus in prooemio (pp. 1—12) 
demonstrat unum deum verum de quo philosophi multa dis- 
putavissent per ecclesiam Catholicam viam salutis populis 
iam aperuisse. Deinde amicum hortatur (pp. 12—16) ut 
haec credendo mentem purget et idoneam faciat spiritalibus 
percipiendis, quo facto fore ut hic liber adversus omnes falsas 
opiniones valere possit et maxime contra rationes Manichae- 
orum. Tum duas praecipuas quaestiones tractat, alteram de 
origine mali (pp. 16—32), alteram de via salutis, utrum 
auctoritas an ratio sequenda sit (pp. 32—76). Ad ultimum 
amicos hortatur ut secum ad unum deum quanta possint 
celeritate currant (pp. 76—81). Dum amicos ita hortatur 
velut homines carissimos et proximos meos', videtur et Ro- 

manianum et filium eius Licentium recordari, nam alibi de 
utroque sollieitudinem indicat. Patrem enim credit curis 
mutabilium rerum et dubitatione de religione implicitum, 
filium autem propensiorem ad ostentationem ingenii sui et 
ad honores capessendos. Utrosque etiam post paucos annos 
commendavit sancto viro Paulino: (Credo iam, inquit, ex- 
pertam sanctitatem tuam quid ille vir (sc. Romanianus) boni 
animo gerat et quae in illo infirmitate pars claudicet' (Epist. 
31^ 1y 


II. De codicibus 


Antiquissimus huius operis codex est palimpsestus ille 
hodie Londiniensis Brit. Mus. Add. 43460, olim Cheltenhamen- 
sis 12261, qui una cum scriptis quibusdam Augustini et Hie- 
ronymi unicum exemplar praebet carminis apologetici poetae 
Commodiani. Eum primus notitiae hominum tradidit Pitra 
anno 1852 in Spicilegio Solesmensi (I, pp. XVI—XXV) dum 
illud carmen publici iuris facit. Huius codicis undecim opus- 
eula enumerat Schenkl in Bibliotheca patrum latinorum Bri- 
tanniea V, No. 1885 (SB 127, 9, Wien 1892); originem eius 
et formam scribendi nuper descripsit E. A. Lowe (CLA II, 
1935, No. 180—181). Litteris uncialibus quibus saeculo sep- 
timo homiliae Chrysostomi latine scriptae erant paene e con- 
spectu deletis, alia opuscula in monasterio Nonantulano sae- 
eulo octavo exeunte, ut illi viro perito videtur, minusculis 
scripta sunt litteris eius formae qua scribae Italici eo tempore 
utebantur. Antehac complures editores patrum hune codicem 
adhibuerunt: Dombart (CSEL 15, 1887), Zycha (CSEL 25, 
1891 et 41, 1900), Goldbacher (CSEL 34, 1895; cf. 58, 1923, 
p. XXXII) Eum laudat Zycha in utroque volumine velut 
antiquitate et bonitate facile principem. Neque ullam causam 
video eur in libro De vera religione edendo minoris pretii 
aestimandus sit. 

Secundum locum obtinet codex Monacensis 14527 priore 
parte saeculi noni scriptus, qui foliis 1—109 libros Augustini 

De libero arbitrio habet; confer igitur sis quae in praefatione 
editionis illius operis scripsi (OSEL 74, pp. VIsq.). 

Eodem saeculo scriptus est codex Bernensis 540 foliorum 
46, ita mutilus ab initio ut a verbis 'et corporis conditor' 
(p. 17, 9) initium capiat. Signum 'III' in ima margine folii 
octavi versi, item 'IIII' in folio 16 verso, demonstrat duos 
quaterniones priores de libro excidisse. Unus tamen adhuc 
in eadem bibliotheca Bernensi sub numero A 91, 13 servatur, 
cuius prima verba sunt 'si confirmata' (6, 16), et ultima 'ergo 
ille est (17, 9); haec igitur cum sequentibus verbis sine hiatu 
legi possunt. Forma scripturae, ut me monet Bernhardus 
Bischoff, talis est quae media saeculi noni parte in scriptoriis 
Germaniae consuetudinem insularem servantibus adhibeba- 
tur; immo credit ille vir peritus hunc librum in ipsa civitate 
Moguntiacensi scriptum esse. 

Alter codex Londiniensis Brit. Mus. Add. 11873 foliis 170 
quaedam opuscula Augustini continet. Prima pars foliis 1—58 
decem Sermones in epistulam Iohannis ad Parthos habet; 
secunda pars, altera manu foliis 59—170 scripta, quattuor 
libros habet De doctrina Christiana et librum De vera reli- 
gione. Nomen et domicilium huius scribae f. 136v legitur: 

Almi Warnerius Petri Maiolique nutritus 
Hunc librum scripsit, comiter ut valuit. 
Quoniam sanctus ile Maiolus abbas in monasterio sancti 
Petri Cluniacensis annis 948—994 erat, suspicandum est War- 
nerium ibi eo tempore hunc librum scripsisse. Nec tamen scio 
utrum Warnerius noster idem sit qui annis 1035— 1044 prior 
Cluniacensis erat necne. Quinta fere pars opusculi (p. 17, 1 *Vita 
ergo' usque ad 30,19 'inveniuntur) in exemplari defuisse 
videtur, nam f. 143r post verba 'nihili homines apellantur', 
ut lectorem de lacuna moneret, plures lineas undantes per 
paginam scriba duxit. Deinde libro usque ad finem confecto 
sex folia 165—170 adiecta sunt, quae partem omissam habent. 

Proxime textui huius codicis accedit codex Parisinus 1708 

s. XII, olim abbatiae Moysiacensis, qui fortasse codex ille 

'Regius' est à Maurinis adhibitus. Nec mirum videtur haec 
cognatio, propterea quod anno iam 1052 abbatia Moysiacensis 
Hugoni abbati Cluniacensi tradita est, ita ut saeculo XII 
primum locum inter monasteria Cluniacensia eius regionis 
haberet (cf. Delisle, Cabinet I, 519—524). Una cum quibusdam 
decretis ad res Cluniacas spectantibus habet foliis 32—406 
librum De vera religione. Extat etiam fragmentum eiusdem 
operis in codice Matritensi 4339, ff. 80—90 s. XI scriptum, 
cuius textus fere ubique cum codice Moysiacensi consentit. 

Tertius codex Londiniensis Brit. Mus. Add. 10940, olim 
sancti Maximini Treverensis, quinque opera Augustini De 
magistro, De beata vita, De libero arbitrio, De vera religione, 
De praesentia dei ad Dardanum (Epist. 187) continet. Eius 
scriptura, ut viro docto C. E. Wright videtur, decimi saeculi 
est. Cum in editionibus patrum bis adhibitus sit, id est in 
libro De beata vita et in libris De libero arbitrio, conferre 
poteris quae in CSEL 63, p. 15 et 74, p. IX de hoc codice 
scripta sunt. 

Codex Rotomagensis 1380, olim Gemmeticensis, saeculo 
decimo vel undecimo in regione oceano Britannico propinqua, 
ut Bischoff opinatur, scriptus est. Prioribus foliis 31 liber 
De vera religione continetur, deinde sequuntur ff. 32—216 
vitae sanctorum, inter quos Wandregisilus et Ansbertus ab- 
bates Fontanellenses primum et ultimum locum obtinent. Sus- 
picari igitur possumus librum aut in coenobio Fontanellensi 
aut in eius regione, fortasse in scriptorio Gemmeticensi con- 
fectum esse. Codicem in editione Vitae Wandregisili (MGH 
Script. Merov. V, 1—24, 1910) Krusch adhibuit. 

Codex Andegavensis hodie numero 278 signatus, ex libris 
monasterii sancti Albini, scripturam talem exhibet qualis in 
regione occidentalis Galliae prima parte saeculi undecimi ad- 
hibebatur. Post quattuor libros De doctrina Christiana 
(ff. 1—125v) minora quaedam fragmenta habet ad primatum 
ecclesiae Romanae spectantia (ff. 125v—126). Haec pars libri 
quaternionibus xvii constat, deinde nova series septem qua- 

ternionum (ff. 127—181) librum De vera religione habet una 
cum opusculo cui nomen est 'Septem sapientum sententiae 
septenis versibus explicatae' (Baehrens, Poetae Latini Mi- 
nores III, 159—162). 

Alterum codicem Italicae originis praeter Nonantulanum 
habemus, qui est Casinensis 169. Duabus partibus constat, 
quarum prima paginis 1—128 librum Augustini De vera reli- 
gione, 129—156 sermonem eiusdem De disciplina Christiàna 
(PL 40, 669—678) continet. Pars altera, paginis 157—208 
sermonem Sancti Ambrosii Autperti continens litteris Bene- 
ventanis scripta est saeculo undecimo ineunte; prima autem 
pars paulo post scripta est (cf. Lowe, Beneventan Script, 345). 
Huius codicis descriptionem amplam in Codicum Casinensium 
manuscriptorum Catalogo I, 2 (1923) invenies. 

Exeuntis saeculi undecimi est codex Vaticanus Reg. 
Lat. 107, olim Fiscannensis, quem accuratissime descripsit 
A. Wilmart in Catalogo anno 1937 edito. Quinque opera 
Augustini contra Manichaeos scripta continet, inter quae liber 
De vera religione ultimum locum habet. Textus ab exemplari 
codicis Monacensis simili derivatus esse videtur, quae res 
etiam in textu librorum De libero arbitrio apparet (cf. CSEL 
74, p. XI). 

Codex Trecensis 1085 olim liber (sancti Petri sanct que 
Frodoberti' (f. 227v) erat, id est illius cellae (Moutier-la-Celle) 
quam sanctus Frodobertus episcopus Trecensis anno fere 650 
condidit. Saeculo undecimo vel duodecimo scriptus, ab edi- 
toribus identidem adhibitus est (CSEL 25, p. XXXII; 60, 
p. XIV; 63, p. 7f.). Interpunctio cum usu scribarum Cister- 
ciensium congruit. Cum textu huius codicis fere ubique con- 
sentit fragmentum s.IX scriptum, hodie in codice Monte- 
pessulano bibliothecae medicae (École de Médecine) sub 
numero 137, ff. 6—24 servatum. Scriptura ut me monet vir 
peritus F. Carey, eadem est qua scribae Autissiodurenses sae- 
eulo nono medio usi sunt. Ab exemplari simili derivatus est 
textus libri De vera religione in collectione illa omnium operum 

Augustini s. XII in monasterio Claravallensi facta, quae hodie 
in bibliotheca Trecensi sex codicibus grandibus sub numero 
40 servatur. Opusculum nostrum in tomo primo foliis 160 
—174 legitur. Videntur igitur tres codices Trecensis Autis- 
siodurensis Claravallensis ab antiquo fonte huius regionis 
manavisse. Similis autem codici Claravallensi est codex Pari- 
sinus 16725 s. XII scriptus, ab abbatia sancti Martini de 
Campis profectus, ubi opusculum De vera religione ff. 137— 
147 legitur. Denique in codice Atrebatensi 548 inveniuntur 
quaedam folia (ff. 61—73) alicuius codicis deperditi s. XI 
scripti. Haec dimidiam fere partem operis nostri habent; 
textus autem plerumque cum codice Andegavensi consentit. 


III. De testimoniis 


Testis antiquissimus verborum Augustini ipse est auctor, 
quippe qui ante finem vitae librorum suorum 'Retractationes' 
scripsit. Ibi (1, 12) tredecim locos reperies in quibus verba 
operis nostri repetita sunt. Saepe eadem discordia est inter 
libros manuscriptos quae in nostris codicibus reperitur; aliis 
tamen locis, ubi codices Retractationum consentiunt, aliquid 
ponderis ad textum nostrum confirmandum habere videntur. 

Maioris momenti sunt excerpta illa ex operibus sancti 
Augustini ab Eugippio abbate Lucullanensi prope Neapolim 
8. VI confecta. Ibi (CSEL 9, 106—124) fere quarta pars 
totius libri De vera religione transscripta est. Textus plerum- 
que cum codicibus NBRA consentit; ubi autem hi inter se 
differunt, saepissime cum Andegavensi quadrat. 


IV. Quae ratio inter codices intercedat 


Codices antiquissimi neque in certas familias cogi possunt 
neque demonstrari potest quibus rivis testes adhuc exstantes 
ab uno fonte manare potuerint. Immo vero scripta Augustini 
auctore vivo fere ubique vulgata sunt ita ut per varios cir- 
cuitus libri in quamvis bibliothecam posterioris temporis con- 

venire possent. Scribis igitur exemplaria disparia saepe ad 
manum erant, e quibus lectionem potiorem eligere licebat; 
inde evenit ut omnes codices textum mixtum exhibeant. 
Saepe tamen quidam libri pluribus locis velut factio quaedam 
contra alteram partem consentiunt. Quae res saepe etiam in 
libris aliorum accidit; vide quae de codicibus Lucani Hous- 
man p. vi1sq. dixit. Artissime inter se coniuncti sunt nostri 
codices RA, quibus semper fere adversantur MF. Plerumque 
coniuncti sunt NBRA, itemque ex adverso MLXF. C et T 
saepius cum RA consentiunt; nullus tamen est testis quin 
aliquando partes suas deserat. Coniunctiones igitur usitatae 
his exemplis selectis possunt exhiberi: 

RA: 8,8 persuadetur (suadetur ceít.); 18, 12 corrup- 
tionibus (corruptioni cett.); 27, 28 sacramenta (om. cett.); 24, 6 
8 quo (et cett.) ; 41, 20 corporis (om. cett.); 49, 29 eius (dei usque 
cett.); 56, 23 rectos (beatos cett.); 59, 21 unius (omnis cet.); 
65, 25 rectus (beatus cett. A s. [.) ; 68, 2 vigilanter (vehementer 
cett.) (A s. L.); 68, 20 errore (ore cett. A?); 71, 19 galeae (alae 
cett.); 81, 1 deum (om. cett.). Cum RA plerumque consentiunt 
etiam codices Trecensis 40, Parisinus 1675, saepe etiam edi- 
tores Maurini. 

NRA: 1,4 in qua (qua cett.); 11, 21 populo Christiano (con- 
gregatione Christiana ceít.); 61, 3 corporalis (corporis ceft.); 
68, 21 probantes (adprobantes cett. A?); 72, 26 voluntas (vo- 
luptas cett. A?). 

BRA: 6, 18 licet quique (potest quisque cett. praeter N, 
ubi legitur licet potest quisque; unde apparet scribam lectiones 
iam adversantes confudisse); 64, 2 dominus (deus ceít.); 74,1 
per caritatem (spe caritate cett. R?4?); 75, 9—10 obligatam 
(ligatam cett.). 

NBRA: 36, 1 ita (sic cett. A?); 65, 19 eis (et his cett.); 
69, 10 responderem (respondeam cett.); 77, 14 anteponantur 
(praeponantur cett.). 

NBRAC: 33, 19 anima (animus ceít.); 49, 9 fabricatus est 
(fabrieavit ce/t.); 53, 9 ullum (illud cett.). 

NBRAT: 47, 8 turbam (turbas cett. B?); 65, 11 et (om. 
ceit.); 66, 20 quando (aliquando ceíit.); 78, 18 domino (deo 
cett.). 

Quattuor locis codices NB soli causam huius factionis 
sustinere videntur; semel fortasse 28, 14 textum genuinum 
servant: 22,17 itaque (ita ceit.); 28, 14 male dilecta (male 
dicta MLXRAFT male ducta A?C male delectata m); 
50, 14 spectent (exspectent cett.); 74, 5 liberavit (liberabit 
cetl.). 

Alterius factionis codices saepius in omissionibus aliisque 
mendis consentiunt, quae res in primis cognationem demon- 
strat. Consentiunt igitur codices MF in omissione verborum 
quinque 19, 15—16, quattuor 46,3, trium 15, 21—2, duorum 
13, 14 et 27, 12 et 34, 20. Semel 25, 13 in textum inrepserunt 
quinque verba alicuius scribae meditantis. Alia quoque menda 
horum duorum propria in apparatu reperies, raro tamen 
lectionem quam probare poteris. Hi codices etiam cum aliis 
sociati saepe in mendis deprehenduntur: 

MLF: Omissiones reperies 36, 17; 65, 15; 66, 1 (ubi vox 
'si' locum habet quattuor vocum deperditarum); 72, 12—13 
(ubi sex verba omittuntur); 75,2; 79,11. Alia menda reperies 
28, 10; 34, 27; 40,11; 47,7; 52,24; 62,16; 79,6— 7. 

MXF: 27,9 in (om. cett.); 28, 13—14 natura scilicet cor- 
porea (naturae scilicet corporeae cett.); 31, 13 possidere (pos- 
sideri ceft.); 66, 18 iustitia (iniustitia cett.); 71, 13 non possunt 
(possunt cett.). 

MLXF: 17,4 nihil (nihilum ceit.); 26, 28 diligit (dili- 
gat ceti); 50, 27 nondum (non ceft.); 64, 25 invictus sit 
(sit invietus cett.) ^Omissiones reperies 36, 23; 72, 8; 
78, 16. 

Aliquando etiam deserit Fiscannensis suam factionem ita 
ut soli restent ML (4, 5; 47, 23; 65, 28; 72, 1); MX (11, 5; 
58, 17); MLX (54, 3; 63, 20). 

Aliarum coniunetionum exempla minoris momenti sunt 
quam ut inde cognationes certae appareant. 

V. Quam rationem in textu constituendo 
secutus sim 


Editoribus patrum mos est e multitudine librorum manu- 
scriptorum paucos eligere qui ad textum constituendum suf- 
ficere videntur. Pauci tamen, inter quos numeratur Otto 
Faller, editor ille diligentissimus operum Ambrosii (OSEL 73), 
maiorem laborem susceperunt. llle enim libros fere omnes 
aut ex toto aut locis selectis contulit, postea tamen maxi- 
mam partem velut 'catervam inutilem' (p. 30*) abiecit. 
Labor praegrandis erat, quem in manibus ab anno 1924 us- 
que ad 1955 habuit (pp. 1*, 5*). Iuste de hae re scripsit 
G. Pasquali (Storia della Tradizione e Critica del Testo 36, 43): 
editorem diligentem debere omnes codices ex toto conferre, 
librum enim mendosum etiam posterioris aetatis alicubi tex- 
tum genuinum servare posse; excusationem tamen legitimam 
habere editores patrum ecclesiasticorum, quorum opera in 
multitudine librorum quasi infinita legantur, ubi discrepan- 
tiae verborum parvi momenti sint. Tum nos monet ille vir 
spectatus ut paucos codices casu eligamus qui ad textum 
reficiendum sufficiant. Num quis antehac casu, ut monet, 
libros elegerit nescio; spero tamen neminem, si cum anti- 
quioribus initium fecerim, me reprehensurum esse. Curavi 
igitur imagines faciendas photographicas omnium librorum 
ante saeculum XII scriptorum, nonnullorum praeterea sae- 
culis XII et XIII scriptorum. Aetatis prioris libros in cata- 
logis enumeratos repperi decem, fragmenta quattuor; haec 
omnia contuli. Saeculorum XII et XIII libri XLIX numeran- 
tur; ex his imagines librorum XVI faciendas curavi, quorum 
duos ex toto, alios ex parte contuli. Neque utile videtur lon- 
gius progredi, nam libri posteriores fere nihil novi exhibent. 

Neque ex codicibus optimum ducem secundum morem 
aetatis praeteritae eligere possum.  Vetustate praestantissi- 
mus est Nonantulanus ile neque ulli bonitate cedit. Nus- 
quam tamen lectionem sine dubio praestantem exhibet quam 

ceteri omnes amiserunt. Etenim in locis dubiis fere semper 
consentit N cum uno vel cum pluribus suae factionis BRA. 
Altera factio MLXF, sicut supra demonstravi, plerumque 
lacunis aliisque mendis distinguitur; non tamen sequitur ut 
textus eius ubique deterior sit. In eis locis ubi inter factiones 
ancipiti Marte pugnantes Eugippius velut arbiter praesto est, 
eum sequi malui; in aliis locis nihil consilii capere scio nisi 
ut eam lectionem accipiam quam usus scribendi atque con- 
textus orationis postulare videtur. 

Quod ad rationem recte scribendi pertinet, codicem 
Nonantulanum (NN) sequor, exceptis eis locis ubi à norma 
plane digressus est. Solus saepe recte scribit verba Graeca 
velut 3, 9 scholas; 10, 14 schismata. Saepe etiam consonantes 
perperam mutat velut 4, 16 simulagra; 5, 9 adque; 10, 20 scrib- 
turis; 12, 24 capud. Haec et alia menda scribis illius aetatis 
communia ab apparatu velut parvi momenti exclusi. 


Restat ut illis gratias agam qui mihi in hoc labore con- 
silium dederunt, inter quos primum locum tenet professor 
Monacensis Bernhardus Bischoff. De codicibus consului 
etiam viros doctos E. A. Lowe, C. E. Wright, F. Carey, 
L. W. Jones. Neque fas est nomen praeterire illius feminae 
peritae J. Vielliard, quae plurimos codices exquisivit ut 
eorum imagines mihi auxilio submitteret. 


Postremo maximam gratiam debeo viro doctissimo 
Vincentio Bulhart, qui et lapsus multos notavit et persaepe 
mihi lectiones probabiliores proposuit. Ille etiam numeros 
erassos addidit quibus textus in minimas partes nunc 
distinguitur. 

William M. Green 

Conspectus sié$lorum 


N — Londiniensis Brit. Mus. Add. 43460, saec. VIII exeuntis, 
olim Nonantulanus 

M — Monacensis 14527, saec. IX ineuntis 

B — Bernensis 540, saec. IX med., cui accedit membrum 
eius disiectum Bernensis A 91, 13, ff. 1—8 

L — Londiniensis Brit. Mus. Add. 11873, saec. X med. 

X — Londiniensis Brit. Mus. Add. 10940, saec. X, olim S. 
Maximini Treverorum 

RA — Rotomagensis 1380, saec. X vel XI 

A — Andegavensis 278, saec. XI ineunte scriptus 

C — Casinensis 169, saec. XI ineunte scriptus 

F — Vaticanus Reg. Lat. 107, saec. XI exeuntis, olim Fis- 
cannensis 

T — Trecensis 1085, saec. XI vel XII 


p — editio prima Veneta 1483 
b — editio Badii Parisina 1502 
à — editio Amerbachii Basileensis 1506 
e — editio Erasmi Basileensis 1528 
^ — editio Maurinorum Parisina 1679 
edd — consensus Maurinorum cum aliquibus superiorum 

1. Cum omnis vitae bonae ac beatae via in vera religione 
sit constituta, qua unus deus colitur et purgatissima pietate 
eognoscitur principium naturarum omnium, a quo universi- 
tas et inchoatur et perficitur et continetur, hine evidentius 
error deprehenditur eorum populorum qui multos deos colere 
quam unum verum deum et dominum omnium maluerunt, 
quod eorum sapientes, quos philosophos vocant, scholas 
habebant dissentientes et templa communia. 2. Non enim 
vel populos vel sacerdotes latebat de ipsorum deorum natura 
quam diversa sentirent, cum suam quisque opinionem publice 
profiteri non formidaret atque omnibus, si posset, persuadere 
moliretur; omnes tamen cum sectatoribus suis diversa et 
adversa sentientibus ad sacra communia nullo prohibente 
veniebant. 3. Non nune agitur quis eorum senserit verius, 
sed certe illud satis, quantum mihi videtur, apparet: aliud 
eos in religione suscepisse cum populo et aliud eodem ipso 
populo audiente defendisse privatim. 

4. Socrates tamen audacior ceteris fuisse perhibetur, 
iurando per canem quemlibet et lapidem quemlibet et quid- 
quid iuraturo esset in promptu et quasi ad manum occurrisset. 
Credo, intellegebat qualiacumque opera naturae quae ad- 
ministrante divina providentia gignerentur, multo quam 
hominum et quorumlibet opificum esse meliora et ideo divinis 
honoribus digniora, quam ea quae in templis colebantur, 

5. non quo vere lapis et canis essent colenda sapientibus, sed 
ut hoe modo intellegerent qui possent, tanta superstitione 
demersos esse homines, ut emergentibus hic esset tam turpis 
demonstrandus gradus, ad quem venire si puderet, viderent 
quanto magis pudendum esset in turpiore consistere. Simul 
et illos qui mundum istum visibilem summum deum esse 
opinabantur admonebat turpitudinis suae, docens esse con- 
sequens ut quilibet lapis tamquam summi dei particula colere- 
tur; 6. quod si exsecrarentur, mutarent sententiam et unum 
deum quaererent, quem solum supra mentes nostras esse et 
8 quo omnem animam et totum istum mundum fabricatum. 
Postea suavius ad legendum quam potentius ad persuaden- 
dum scripsit Plato. Non enim sie isti nati erant ut populo- 
rum suorum opinionem ad verum cultum veri dei a simulacro- 
rum superstitione atque ab huius mundi vanitate conver- 
terent. 7. Itaque et ipse Socrates cum populo simulacra 
venerabatur et post eius damnationem mortemque nemo 
ausus est iurare per canem nec appellare quemcumque lapi- 
dem Iovem, sed haec tantummodo memoriae litterisque man- 
dare. Quod utrum timore an aliqua cognitione temporum 
fecerint, iudicare non est meum. 

8. Illud tamen fidentissime dixerim pace horum omnium 
qui eorum libros pervicaciter diligunt, Christianis temporibus 
quaenam religio potissimum tenenda sit et quae ad veritatem 
ac beatitudinem via, non esse dubitandum. Si enim Plato 
ipse viveret et me interrogantem non aspernaretur, vel potius, 
8i quis eius discipulus eo ipso tempore quo vivebat cum sibi 
ab illo persuaderetur non corporeis oculis sed pura mente 

veritatem videri, cui quaecumque anima inhaesisset. eam 
beatam fieri atque perfectam, ad quam percipiendam nihil 
magis impedire quam vitam libidinibus deditam et falsas 
imagines rerum sensibilium quae nobis ab hoc sensibili mundo 
per corpus impressae varias opiniones erroresque generarent; 
9. quamobrem sanandum esse animum ad intuendam in- 
commutabilem rerum formam et eodem modo semper se 
habentem atque undique sui similem pulchritudinem nec 
distentam locis nec tempore variatam, sed unum atque idem 
omni ex parte servantem, quam non crederent esse homines 
cum ipsa vere summeque sit; cetera nasci occidere fluere labi, 
et tamen in quantum sunt, ab illo aeterno deo per eius veri- 
tatem fabricata constare; 10. in quibus animae tantum ratio- 
nali et intellectuali datum ut eius aeternitatis contemplatione 
perfruatur atque adficiatur ex ea aeternamque vitam possit 
mereri; sed dum nascentium atque transeuntium rerum amore 
ac. dolore sauciatur et dedita consuetudini huius vitae atque 
sensibus corporis inanibus vanescit imaginibus, inridet eos 
qui dicunt esse aliquid quod neque istis videatur oculis nec 
ullo phantasmate cogitetur, sed mente sola et intellegentia 
cerni queat —, 11. cum haec ergo sibi à magistro persuaderen- 
tur, si ex eo quaereret ille discipulus utrum, si quisquam ex- 
sisteret vir magnus atque divinus qui talia populis persuaderet 
credenda saltem si percipere non valerent, ut si qui possent 
percipere non pravis opinionibus multitudinis implicati vul- 
garibus obruerentur erroribus, eum divinus honoribus dignum 
iudicaret, 12. responderet, credo, ille, non posse hoc ab 
homine fieri nisi quem forte ipsa dei virtus atque sapientia 
ab ipsa rerum natura exceptum nec hominum magisterio, 

sed intima inluminatione ab incunabulis inlustratum tanta 
honestaret gratia tanta firmitate roboraret tanta denique 
maiestate subveheret, ut omnia contemnendo quae pravi 
homines cupiunt et omnia perpetiendo quae horrescunt et 
omnia faciendo quae mirantur genus humanum ad tam salu- 
brem fidem summo amore atque auctoritate converteret; 
13. de honoribus vero eius frustra se consuli, cum facile possit 
existimari quanti honores debeantur sapientiae dei, qua 
gestante ille et gubernante pro vera salute generis humani 
magnum aliquid proprium et quod supra homines esset 
mereretur. 

14. Quae si facta sunt, si litteris monumentisque cele- 
brantur, si ab una regione terrarum, in qua sola unus ocole- 
batur deus et ubi talem nasci oportebat, per totum orbem 
terrarum missi electi viri virtutibus atque sermonibus divini 
amoris incendia concitarunt, si confirmata saluberrima disci- 
plina inluminatas terras posteris reliquerunt et, ne de prae- 
teritis loquar quae licet cuique non credere, si hodie per gentes 
populosque praedicatur: I» principio erat verbum et verbum 
erat apud. dewm et deus erat verbwm. Hoc erat in principio 
apud, dewm. Omnia per ipsum facta, sunt et sine ipso factum 
est nihil; 15. si ad hoc percipiendum, diligendum, perfruen- 
dum, ut anima sanetur et tantae luci hauriendae mentis acies 
convalescat, dicitur avaris: Nolite vobis condere thesauros in 
terra, ubi tinea, ei rubigo exterminat et ubi fures effodvunt et 
furantur, sed thesaurizate vobis thesaurum in caelo ubi neque 

tinea neque rubigo exterminat neque fures effodiunt. Ubi enim 
est thesaurus twwus, ibi est et cor twum; dicitur luxuriosis: Qui 
seminat in. carne, de carne metet corrwptionem ; qui seminat 4n 
spiritu, de spiritu metet vitam aeternam; 16. dicitur superbis: 
Qwi se exaltat hwmiliabitur et qui se humiliat exaltabitur ; dici- 
tur iracundis: Accepisti alapam, para alteram maxillam ; dici- 
tur discordiosis: JDéligite (nvmcos vestros; dicitur super- 
stitiosis: Kegnwm dei intra vos est; dicitur curiosis: Nolite 
quaerere quae videntur, sed quae mon videntur. Quae enim 
videntur temporalia sunt, quae autem mon videntur aeterna; 
postremo dicitur omnibus: Nolite diligere mundwm, quoniam 
ea quae in mundo sunt concwpiscentia carnis est et. concupis- 
centia oculorwm et ambitio saeculi, 17. si haec per totum orbem 
iam populis leguntur et cum veneratione libentissime audiun- 
tur, si post tantum sanguinem tantos ignes tot cruces marty- 
rum tanto fertilius et uberius usque ad barbaras nationes 
ecclesiae pullularunt, si tot iuvenum et virginum milia con- 
temnentium nuptias casteque viventium iam nemo miratur 
— quod cum fecisset Plato usque adeo perversam temporum 
suorum timuit opinionem ut perhibeatur sacrificasse naturae, 
ut tamquam peccatum illud aboleretur —, si haec sic acci- 
piuntur ut quomodo antea talia disputare, sic nune contra 
disputare monstruosum sit, 18. si tali pollicitationi atque 
sponsioni per omnes terrarum partes quas homines incolunt 
sacra christiana traduntur, si haec cotidie leguntur in eccle- 

siis et a sacerdotibus exponuntur, si tundunt pectora qui haec 
implere conantur, si tam innumerabiles adgrediuntur hanc 
viam ut desertis divitiis et honoribus huius mundi ex omni 
hominum genere uni deo summo totam vitam dicare volen- 
tium desertae quondam insulae ac multarum terrarum soli- 
tudo compleatur, 19. si denique per urbes atque oppida, 
castella vicos, agros etiam villasque privatas in tantum aperte 
suadetur et appetitur a terrenis aversio et in unum deum 
verumque conversio ut cotidie per universum orbem humanum 
genus una paene voce respondeat sursum cor habere se ad 
dominum: quid adhue oscitamus crapulam hesternam et in 
mortuis pecudibus divina eloquia perscrutamur, si quando 
autem ad disputationem venitur, Platonico nomine ora cre- 
pantia quam pectus vero plenum magis habere gestimus? 
20. Qui ergo sensibilem istum mundum contemnere et 
animam virtute purgandam summo deo subicere atque sub- 
iungere vanum aut malum putant, alia ratione refellendi sunt, 
si tamen cum his dignum est disputare. Qui autem bonum 
et appetendum fatentur, cognoscant deum et cedant deo, per 
quem populis iam omnibus haec credenda persuasa sunt. 
21. Quod utique ab ipsis fieret si tantum valerent; aut si non 
fieret, crimen invidentiae vitare non possent. Ergo cedant ei 
& quo factum est, nec curiositate aut inani iactantia inpe- 
diantur quominus agnoscant quid intersit inter paucorum 
timidas coniecturas et manifestam salutem correctionemque 
populorum. 22. Illi enim si reviviscerent, quorum isti nomini- 
bus gloriantur, et invenirent refertas ecclesias, templa deserta, 

a cupiditate bonorum temporalium atque affluentium ad 
spem vitae aeternae et bona spiritalia et intellegibilia vocari 
et currere humanum genus, dicerent fortasse, si tales essent 
quales fuisse memorantur: (Haec sunt quae nos persuadere 
populis non ausi sumus et eorum potius consuetudini cessi- 
mus, quam illos in nostram fidem voluntatemque traduximus.' 
23. Ita si hane vitam illi viri nobiscum rursus agere potuis- 
sent, viderent profecto cuius auctoritate facilius consuleretur 
hominibus, et paucis mutatis verbis atque sententiis Christiani 
fierent, sicut plerique recentiorum nostrorumque temporum 
Platonici fecerunt. 24. Aut si hoc non faterentur nec facerent 
in superbia et invidia remanentes, nescio utrum possent ad 
ea ipsa quae appetenda et desideranda esse dixerant cum istis 
sordibus viscoque revolare. Nam tertio vitio curiositatis in 
percontandis daemonibus, quo isti maxime cum quibus nunc 
agitur pagani a christiana salute revocantur, quia nimis 
puerile est, nescio utrum tales illi praepedirentur viri. 

25. Sed quoquo modo se habeat philosophorum iactantia, 
illud euivis intellegere facile est, religionem ab eis non esse 
quaerendam qui eadem sacra suscipiebant cum populis et de 
suorum deorum natura ae summo bono diversas contrarias- 
que sententias in scholis suis eadem teste multitudine per- 
sonabant. Quod si hoe unum tantum vitium christiana dis- 
ciplina sanatum videremus, ineffabili laude praedicandam esse 
neminem negare oporteret. 26. Hereses namque tam innume- 
rabiles a regula Christianitatis aversae testes sunt non ad- 
mitti ad communicanda sacramenta eos qui de patre deo et 
sapientia eius et munere divino aliter sentiunt et hominibus 
persuadere conantur quam veritas postulat. Sic enim credi- 
tur et docetur quod est humanae salutis caput, non aliam 

esse philosophiam, id est sapientiae studium, et aliam reli- 
gionem, cum hi quorum doctrinam non approbamus nec sacra- 
menta nobiseum communicant. 27. Quod in illis minus 
mirandum est qui eorum quoque sacramentorum ritu dispares 
esse voluerunt, sicut nescio qui Serpentini qui appellantur, 
sicut Manichaei, sicut alii nonnulli. Sed in illis magis animad- 
vertendum hoe magisque praedicandum, qui paria sacra- 
menta celebrantes, tamen quia sententia dispares sunt et 
errores suos animosius defendere quam cautius corrigere 
maluerunt, exclusi a catholica communione et a participatione 
quamvis parium sacramentorum propria vocabula proprios- 
que conventus non in sermone tantum, sed etiam in super- 
stitione meruerunt, ut Photiniani et Arriani multique prae- 
terea. 28. Nam de his qui schismata fecerunt alia quaestio 
est. Posset enim eos area dominica usque ad tempus ultimae 
ventilationis velut paleas sustinere, nisi vento superbiae 
nimia levitate cessissent et sese a nobis ultro separassent. 
Iudaei vero quamvis uni omnipotenti deo supplicent, sola 
tamen temporalia et visibilia bona de illo expectantes rudi- 
menta novi populi ab humilitate surgentia in ipsis suis scrip- 
turis nimia securitate noluerunt advertere atque ita in vetere 
homine remanserunt. 29. Quae cum ita sint, neque in con- 
fusione paganorum neque in purgamentis hereticorum neque 
in languore schismaticorum neque in caecitate Iudaeorum 
quaerenda religio est, sed apud eos solos qui Christiani catho- 
lici vel orthodoxi nominantur, id est integritatis custodes et 
recta sectantes. 

30. Haec enim ecclesia catholica per totum orbem valide 
lateque diffusa omnibus errantibus utitur ad provectus suos 
et ad eorum correctionem cum evigilare voluerint. Utitur 
enim gentilibus ad materiam operationis suae, hereticis ad 

probationem doctrinae suae, schismaticis ad documentum 
stabilitatis suae, ludaeis ad comparationem pulchritudinis 
suae. 31. Alios ergo invitat, alios excludit, alios relinquit, 
alios antecedit, omnibus tamen gratiae dei participandae dat 
potestatem, sive illi formandi sint adhuc sive reformandi sive 
recolligendi sive admittendi. Carnales autem suos, id est 
viventes aut sentientes carnaliter, tamquam paleas tolerat, 
quibus in area frumenta tutiora sunt donec talibus tegminibus 
exuantur. 32. Sed quia in hac area pro voluntate quisque 
vel palea vel frumentum est, tamdiu sustinetur peccatum aut 
error cuiuslibet, donec aut accusatorem inveniat aut pravam 
opinionem pertinaci animositate defendat. Exclusi autem aut 
paenitendo redeunt aut in nequitiam male liberi defluunt ad 
ammonitionem nostrae diligentiae aut schisma faciunt ad 
exercitationem nostrae patientiae aut heresim aliquam gignunt 
ad examen sive occasionem nostrae intellegentiae. Hi sunt 
exitus Christianorum carnalium qui non potuerunt corrigi aut 
sustineri. 

33. Saepe etiam sinit divina providentia per nonnullas 
nimium turbulentas carnalium hominum seditiones expelli de 
populo christiano etiam bonos viros. Quam contumeliam vel 
iniuriam suam cum patientissime pro ecclesiae pace tulerint 
neque ullas novitates vel schismatis vel heresis moliti fuerint, 
docebunt homines quam vero affectu et quanta sinceritate 
caritatis deo serviendum sit. 34. Talium igitur virorum pro- 
positum est aut sedatis remeare turbinibus, aut si id non 
sinantur, vel eadem tempestate perseverante vel ne suo reditu 
talis aut saevior oriatur, tenent voluntatem consulendi etiam 
eis ipsis quorum motibus perturbationibusque cesserunt, sine 
ulla conventieulorum segregatione usque ad mortem defen- 
dentes et testimonio iuvantes eam fidem quam in ecclesia 
eatholiea praedicari sciunt. 35. Hos coronat in occulto 

pater in. occulto videns. Rarum hoc videtur genus, sed tamen 
exempla non desunt; immo plura sunt quam credi potest. 
Ita omnibus generibus hominum et exemplorum ad animarum 
curationem et ad institutionem spiritalis populi utitur divina 
providentia. 

36. Quam ob rem cum ante paucos annos promiserim 
tibi scribere, carissime mihi Romaniane, quid de vera reli- 
gione sentirem, tempus nune esse arbitratus sum, postquam 
tuas acerrimas interrogationes sine ullo certo fine fluctuare 
ea caritate qua tibi obstrictus sum, diutius sustinere non pos- 
sem. 37. Repudiatis igitur omnibus qui neque in sacris philo- 
sophantur nec in philosophia consecrantur, et his qui vel prava 
opinione vel aliqua simultate superbientes a regula et com- 
munione ecclesiae catholicae deviarunt, et his qui sanctarum 
Scripturarum lumen et spiritalis populi gratiam quod novum 
testamentum vocatur habere noluerunt, quos quanta potui 
brevitate perstrinxi, tenenda est nobis christiana religio et 
eius ecclesiae communicatio quae catholica est et catholica 
nominatur non solum a suis, verum etiam ab omnibus inimi- 
cis. 38. Velint nolint enim ipsi quoque heretici et schismatum 
alumni, quando non cum suis, sed cum extraneis loquuntur, 
catholicam nihil aliud quam catholicam vocant. Non enim 
possunt intellegi nisi hoc eam nomine discernant quo ab uni- 
verso orbe nuncupatur. 39. Huius religionis sectandae caput 
est historia et prophetia dispensationis temporalis divinae pro- 
videntiae pro salute generis humani in aeternam vitam refor- 
mandi atque reparandi. Quae cum credita fuerit, mentem 
purgabit vitae modus divinis praeceptis conciliatus et ido- 
neam faciet spiritalibus percipiendis — quae nec praeterita 
sunt nec futura sed eodem modo semper manentia, nulli 

mutabilitati obnoxia —, id est, unum ipsum deum patrem et 
filium et spiritum sanctum. 40. Qua trinitate quantum in 
hae vita datum est cognita, omnis intellectualis et animalis 
et corporalis creatura ab eadem trinitate creatrice esse in 
quantum est et ordinatissime administrari sine ulla dubita- 
tione perspicitur; non ut aliam partem totius creaturae fecisse 
intellegatur pater et aliam filius et aliam spiritus sanctus, sed 
et simul omnia et unamquamque naturam patrem fecisse per 
filium in dono spiritus sancti. 41. Omnis enim res vel substan- 
tia vel essentia vel natura, vel si quo alio verbo melius enun- 
tiatur, simul habet haec tria: ut et unum aliquod sit et specie 
propria discernatur a ceteris et rerum ordinem non excedat. 

42. Quo cognito satis apparebit, quantum homo adsequi 
potest, quam necessariis et invietis et iustis legibus deo et 
domino suo cuncta subiecta sint. Ex quo illa omnia quae 
primo eredidimus, nihil nisi auctoritatem secuti, partim sic 
intelleguntur ut videamus esse certissima, partim sic ut videa- 
mus fieri posse atque ita fieri oportuisse doleamusque illos 
haee non credentes, qui nos antea credentes inridere quam 
nobiscum credere maluerunt. 43. Non enim iam illa hominis 
sacrosancta susceptio et virginis partus et mors filii dei pro 
nobis et resurrectio a mortuis et in caelum ascensio et con- 
sessus ad dexteram patris et peccatorum abolitio et iudicii 
dies et corporum resuscitatio, cognita aeternitate trinitatis et 
mutabilitate creaturae, creduntur tantum et non etiam iudi- 
cantur ad summi dei misericordiam, quam generi humano ex- 
hibet, pertinere. 

44. Sed quoniam verissime dictum est: Oportet multas 
hereses esse ut probati manifesti fiant inter vos, utamur etiam 

isto divinae providentiae beneficio. Ex his enim hominibus 
heretici fiunt qui, etiamsi essent in ecclesia, nihilominus erra- 
rent. Cum autem foris sunt plurimum prosunt, non verum 
docendo quod nesciunt, sed ad verum quaerendum carnales 
et ad verum aperiendum spiritales catholicos excitando. 
45. Sunt enim innumerabiles in sancta ecclesia deo probati 
viri, sed manifesti non fiunt inter nos, quamdiu imperitiae 
nostrae tenebris delectati dormire malumus quam lucem veri- 
tatis intueri. Quapropter multi ut diem dei videant et 
gaudeant, per hereticos de somno excitantur. Utamur ergo 
etiam hereticis non ut eorum approbemus errores, sed ut 
eatholieam disciplinam adversus eorum insidias adserentes 
vigilantiores et cautiores simus, etiamsi eos ad salutem revo- 
care non possumus. 

46. Credo autem adfuturum deum ut ista scriptura prae- 
cedente pietate legentibus bonis non adversus unam aliquam 
sed adversus omnes pravas et falsas opiniones possit valere. 
Contra eos tamen potissimum est instituta qui duas naturas 
vel substantias singulis principiis adversus invicem rebelles 
esse arbitrantur. 47. Offensi enim quibusdam rebus et rursus 
quibusdam delectati, non earum quibus offenduntur, sed 
earum quibus delectantur volunt esse auctorem deum. Et cum 
consuetudinem suam vincere nequeunt iam carnalibus laqueis 
inretitam, duas animas esse in uno corpore existimant, unam 
de deo quae naturaliter hoc sit quod ipse, alteram de gente 
tenebrarum quam deus nec genuerit nec fecerit nec protulerit 
nec abiecerit, sed quae suam vitam suam terram suos fetus 
et animalia, suum postremo regnum habuerit ingenitumque 
principium; 48. sed quodam tempore adversus deum rebel- 
lasse, deum autem, qui aliud quod faceret non haberet et 
quomodo aliter posset hosti resistere non inveniret, necessi- 
tate oppressum misisse huc animam bonam et quandam parti- 

culam substantiae suae, cuius commixtione atque miseria 
hostem temperatum esse somniant et mundum fabricatum. 
. 49. Neque nune eorum opiniones refellimus, quod partim iam 
fecimus, partim quantum deus siverit faciemus, sed in hoc 
opere quomodo adversus eos fides catholica tuta sit et quo- 
modo non perturbent animum ea quibus commoti homines in 
eorum cedunt sententiam, rationibus quas dominus dare 
dignatur quantum possumus demonstramus. 50. Illud sane 
in primis tenere te volo, qui bene nosti animum meum, non 
hoc me fugiendae adrogantiae gratia quasi solemniter dicere: 
quidquid in his litteris erroris inveniri poterit, hoc solum 
mihi esse tribuendum, quidquid autem verum et convenienter 
expositum, uni omnium bonorum munerum largitori deo. 
51. Quam ob rem sit tibi manifestum atque perceptum 
nullum errorem in religione esse potuisse, si anima pro deo 
suo non coleret animam aut corpus aut phantasmata sua aut 
horum aliqua duo coniuncta aut certe simul omnia, sed in 
hac vita societati generis humani sine dolo temporaliter con- 
gruens aeterna meditaretur, unum deum colens; qui nisi per- 
maneret incommutabilis, nulla mutabilis natura remaneret. 
52. Mutari autem animam posse, non quidem localiter sed 
tamen temporaliter, suis affectionibus quisque cognoscit. 
Corpus vero et temporibus et locis esse mutabile cuivis ad- 
vertere facile est. Phantasmata porro nihil sunt aliud quam 
de specie corporis corporeo sensu adtracta figmenta; quae 
memoriae mandare ut accepta sunt, vel partiri vel multipli- 
care vel contrahere vel distendere vel ordinare vel perturbare 
vel quolibet modo figurare cogitando facillimum est, sed 
. eum verum quaeritur, cavere et vitare difficile. 53. Non ergo 
creaturae potius quam. creatori serviamus nec evanescamus $n 
cogitationibus nostris, et perfecta religio est. Aeterno enim 
14—17 cf. Retract.1,12,2 — 30—31 cf. Rom. 1, 21. 25 Retract. 1,12,2 

creatori adherentes et nos aeternitate afficiamur necesse est. 
54. Sed quia hoc anima peccatis suis obruta et implicata per 
se ipsam videre ac tenere non posset, nullo in rebus humanis 
ad divina capessenda interposito gradu per quem ad dei 
similitudinem a terrena vita homo niteretur, ineffabili miseri- 
cordia dei temporali dispensatione per creaturam mutabilem, 
sed tamen aeternis legibus servientem ad commemorationem 
primae suae perfectaeque naturae partim singulis hominibus 
partim vero ipsi hominum generi subvenitur. 55. Ea est 
nostris temporibus christiana religio, quam cognoscere ac 
sequi securissima et certissima salus est. 

Defendi autem adversus loquaces et aperiri quaeren- 
tibus multis modis potest, omnipotente ipso deo per se ipsum 
demonstrante quae vera sunt, et ad haec intuenda et perci- 
pienda bonas voluntates per bonos angelos et quoslibet ho- 
mines adiuvante. 56. Eo modo autem quisque utitur quem 
videt congruere his cum quibus agit. Ego itaque diu multum- 
que considerans quales oblatrantes et quales quaerentes ex- 
pertus sim, vel qualis ipse, sive cum latrarem sive cum quae- 
rerem, fuerim, hoc modo mihi utendum putavi: 57. quae vera 
esse perspexeris, tene, et ecclesiae catholicae tribue; quae 
falsa, respue, et mihi qui homo sum ignosce; quae dubia, crede 
donec aut respuenda esse aut vera esse aut semper credenda 
esse vel ratio doceat vel praecipiat auctoritas. Intende igitur 
in haec quae sequuntur diligenter et pie quantum potes; tales 
enim adiuvat deus. 

58. Nulla vita est quae non sit ex deo, quia deus utique 
summa vita est et ipse fons vitae, nec aliqua vita in quantum 
vita est malum est, sed in quantum vergit ad mortem. Mors 
autem vitae non est nisi nequitia, quae ab eo quod ne quic- 
quam. sit dicta est, et ideo nequissimi homines nihili homines 
/  9—11 ef. Rectract. 1, 12, 8 — 24—26 cf. Retract. 1, 12, 4 

appellantur. Vita ergo voluntario defectu deficiens ab illo 
qui eam fecit et cuius essentia fruebatur, et volens contra dei 
legem frui corporibus, quibus eam deus praefecit, vergit ad 
nihilum. Et haec est nequitia, non quia corpus iam nihilum 
est. 59. Nam et ipsum habet aliquam concordiam partium 
suarum, sine qua omnino esse non posset. Ergo ab eo factum 
est et corpus qui omnis concordiae caput est. Habet corpus 
quandam pacem suae formae, sine qua prorsus nihil esset, 
— ergo ille est et corporis conditor à quo pax omnis est et 
qui forma est infabricata atque omnium formosissima —, 
habet aliquam speciem, sine qua corpus non est corpus. 60. Si 
ergo quaeritur quis instituerit corpus, ille quaeratur qui est 
omnium speciosissimus. Omnis enim species ab illo est. Quis 
est autem hie, nisi unus deus, una veritas, una salus omnium 
et prima atque summa essentia? ex qua est omne quiequid 
est, in quantum est; quia in quantum est quiequid est, bonum 
est. 61. Et ideo ex deo non est mors. Non enim deus mortem 
fecit nec laetatur in perditione vivorum, quoniam summa essen- 
tia esse facit omne quod est, unde et essentia dicitur, mors 
autem non esse cogit quidquid moritur. Nam si ea quae 
moriuntur penitus morerentur, ad nihilum sine dubio per- 
venirent; sed tantum moriuntur quanto minus essentiae par- 
ticipant. Quod brevius ita dici potest: tanto magis moriuntur 
quanto minus sunt. 62. Corpus autem minus est quam vita 
quaelibet, quoniam quantulumeumque manet in specie, per 
vitam manet, sive qua unumquodque animal sive qua uni- 
versa natura mundi administratur. Corpus ergo magis sub- 
iacet morti et ideo vicinius est nihilo; quapropter vita, quae 
fructu corporis delectata neglegit deum, inclinatur ad nihilum, 
et ista est nequitia. 

63. Hoc pacto autem vita carnalis et terrena efficitur 
et ob hoc etiam caro et terra nominatur. Et quamdiu ita est, 
regnum dei non possidebit et eripitur ei quod amat. Id enim 
amat quod et minus est quam vita, quia corpus est, et propter 
ipsum peccatum, quod amatur fit corruptibile, ut fluendo 
deserat amatorem suum, quia et ille hoc amando deseruit 
deum. Praecepta enim eius neglexit dicentis: Hoe manduca 
et hoc noli. 64. Trahitur ergo ad poenas, quia diligendo in- 
feriora in egestate voluptatum suarum et in doloribus apud 
inferos ordinatur. Quid est enim dolor qui dicitur corporis, 
nisi corruptio repentina salutis eius rei quam male utendo 
anima corruptioni obnoxiavit? Quid autem dolor qui dicitur 
animi, nisi carere mutabilibus rebus quibus fruebatur aut 
frui se posse speraverat? Et hoe est totum quod dicitur 


malum, id est, peccatum et poena peccati. 65. Si autem dum : 


in hoe stadio vitae humanae anima degit, vincat eas quas 
adversum se nutrivit cupiditates fruendo mortalibus, et ad 
eas vincendas gratia dei se adiuvari credat, mente illi serviens 
et bona voluntate, sine dubitatione reparabitur et a multis 
mutabilibus ad unum incommmutabile revertetur, reformata 
per sapientiam non formatam, sed per quam formantur uni- 
versa, fruiturque deo per spiritum sanctum, quod est donum 
dei. 66. Ita fit homo spiritalis omnia iudicans, ut ipse a ne- 
mine iudicetur, diligens dominum deum suum i» toto corde, 
n, tota, anima, n tota mente et diligens proximum suum non 
carnaliter, sed tamquam se ipsum ; se autem spiritaliter diligit 
qui ex toto quod in eo vivit deum diligit. 7» his enim duobus 
praeceptis tota, lex pendet et prophetae. 67. Inde iam erit con- 

sequens ut post mortem corporalem, quam debemus primo 
peccato, tempore suo atque ordine suo hoc corpus restituatur 
pristinae stabilitati, quam non per se habebit, sed per animam 
stabilitam in deo. Quae rursus non per se stabilitur, sed per 
deum quo fruitur, ideoque amplius quam corpus vigebit; cor- 
pus enim per ipsam vigebit et ipsa per incommutabilem veri- 
tatem, qui filius dei unicus est. Atque ita et corpus per ipsum 
filium dei vigebit, quia ommia per ipswm. 68. Dono etiam 
eius, quod animae datur, id est sancto spiritu, non solum 
anima cui datur salva et pacata et sancta fit, sed ipsum etiam 
corpus vivificabitur eritque in natura sua mundissimum. Ille 
enim dicit: Mwundate quae intus sunt, et quae foris sunt munda 
erunt. Dicit et apostolus: Vivificabit et mortalia corpora vestra 
propter spiritum manentem in vobis. 69. Ablato ergo peccato 
auferetur poena peccati: et ubi est malum? Ubi est, mors, 
contentio tua? Ubi est, mors, aculeus twus? Vincit enim essentia 
nihilum et sic absorbetur mors in victoriam. 

70. Nee aliquid sanctificatis malus angelus oberit, qui 
diabolus dicitur, quia et ipse, in quantum angelus est, non 
est malum, sed in quantum perversus est propria voluntate. 
Fatendum est enim et angelos natura esse mutabiles, si solus 
deus est incommutabilis; sed ea voluntate qua magis deum 
quam se diligunt, firmi et stabiles manent in illo et fruuntur 
maiestate ipsius, ei uni libentissime subditi. 71. Ille autem 
angelus magis se ipsum quam deum diligendo subditus ei 
esse noluit et intumuit per superbiam et a summa essentia 
defecit et lapsus est. Et ob hoe minus est quam fuit, quia 
eo quod minus erat frui voluit, cum magis voluit sua potentia 

frui quam dei. Quamquam enim non summe, tamen amplius 
erat quando eo quod summe est fruebatur, quoniam deus 
solus summe est. 72. Quidquid autem minus est quam erat, 
non in quantum est, sed in quantum minus est, malum est. 
Eo enim quo minus est quam erat tendit ad mortem. Quid 
autem mirum si ex defectu inopia et ex inopia invidentia, qua 
diabolus utique diabolus est? 

73. Defectus autem iste quod peccatum vocatur, si tam- 
quam febris invitum occuparet, recte iniusta poena videretur 
quae peccantem consequitur et quae damnatio nuncupatur. 
Nune vero usque adeo peccatum voluntarium malum est, ut 
nullo modo sit peccatum si non sit voluntarium. Et hoc qui- 
dem ita manifestum est, ut nulla hine doctorum paucitas, 
nulla indoctorum turba dissentiat. 74. Quare aut negandum 
est peccatum committi aut fatendum voluntate committi. 
Non autem recte negat peccasse animam, qui et paenitendo 
eam corrigi fatetur et veniam paenitenti dari et perseverantem 
in peccatis iusta dei lege damnari. Postremo, si non voluntate 
male faciamus, nemo obiurgandus omnino aut monendus est. 
Quibus sublatis christiana lex et disciplina omnis religionis 
auferatur necesse est. 75. Voluntate ergo peccatur. Et quo- 
niam peccari non dubium est, ne hoc quidem dubitandum 
video, habere animas liberum voluntatis arbitrium. "Tales 
enim servos suos meliores esse deus iudicavit, si ei servirent 
liberaliter; quod nullo modo fieri posset si non voluntate sed 
necessitate servirent. 76. Liberaliter igitur deo angeli ser- 
viunt, neque hoc deo, sed ipsis prodest. Deus enim bono 
alterius non indiget, quoniam a se ipso est. Quod autem ab 
eo genitum est, id ipsum est, quia non est factum, sed geni- 

tum. llla vero quae facta sunt eius bono indigent, summo 
scilicet bono, id est summa essentia. Minus autem sunt quam 
erant, cum per animae peccatum minus ad illum moventur; 
nec tamen penitus separantur, nam omnino nulla essent. 
77. Quod autem affectibus contingit animae, hoc locis cor- 
pori; nam illa movetur voluntate, corpus autem spatio. Quod 
autem homini à perverso angelo persuasum dicitur, et ad hoc 
utique voluntate consensit. Nam si necessitate id fecisset, 
nullo peccati crimine teneretur. 

78. Quod vero corpus hominis, cum ante peccatum esset 
in suo genere optimum, post peccatum factum est inbecillosum 
et morti destinatum, quamquam iusta vindicta peccati sit, 
plus tamen clementiae domini quam severitatis ostendit. Ita 
enim nobis suadebatur, a corporis voluptatibus ad aeternam 
essentiam veritatis amorem nostrum oportere converti. 
79. Et est iustitiae pulchritudo cum benignitatis gratia con- 
cordans, ut, quoniam bonorum inferiorum dulcedine decepti 
sumus, amaritudine poenarum erudiamur. Nam ita etiam 
nostra supplicia divina providentia moderata est, ut et in 
hoe corpore tam corruptibili ad iustitiam tendere liceret et 
deposita omni superbia uni deo vero eollum subdere, nihil de 
se ipso fidere, illi uni se regendum tuendumque committere. 
80. Ita ipso duce homo bonae voluntatis molestias huius vitae 
in usum fortitudinis vertit; in copia vero voluptatum pros- 
perisque successibus temporalium temperantiam suam probat 
et roborat, acuit in temptationibus prudentiam, ut non solum 
in eas non inducatur, sed fiat etiam vigilantior et in amorem 
veritatis, quae sola non fallit, ardentior. 

81. Sed cum omnibus modis medeatur animis deus pro tem- 
porum opportunitatibus, quae mira sapientia eius ordinantur 
— de quibus aut non est tractandum aut inter pios perfectos- 
que tractandum est —, nullo modo beneficientius consuluit 

generi humano quam cum ipsa dei sapientia, id est unicus 
filius consubstantialis patri et coaeternus, totum hominem 
suscipere dignatus est et verbwm caro factum. est et habitavit 
in nobis. 82. Ita enim demonstravit carnalibus et non valen- 
tibus intueri mente veritatem corporeisque sensibus deditis, 
quam excelsum locum inter creaturas habeat humana natura, 
quod non solum visibiliter — nam id poterat et in aliquo 
aethereo corpore ad nostrorum aspectuum tolerantiam tem- 
perato —, sed hominibus in vero homine apparuit. Ipsa enim 
natura suscipienda erat quae liberanda. Et ne quis forte 
sexus à suo creatore se contemptum putaret, virum suscepit, 


natus ex femina est. 83. Nihil egit vi, sed omnia suadendo et 31. 


monendo. Vetere quippe servitute transacta tempus liber- 
tatis inluxerat et oportune iam homini suadebatur atque 
salubriter quam libero esset creatus arbitrio. Miraculis con- 
ciliavit fidem deo qui erat, passione homini quem gerebat. 
Ita loquens ad turbas ut deus nuntiatam sibi matrem negavit 
et tamen, ut evangelium loquitur, puer parentibus subditus 
erat. Doctrina enim deus apparebat, aetatibus homo. 84. Item 
aquam in vinum conversurus ut deus dicit: Recede a me, 
mulier; mihi et tibi quid. est? Nondum venit hora, mea. Cum 
autem venisset hora qua ut homo moreretur, de cruce cogni- 
tam matrem commendavit discipulo quem prae ceteris dili- 
gebat. Satellites voluptatum divitias perniciose populi appe- 
tebant: pauper esse voluit; honoribus et imperiis inhiabant: 
rex fieri noluit; carnales filios magnum bonum putabant: tale 
coniugium prolemque contempsit; 85. contumelias super- 
bissime horrebant: omne genus contumeliarum sustinuit; in- 
iurias intolerabiles esse arbitrabantur: quae maior iniuria 

quam iustum innocentemque damnari? dolores corporis exe- 
crabantur: flagellatus atque cruciatus est; mori metuebant: 
morte multatus est; ignominiosissimum mortis genus crucem 
putabant: erucifixus est. Omnia quae habere cupientes non 
recte vivebamus, carendo vilefecit, omnia quae vitare cu- 
pientes ab studio (veritatis) deviabamus, perpetiendo deiecit. 
Non enim ullum peccatum committi potest, nisi dum appe- 
tuntur ea quae ille contempsit, aut fugiuntur quae ille susti- 
nuit. 86. Tota itaque vita eius in terris per hominem quem 
suscipere dignatus est disciplina morum fuit, resurrectio vero 
eius à mortuis nihil hominis perire naturae, cum omnia salva 
sunt deo, satis indicavit, et quemadmodum cuncta serviant 
creatori suo sive ad vindictam peccatorum sive ad hominis 
liberationem quamque facile corpus animae serviat, cum ipsa 
subieitur deo. 87. Quibus perfectis non solum nulla sub- 
stantia malum est — quod fieri numquam potest —, sed 
etiam nullo malo afficitur, quod fieri per peccatum et vindic- 
tam potuit. Et haec est disciplina naturalis, Christianis minus 
intellegentibus plena fide digna, intellegentibus autem omni 
errore purgata. 

88. Iam vero ipse totius doctrinae modus, partim aper- 
tissimus, partim similitudinibus in dictis, in factis, in sacra- 
mentis ad omnem animae instructionem exercitationemque 
adeommodatus quid aliud quam rationalis disciplinae re- 
gulam implevit? Nam et mysteriorum expositio ad ea diri- 
gitur quae apertissime dicta sunt. Et si ea tantum essent 
quae facillime intelleguntur, nec studiose quaereretur nec 
suaviter inveniretur veritas, neque si essent in scripturis et 
in sacramentis non essent signacula veritatis, satis cum cogni- 

tione actio conveniret. 89. Nunc vero quoniam pietas timore 
inchoatur, caritate perficitur, populus timore constrictus tem- 
pore servitutis in vetere lege multis sacramentis onerabatur. 
Hoe enim utile talibus erat ad desiderandam gratiam dei, 
quae per prophetas ventura canebatur. Quae ubi venit ab 
ipsa dei sapientia homine adsumto et in libertatem vocati 
sumus, pauca sacramenta saluberrima constituta sunt, quae 
societatem christiani populi, hoc est sub uno deo liberae multi- 
tudinis continerent. 90. Multa vero quae populo Hebraeo, hoc 
est sub eodem uno deo compeditae multitudini imposita erant, 
ab actione remota sunt, in fide atque interpretatione manse- 
runt. Ita nec serviliter alligant et exercent liberaliter animum. 


91. Quisquis autem ideo negat utrumque testamentum ab 34. 


uno deo esse posse, quia non eisdem sacramentis tenetur po- 
pulus noster quibus ludaei tenebantur vel adhue tenentur, 
potest dicere non posse fieri ut unus paterfamilias iustissimus 
aliud imperet eis quibus servitutem duriorem utilem iudicat, 
aliud eis quos in filiorum gradum adoptare dignatur. 92. Si 
autem praecepta vitae movent, quod in vetere lege minora 
sunt, in evangelio maiora, et ideo putatur non ad unum deum 
utraque pertinere, potest qui hoe putat perturbari, si unus 
medicus alia per ministros suos inbecillioribus, alia per se 
ipsum valentioribus praecipiat ad reparandam vel obtinendam 
salutem. 93. Ut enim ars medicinae, cum eadem maneat 
neque ullo pacto ipsa mutetur, mutat tamen praecepta lan- 
guentibus, quia mutabilis est nostra valetudo, ita divina pro- 
videntia, cum sit ipsa omnino incommutabilis, mutabili tamen 
creaturae varie subvenit et pro diversitate morborum alias 
alia iubet aut vetat, ut a vitio, unde mors incipit, et ab ipsa 
morte ad naturam suam et essentiam ea quae deficiunt, id 
est ad nihilum tendunt, reducat et firmet. 


94. Sed dicis mihi: Quare deficiunt? Quia mutabilia sunt. XVI 

Quare mutabilia sunt? Quia non summe sunt. Quare non 
summe sunt? Quia inferiora sunt eo à quo facta sunt. Quis 
ea fecit? Qui summe est. Quis hie est? Deus incommutabilis 
trinitas, quoniam et per summam sapientiam ea fecit et summa 
benignitate conservat. Cur ea fecit? Ut essent; ipsum enim 
quantumcumque esse bonum est, quia summum bonum est 
summe esse. Unde fecit? Ex nihilo, quoniam quidquid est, 
quantulacumque specie sit necesse est; ita etsi minimum 
bonum, tamen bonum erit et ex deo erit. 95. Nam quoniam 
summa species summum bonum est, minima species minimum 
bonum est; omne autem bonum aut deus aut ex deo; ergo 
ex deo est etiam minima species. Sane quod de specie, hoc 
etiam de forma dici potest; neque enim frustra tam speciosis- 
simum quam etiam formosissimum in laude ponitur. 96. Id 
igitur est unde fecit deus omnia, quod nullam speciem habet 
nullamque formam; quod nihil est aliud quam nihil. Nam 
illud quod in comparatione perfectorum informe dicitur, si 
habet aliquid formae, quamvis exiguum, quamvis inchoatum, 
nondum est nihil, ac per hoc id quoque in quantum est, non 
est nisi ex deo. 97. Quapropter etiam si de aliqua informi 
materia factus est mundus, haec ipsa facta est de omnino 
nihilo. Nam et quod nondum formatum est, tamen, aliquo 
modo ut formari possit inchoatum est, dei beneficio formabile 
est; bonum est enim esse formatum. Nonnullum ergo bonum 
est et capacitas formae; et ideo bonorum omnium auctor, qui 
praestitit formam, ipse fecit etiam posse formari. Ita omne 
quod est in quantum est, et omne quod nondum est in quan- 
tum esse potest, ex deo habet. 98. Quod alio modo sic dicitur: 
omne formatum in quantum formatum est, et omne quod 
nondum formatum est in quantum formari potest, ex deo 

habet. Nulla autem res obtinet integritatem naturae suae, 
nisi in suo genere salva sit. Ab eo est autem omnis salus, à 
quo est omne bonum; et omne bonum ex deo; salus igitur 
omnis ex deo. 

99, Hinc iam cui oculi mentis patent nec pernicioso studio 
vanae victoriae caligant atque turbantur, facile intellegit 
omnia quae vitiantur et moriuntur bona esse, quamquam 
ipsum vitium et ipsa mors malum sit. Nisi enim salute aliqua 
privarentur, non eis noceret vitium vel mors; sed si non 
noceret vitium, nullo modo esset vitium. Si ergo saluti ad- 
versatur vitium et nullo dubitante salus bonum est, bona sunt 
omnia quibus adversatur vitium. Quibus autem adversatur 
vitium, ipsa vitiantur. 100. Bona sunt ergo quae vitiantur, 
sed ideo vitiantur quia non summa bona sunt. Quia igitur 
bona sunt, ex deo sunt; quia non summa bona sunt, non sunt 
deus. Bonum ergo quod vitiari non potest deus est. Cetera 
omnia bona ex ipso sunt, quae per se ipsa possunt vitiari, quia 
per se ipsa nihil sunt; per ipsum autem partim non vitiantur, 
partim vitiata sanantur. 

101. Est autem vitium primum animae rationalis volun- 
tas ea faciendi quae vetat summa et intima veritas. Ita homo 
de paradiso in hoc saeculum expulsus est, id est ab aeternis 
ad temporalia, a copiosis ad egena, a firmitate ad infirma; 
non ergo à bono substantiali ad malum substantiale, quia 
nulla substantia malum est, sed à bono aeterno ad bonum 
temporale, à bono spirituali ad bonum carnale, a bono in- 
tellegibili ad bonum sensibile, a bono summo ad bonum in- 
fimum. 102. Est igitur quoddam bonum, quod si diligat anima 
rationalis, peccat, quia infra ilam ordinatum est. Quare 
ipsum peccatum malum est, non ea substantia quae peccando 


2 autem est X edd. 3 et]est N, atm igitur est E.A 6 per- 
turbantur AC 8 sit om. N 10 vitium prius] vitium vel mors RA T 
11—12 omniasuntedd. ^14 quia prius] quoniam.A summe A — 16 cetera 
autem edd. 20 primum vitium A C 2/7 — 28 infirmum NN A4! 28 di- 
ligit MLXF 


XI 


X2 


39. 


De vera religione 98— 106 277 


diligitur. Non ergo arbor illüà malum est, quae in medio 
paradiso plantata scribitur, sed divini praecepti transgressio. 
103. Quae cum consequentem habet iustam damnationem, 
contigit ex illa arbore quae contra vetitum tacta est dinoscen- 
tia boni et mali, quia, cum suo peccato anima fuerit implicata, 
luendo poenas discit quid intersit inter praeceptum quod 
custodire noluit et peccatum quod fecit. Atque hoec modo 
malum, quod cavendo non didicit, discit sentiendo; et bonum 
quod obtemperando minus diligebat, ardentius diligit com- 
parando. 104. Vitium ergo animae est quod fecit, et diffi- 
cultas ex vitio poena quam patitur; et hoc est totum malum. 
Facere autem et pati non est substantia, quapropter sub- 
stantia non est malum. Sic enim nec aqua malum est nec 
animal quod vivit in aere, nam istae substantiae sunt; sed 
malum est voluntaria praecipitatio in aquam et suffocatio 
quam mersus patitur. Stilus ferreus alia parte qua scribamus 
alia qua deleamus affabre factus est et in suo genere pulcher 
et ad usum nostrum adcommodatus. 105. At si quispiam ea 
parte scribere qua deletur, et ea velit delere qua scribitur, 
nullo modo stilum malum fecerit, cum ipsum factum iure 
vituperetur. Quod si corrigat, ubi erit malum? 5i quis re- 
pente meridianum solem intueatur, repercussi oculi turba- 
buntur. Num ideo aut sol malum erit aut oculi? Nullo modo, 
sunt enim substantiae; sed malum est inordinatus aspectus 
et ipsa quae consequitur perturbatio. Quod malum non erit 
cum oculi fuerint recreati et lucem suam congruenter aspexe- 
rint. 106. Neque cum eadem lux quae ad oculos pertinet, pro 
luce sapientiae quae ad mentem pertinet, colitur, ipsa fit 
malum, sed superstitio malum est, qua creaturae potius quam 
29 cf. Rom. 1, 25 

creatori servitur. Quod malum omnino nullum erit cum 
anima recognito creatore ipsi uni se subiecerit et cetera per 
eum subiecta sibi esse persenserit. 107. Ita omnis corporea 
creatura, si tantummodo possideatur ab anima quae diliget 
deum, bonum est infimum et in suo genere pulchrum, quoniam 
forma et specie continetur. Si autem diligatur ab anima quae 
negligit deum, ne sie quidem malum fit ipsa, sed quoniam 
peccatum malum est quo ita diligitur, fit poenalis dilectori 
suo et eum implicat aerumnis et pascit fallacibus voluptatibus, 
quia neque permanent neque satiant et torquent doloribus, 
108. quia cum ordinem suum peragit pulchra mutabilitas tem- 
porum, deserit amantem species concupita et per cruciatum 
sentientis discedit a sensibus et erroribus agitat, ut hanc esse 
primam speciem putet, quae omnium infima est, naturae 
scilicet corporeae, quam per lubricos sensus caro male dilecta 
nuntiaverit, ut cum aliquid cogitat, intellegere se credat, 
umbris inlusus phantasmatum. 109. Si quando autem non 
tenens integram divinae providentiae disciplinam, sed tenere 
se arbitrans carni resistere conatur, usque ad visibilium rerum 
imagines pervenit et lucis huius, quam certis terminis cireum- 
scriptam videt, immensa spatia cogitatione format inaniter. 
Et hane spem sibi futurae habitationis pollicetur, nesciens 
oculorum concupiscentiam se trahere et cum hoc mundo ire 
velle extra mundum; quem propterea ipsum esse non putat, 
quia eius clariorem partem per infinitum falsa cogitatione 
distendit. 110. Quod non solum de hae luce, sed etiam de 
aqua, postremo de vino, de melle, de auro, de argento, de ipsis 
denique pulpis vel sanguine vel ossibus quorumlibet ani- 
malium et ceteris huiuscemodi rebus facillime fieri potest. 
Nihil enim est corporis quod non vel unum visum possit in- 

numerabiliter cogitari vel in parvo spatio visum possit eadem 
imaginandi facultate per infinita diffundi. Sed facillimum est 
execrari carnem, difficillimum autem non carnaliter sapere. 

111. Hac ergo perversitate animae, quae contigit peccato 
atque supplicio, fi& omnis natura corporea illud quod per 
Salomonem dicitur: Vamitas vanitantiwm. et. omnia, vanitas. 
Quae habuwndantia homini in omni labore eius, quae ipse laborat 
sub sole? Neque enim frustra est additum 'vanitantium', 
quia si vanitantes detrahas, qui tamquam prima sectantur 
extrema, non erit corpus vanitas, sed in suo genere quamvis 
extremam pulchritudinem sine ullo errore monstrabit. 
112. Temporalium enim specierum multiformitas ab unitate 
dei hominem lapsum per carnales sensus diverberavit et 
mutabili varietate multiplicavit eius affectum. Ita facta est 
abundantia laboriosa et, si dici potest, copiosa egestas, dum 
aliud et aliud sequitur et nihil cum eo permanet. Sic a tem- 
pore frumenti, vini et olei sui multiplicatus est, ut non in- 
veniat id ipsum, id est naturam incommutabilem et singu- 
larem, quam secutus non erret et adsecutus non doleat. 
Habebit enim etiam consequentem redemptionem corporis 
sui, quod iam non corrumpetur. 113. Nuno vero corpus quod 
corrumpitur adgravat animam, et deprimit terrena, ànhabitatio 
sensum multa, cogitantem, quia rapitur in ordinem successionis 
extrema corporum pulchritudo. Nam ideo extrema est, quia 
simul non potest habere omnia; sed dum alia cedunt atque 
suecedunt, temporalium formarum numerum in unam pul- 
chritudinem complent. 

114. Et hoc totum non propterea malum quia transit. 
Sic enim et versus in suo genere pulcher est, quamvis duae 
syllabae simul dici nullo modo possint; nec enim secunda 

enuntiatur, nisi prima transierit; atque ita per ordinem per- 
venitur ad finem, ut cum sola ultima sonat, non secum 
sonantibus superioribus, formam tamen et decus metri cum 
praeteritis contexta perficiat. 115. Nec ideo tamen ars ipsa, 
qua versus fabricatur, sic tempori obnoxia est, ut pulchri- 
tudo eius per mensuras morarum digeratur, sed simul habet 
omnia, quibus efficit versum non simul habentem omnia, 
sed posterioribus priora tollentem, propterea tamen pulchrum, 
quia extrema vestigia illius pulchritudinis ostentat quam 
constanter atque incommutabiliter ars ipsa custodit. 116. Ita- 
que, ut nonnulli perversi magis amant versum quam ipsam 
artem qua conficitur versus, quia plus se auribus quam in- 
tellegentiae dediderunt, ita multi temporalia diligunt, con- 
ditrieem vero aec moderatricem temporum divinam provi- 
dentiam non requirunt. Atque in ipsa dilectione temporalium 
nolunt transire quod amant, et tam sunt absurdi quam si 
quisquam in recitatione praeclari carminis unam aliquam syl- 
labam solam perpetuo vellet audire. 117. Sed tales auditores 
carminum non inveniuntur, talibus autem rerum existima- 
toribus plena sunt omnia, propterea quia nemo est qui non 
facile non modo totum versum sed etiam totum carmen possit 
audire, totum autem ordinem saeculorum sentire nullus 
hominum potest. Huc accedit quod carminis non sumus 
partes, saeculorum vero partes damnatione facti sumus. 
Illud ergo canitur sub iudicio nostro, ista peraguntur de labore 
nostro. 118. Nulli autem victo ludi agonistici placent, sed 
tamen cum eius dedecore decori sunt; et haec enim quaedam 
imitatio veritatis est. Nec ob aliud a talibus prohibemur 
spectaculis, nisi ne umbris rerum decepti ab ipsis rebus quarum 
illae umbrae sunt aberremus. Ita universitatis huius conditio 
atque administratio solis impiis animis damnatisque non 

placet; sed etiam cum miseria earum multis vel in terra vic- 
trieibus vel in caelo sine periculo spectantibus placet. Nihil 
enim iustum displicet iusto. 

119. Quocirca, cum omnis anima rationalis aut peccatis 
suis misera sit aut recte factis beata, omnis autem inratio- 
nalis aut cedat potentiori aut pareat meliori aut comparetur 
aequali aut certantem exerceat aut damnato noceat et omne 
corpus suae animae serviat quantum pro eius meritis et pro 
rerum ordine sinitur, nullum malum est naturae universae, 
sed sua cuique culpa fit malum. 120. Porro cum anima per 
dei gratiam regenerata et in integrum restituta et illi subdita 
uni à quo creata est, instaurato etiam corpore in pristinam 
firmitatem non cum mundo possideri sed mundum possidere 
coeperit, nullum ei malum erit, quia ista infima pulchritudo 
temporalium vicissitudinum, quae cum ipsa peragebatur, sub 
ipsa peragetur, et erit, ut scriptum est, caelum novum et 
terra nova, non in parte laborantibus animis, sed in universi- 
tate regnantibus. Omnia enim vestra, inquit apostolus, vos 
autem Christi, Christus autem dei; et Caput mulieris vir, caput 
viri Christus, caput autem Christi deus. 121. Quoniam igitur 
animae vitium non natura eius, sed contra naturam eius est, 
nihilque aliud est quam peccatum et poena peccati, inde in- 
tellegitur nullam naturam vel, si melius ita dicitur, nullam 
substantiam sive essentiam malum esse; neque de peccatis 
poenisque animae efficitur ut universitas ulla deformitate 
turpetur, quia rationalis substantia quae ab omni peccato 
munda est, deo subiecta subiectis sibi ceteris dominatur, ea 
vero quae peccavit ibi ordinata est ubi esse tales decet, ut 
deo conditore atque rectore universitatis decora sint omnia. 
Et est pulchritudo universae creaturae per haec tria inculpa- 

bilis: damnatione peccatorum, exercitatione iustorum, perfec- 
tione beatorum. 

122. Quam ob rem ipsa quoque animae medicina, quae 
divina providentia et ineffabili beneficentia geritur, gradatim 
distincteque pulcherrima est. Tribuitur enim in auctoritatem 
atque rationem: auctoritas fidem flagitat et rationi praeparat 
hominem, ratio ad intellectum cognitionemque perducit. 
Quamquam neque auctoritatem ratio penitus deserit, cum 
consideratur cui credendum sit; et certe summa est ipsius iam 
cognitae atque perspicuae veritatis auctoritas. 123. Sed quia 
in temporalia devenimus et eorum amore ab aeternis impe- 
dimur, quaedam temporalis medicina, quae non scientes, sed 
credentes ad salutem vocat, non naturae et excellentiae, sed 
ipsius temporis ordine prior est. Nam in quem locum quisque 
ceciderit ibi debet incumbere ut surgat. 124. Ergo ipsis car- 
nalibus formis quibus detinemur nitendum est ad eas cognos- 
cendas quas caro non nuntiat; eas enim carnales voco quae 
per carnem sentiri queunt, id est per oculos, per aures ceteros- 
que corporis sensus. His ergo carnalibus vel corporalibus for- 
mis inhaerere amore pueros necesse est; adulescentes vero 
prope necesse est; hinc iam procedente aetate non est necesse. 

125. Quoniam igitur divina providentia non solum singulis 
hominibus quasi privatim, sed universo generi humano tam- 
quam publice consulit, quid cum singulis agatur deus qui agit 
atque ipsi cum quibus agitur sciunt. Quid autem agatur cum 
genere humano per historiam commendari voluit et per pro- 
phetiam. Temporalium autem rerum fides sive praeterita- 
rum sive futurarum magis credendo quam intellegendo valet. 
126. Sed. nostrum est considerare quibus vel hominibus vel 
ilbris credendum sit ad colendum recte deum, quae una salus 
est. Huius rei prima disceptatio est, utrum his potius cre- 
damus qui ad multos deos, an his qui ad unum deum colen- 

dum nos vocant. Quis dubitet eos potissimum sequendos qui 
ad unum vocant, praesertim cum illi multorum cultores de 
hoc uno domino cunctorum et rectore consentiant? Et certe 
ab uno incipit numerus. 127. Prius ergo isti sequendi sunt 
qui unum deum summum, solum verum deum et solum co- 
lendum esse dicunt. Si apud hos veritas non eluxerit, tum 
demum migrandum est. Sicut enim in ipsa rerum natura 
maior est auctoritas unius ad unum omnia redigentis nec in 
genere humano multitudinis ulla potentia est nisi consentien- 
tis, id est unum sentientis, ita in religione qui ad unum 
vocant, eorum maior et fide dignior esse debet auctoritas. 
128. Altera consideratio est dissensionis eius quae de unius 
dei cultu inter homines orta est. Sed accepimus maiores 
nostros eo gradu quo a temporalibus ad aeterna conscenditur 
visibilia miracula — non enim aliter poterant — secutos esse; 
per quos id actum est, ut necessaria non essent posteris. 
Cum enim ecclesia catholica per totum orbem diffusa atque 
fundata sit, nec miracula illa in nostra tempora durare per- 
missa sunt, ne anima semper visibilia quaereret et eorum 
consuetudine frigesceret genus humanum quorum novitate 
flagravit; nec iam nobis dubium esse oportet his esse creden- 
dum qui, cum ea praedicent quae pauci adsecuntur, se tamen 
sequendos populis persuadere potuerunt. 129. Nune enim 
agitur quibus credendum sit, antequam quisque sit idoneus 
ineundae rationi de divinis et invisibilibus rebus. Nam ipsi 
rationi purgatioris animae, quae ad perspicuam veritatem 
pervenit, nullo modo auctoritas humana praeponitur. Sed 
ad hane nulla superbia perducit. Quae si non esset, non 
essent heretici neque schismatici nec carne circumcisi nec 
creaturae simulacrorumque cultores. Hi autem si non essent 

ante perfectionem populi quae promittitur, multo pigrius 
veritas quaereretur. 

130. Dispensatio ergo temporalis et medicina divinae pro- 
videntiae erga eos qui peccato mortalitatem meruerunt, sic 
traditur. Primo unius hominis cuiuslibet nascentis natura et 
eruditio cogitatur. Prima huius infantia in nutrimentis cor- 
poralibus agitur, penitus obliviscenda crescenti. Eam. pueri- 
tia sequitur, unde incipimus aliquid meminisse. Huie succedit 
adulescentia, cui iam propagationem prolis natura permittit 
et patrem facit. 131. Porro adulescentiam iuventus excipit, 
iam exercenda muneribus publicis et domanda sub legibus. 
In qua vehementior prohibitio peccatorum et poena peccan- 
tium serviliter coercens carnalibus animis atrociores impetus 
libidinis gignit et omnia commissa congeminat. Non enim 
simplex peccatum est, non solum malum sed etiam vetitum 
admittere. Post labores autem iuventutis seniori pax nonnulla 
conceditur. Inde usque ad mortem deterior aetas ac decolor 
et morbis subiectior debilisque perducit. 132. Haec est vita 
hominis viventis ex corpore et cupiditatibus rerum tempora- 
lium colligati. Hic dicitur vetus homo et exterior et terrenus, 
etiamsi obtineat eam quam vulgus vocat felicitatem, in bene 
constituta terrena civitate sive sub regibus sive sub principi- 
bus sive sub legibus sive sub his omnibus. Aliter enim bene 
constitui populus non potest, etiam qui terrena sectatur; 
habet quippe et ipse modum quendam pulchritudinis suae. 

133. Hunc autem hominem, quem veterem et exteriorem 
et terrenum descripsimus, sive in suo genere moderatum sive 
etiam servilis iustitiae modum excedentem nonnulli totum 
agunt ab istius vitae ortu usque ad occasum. Nonnulli autem 
vitam istam necessario ab illo incipiunt, sed renascuntur in- 


20 cf. Rom 6, 6 


4 eos] illos edd. 6 huius aetas edd. 10 fecit M! F1 17 accedit 
ac N 19—20 temporalium] corporalium LA!T 20 pr. et om. MF 
27 describimus NN, describimus MLEF 28—29 agunt totum edd. 
30 istam vitam edd. 


XXV, 


49. 


De vera religione 129—136 35 


terius et ceteras partes suo robore spiritali et incrementis 
sapientiae corrumpunt et necant et in caelestes leges, donec 
post visibilem mortem totum  instauretur, adstringunt. 
134. Iste dicitur novus homo et interior et caelestis, habens 
et ipse proportione non annis sed provectibus distinctas quas- 
dam spiritales aetates suas: primam in uberibus utilis histo- 
riae, quae nutrit exemplis, secundam iam obliviscentem hu- 
mana et ad divina tendentem, in qua non auctoritatis humanae 
continetur sinu, sed ad summam et incommutabilem legem 
passibus rationis innititur, tertiam iam fidentiorem et carna- 
lem appetitum rationis robore maritantem gaudentemque in- 
trinsecus in quadam dulcedine coniugali, cum anima menti 
copulatur et velamento pudoris obnubitur, ut iam recte vivere 
non cogatur, sed etiamsi omnes concedant, peccare non 
libeat, 135. quartam iam id ipsum multo firmius ordinatius- 
que facientem et emicantem in virum perfectum atque aptam 
et idoneam omnibus et persecutionibus et mundi huius 
tempestatibus ac fluctibus sustinendis atque frangendis, 
quintam pacatam atque omni ex parte tranquillam, viven- 
tem in opibus et abundantia incommutabilis regni summae 
atque ineffabilis sapientiae, sextam omnimodae mutationis in 
aeternam vitam et usque ad totam oblivionem vitae tempora- 
lis transeuntem, perfecta forma quae facta est ad imaginem 
et similitudinem dei. Septima enim iam quies aeterna est et 
nullis aetatibus distinguenda beatitudo perpetua. Ut enim 
finis veteris hominis mors est, sic finis novi hominis vita 
aeterna. llle namque homo peccati est, iste iustitiae. 

136. Sicut autem isti ambo nullo dubitante ita sunt ut 
unum eorum, id est veterem atque terrenum, possit in hac 
tota vita unus homo agere, novum vero et caelestem nemo 
in hac vita possit nisi cum vetere — nam et ab ipso incipiat 
necesse est et usque ad visibilem mortem cum illo, quamvis 

eo deficiente se proficiente, perduret —, sic proportione uni- 
versum genus humanum, cuius tamquam unius hominis vita 
est ab Adam usque ad finem huius saeculi, ita sub divinae 
providentiae legibus administratur ut in duo genera distri- 
butum appareat. 137. Quorum in uno est turba impiorum, 
terreni hominis imaginem ab initio saeculi usque ad finem 
gerentium, in altero series populi uni deo dediti, sed ab Adam 
usque ad Iohannem Baptistam terreni hominis vitam gerens 
servili quadam iustitia. Cuius historia Vetus Testamentum 
vocatur, quasi terrenum pollicens regnum. Quae tota nihil 
est aliud quam imago novi populi et Novi Testamenti polli- 
centis regnum caelorum. 138. Cuius populi vita interim tem- 
poralis incipit a domini adventu in humilitate usque ad diem 
iudicii, quando in claritate venturus est. Post quod iudicium 
vetere homine extincto erit illa mutatio quae angelicam vitam 
pollicetur: Omnes enim resurgemus, sed non omnes immnutabi- 
mur. 139. Resurget ergo pius populus, ut veteris hominis 
sui reliquias transformet in novum, resurget autem impius 
populus, qui ab initio ad finem veterem hominem gessit, ut 
in secundam mortem praecipitetur. Aetatum autem articu- 
los qui diligenter legunt inveniunt, nec zizania nec paleas 
perhorrescunt. Impius namque pio vivit et peccator iusto, 
ut eorum conparatione alacrius donec perficiantur adsurgant. 

140. Quisquis autem populi terreni temporibus usque ad 
inluminationem interioris hominis meruit pervenire, genus 
humanum pro tempore adiuvit, exhibens ei quod aetas illa 
poscebat, et per prophetiam intimans id quod exhibere oppor- 
tunum non erat. Quales patriarchae ac prophetae inveniun- 
tur ab eis qui non pueriliter insiliunt, sed pie diligenterque 
pertraetant divinarum et humanarum rerum tam bonum et 

tam grande secretum. 141. Quod etiam temporibus novi 
populi a magnis et spiritalibus viris ecclesiae catholicae alum- 
nis video cautissime provideri, ne quid populariter agant, 
quod nondum esse temporis ut cum populo agatur intelle- 
gunt: alimenta lactea large avidis pluribus atque instanter 
infundunt, validioribus autem cibis cum sapientibus paucis 
vescuntur. Sapientiam enim locuntur inter perfectos, carnali- 
bus vero et animalibus et quamvis novis hominibus, adhuc 
tamen parvulis nonnulla obtegunt, sed nulla mentiuntur. 
Non enim vanis honoribus suis consulunt et inanibus laudi- 
bus, sed utilitati eorum cum quibus societatem vitae huius 
inire meruerunt. 142. Haec enim lex est divinae providentiae, 
ut nemo a superioribus adiuvetur ad cognoscendam et perci- 
piendam gratiam dei, qui non ad eandem puro affectu in- 
feriores adiuverit. Ita de peccato nostro, quod in homine 
peecatore ipsa natura nostra commisit, e£ genus humanum 
factum est magnum decus ornamentumque terrarum et tam 
decenter divinae providentiae procuratione administratur, ut 
ars ineffabilis medicinae ipsam vitiorum foeditatem in nescio 
quam sui generis pulchritudinem vertat. 

143. Et quoniam de auctoritatis beneficientia quantum 
in praesentia satis visum est locuti sumus, videamus quatenus 
ratio possit progredi, a visibilibus ad invisibilia et a temporali- 
bus ad aeterna conscendens. Non enim frustra et inaniter 
intueri oportet pulchritudinem caeli, ordinem siderum, can- 
dorem lucis, dierum et noctium vicissitudines, lunae menstrua 
curricula, anni quadrifariam temperationem quadripertitis ele- 
mentis congruentem, tantam vim seminum species numeros- 
que gignentium et omnia in suo genere modum proprium 
naturamque servantia. 144. In quorum consideratione non 

vana et peritura curiositas exercenda est, sed gradus ad im- 
mortalia et semper manentia faciendus. Proximum est enim 
adtendere quae ista sit natura vitalis, quae cuncta ista sentit. 
Quae profecto quoniam vitam dat corpori, praestantior eo sit 
necesse est. Non enim qualiscumque moles, quamquam ista 
visibili luce praefulgeat, si vita caret, magni aestimanda est. 
Quaelibet namque viva substantia cuilibet non vivae sub- 
stantiae naturae lege praeponitur. 145. Sed quia inrationalia 
quoque animantia vivere atque sentire nemo ambigit, illud 
in animo humano praestantissimum est, non quo sentit sen- 
sibilia, sed quo iudicat de sensibilibus. Nam et vident acu- 
tius et ceteris corporis sensibus acrioribus corpora attingunt 
pleraeque bestiae quam homines. Sed iudicare de corporibus 
non sentientis tantum vitae sed etiam ratiocinantis est, qua 
illae carent; nos exeellimus. lam vero illud videre facillimum 
est, praestantiorem esse iudicantem quam illa res est de qua 
iudicatur. 146. Non solum autem rationalis vita de sensibili- 
bus, sed de ipsis quoque sensibus iudicat: cur in aqua remum 
infractum oporteat apparere cum rectus sit, et cur ita per 
oculos sentiri necesse sit. Nam ipse aspectus oculorum renun- 
tiare id potest, iudicare autem nullo modo. Quare mani- 
festum est, ut sensualem vitam corpori, ita rationalem utri- 
que praestare. 

147. Itaque si rationalis vita secundum se ipsam iudicat, 
nulla iam est natura praestantior. Sed quia clarum est eam 
esse mutabilem, quando nunc imperita nunc perita invenitur, 
tanto autem melius iudicat quanto est peritior, et tanto est 
peritior quanto alicuius artis vel disciplinae vel sapientiae 
particeps est, ipsius artis natura quaerenda est. Neque nunc 
artem intellegi volo quae notatur experiundo, sed quae ratio- 

cinando indagatur. 148. Quid enim praeclarum novit qui 
novit ea impensa quae calce et harena confit tenacius lapides 
cohaerere quam luto? aut qui tam eleganter aedificat, ut 
quae plura sunt paria paribus respondeant, quae autem sin- 
gula medium locum teneant? Quamquam iste sensus iam sit 
rationi veritatique vicinior. 149. Sed certe quaerendum est 
cur nos offendat, si duabus fenestris non super invicem sed 
iuxta invicem locatis una earum maior minorve sit, cum 
aequales esse potuerint; si vero super invicem fuerint ambae- 
que de medio quamvis impares, non ita offendat illa inae- 
qualitas; et cur non multum curemus quanto sit una earum 
aut maior aut minor, quia duae sunt. In tribus autem sensus 
ipse videtur expetere ut aut inpares non sint aut inter maxi- 
mam et minimam ita sit media ut tanto praecedat minorem 
quanto a maiore praeceditur. Ita enim primo quasi natura 
ipsa consulitur quid probet. 150. Ubi potissimum notandum 
est quem ad modum quod solum inspectum minus displi- 
euerit, in melioris comparatione respuatur. Ita reperitur nihil 
esse aliud artem vulgarem nisi rerum expertarum placitarum- 
que memoriam, usu quodam corporis atque operationis ad- 
iuncto. Quo si careas, iudicare de operibus possis, quod multo 
est excellentius, quamvis operari artificiosa non possis. 
151. Sed cum in omnibus artibus convenientia placeat, qua 
una salva et pulchra sunt omnia, ipsa vero convenientia 
aequalitatem unitatemque appetat vel similitudine parium 
partium vel gradatione disparium, quis est qui summam 
aequalitatem vel similitudinem in corporibus inveniat aude- 
atque dicere, cum diligenter consideravit, quodlibet corpus 
vere ac simpliciter unum esse, cum omnia vel de specie in 
speciem vel de loco in locum transeundo mutentur et partibus 
constent sua loca obtinentibus, per quae in spatia diversa 
dividuntur? 152. Porro ipsa vera aequalitas ac similitudo at- 

que ipsa vera et prima unitas non oculis carneis neque ullo 
tali sensu, sed mente intellecta conspicitur. Unde enim qualis- 
cumque in corporibus appeteretur aequalitas aut unde con- 
vinceretur longe plurimum differre à perfecta, nisi ea quae 
perfecta est mente videretur? si tamen quae facta non est 
perfecta dicenda est. 153. Et cum omnia quae sensibiliter 
pulchra sunt, sive natura edita sive artibus elaborata locis et 
temporibus pulchra sint, ut corpus et corporis motus, illa 
aequalitas et unitas menti tantummodo cognita, secundum 
quam de corporea pulchritudine sensu internuntio iudicatur, 
nec loco tumida est nec instabilis tempore. Non enim recte 
dici potest secundum eam iudicari rotundum canthum et non 
secundum eam rotundum vasculum, aut secundum eam ro- 
tundum vasculum et non secundum eam rotundum denarium. 
154. Similiter in temporibus atque in motibus corporum 
ridicule dicitur seeundum eam iudicari aequales annos et non 
secundum eam aequales menses, aut secundum eam aequales 
menses et non secundum eam aequales dies. Sed sive per 
haec spatia sive per horas sive per breviora momenta con- 
venienter moveatur aliquid, eadem una et incommutabili 
aequalitate iudicatur. 155. Quod si minora et maiora spatia 
figurarum atque motionum secundum eandem legem parili- 
tatis vel similitudinis vel congruentiae iudicantur, ipsa lex 
maior est his omnibus, sed potentia, ceterum spatio aut loci 
aut temporis nec maior nec minor, quia si maior esset, non 
secundum totam iudiearemus minora; si autem minor esset, 
non secundum eam iudicaremus maiora. 156. Nune vero cum 
secundum totam quadraturae legem iudicetur et forum qua- 
dratum et lapis quadratus et tabella et gemma quadrata, 
rursus secundum totam aqualitatis legem iudicentur con- 
venire sibi motus pedum currentis formicae et secundum 

eam gradientis elephanti, quis eam dubitet locorum intervallis 
ac temporum nee maiorem esse nec minorem, cum potentia 
superet omnia? 157. Haec autem lex omnium artium cum 
sib omnino incommutabilis, mens vero humana cui talem 
legem videre concessum est, mutabilitatem pati possit erro- 
ris, satis apparet supra mentem nostram esse legem quae 
veritas dicitur. 

158. Nec iam illud ambigendum est, incommutabilem 
naturam, quae supra rationalem animam sit, deum esse; et 
ibi esse primam vitam et primam essentiam ubi est prima 
sapientia. Nam haec est illa incommutabilis veritas, quae 
lex omnium artium recte dicitur, et ars omnipotentis arti- 
ficis. Itaque cum se anima sentiat nec corporum speciem 
motummque iudicare secundum se ipsam, simul oportet agnos- 
cat praestare suam naturam ei naturae de qua iudicat, prae- 
stare autem sibi eam naturam secundum quam iudicat et de 
qua iudicare nullo modo potest. 159. Possum enim dicere 
quare similia sibi ex utraque parte respondere membra cuius- 
que corporis debeant: quia summa aequalitate delector, quam 
non oculis, sed mente contueor. Quapropter tanto meliora 
esse iudico quae oculis cerno quanto pro sua natura viciniora 
sunt his quae animo intellego. Quare autem illa ita sint nullus 
potest dicere; nec ita esse debere quisquam sobrie dixerit, 
quasi possint esse non ita. 160. Quare autem nobis placeant 
et cur ea, quando melius sapimus, vehementissime diligamus, 
ne id quidem quisquam, si ea rite intellegit, dicere audebit. 
Ut enim nos et omnes animae rationales secundum veritatem 
de inferioribus recte iudicamus, sic de nobis quando eidem 
cohaeremus sola ipsa veritas iudicat; de ipsa vero nec pater, 
non enim minus est quam ipse, et ideo quae pater iudicat per 
ipsam iudicat. 161. Omnia enim quae appetunt unitatem 

hane habent regulam vel formam vel exemplum vel si quo 
alio verbo dici sinit, quoniam sola eius similitudinem a quo 
esse accepit implevit — si tamen 'aecepit! non incongrue 
dicitur pro ea significatione qua 'filius' appellatur, quia non 
de se ipso est, sed de primo summoque principio qui 'pater' 
dicitur, ex quo omnis paternitas $n caelo et 4n terra nominatur. 
Pater ergo mon udicat quemquam, sed. omne Vudiciwm. dedit 
fito. Et spiritalis homo iudicat omnia, ipse autem a, nemine 
Vudicatur, id est nullo homine, sed a sola ipsa lege secundum 
quam iudicat omnia. 162. Quoniam et illud verissime dictum 
est: Oportet mos omnes exhiberi ante tribunal Christi. Omnia 
ergo iudieat, quia super omnia est quando cum deo est. Cum 
illo est autem quando purissime intellegit et tota caritate 
quod intellegit diligit. Ita etiam, quantum potest, lex ipsa 
etiam ipse fit, seeundum quam: iudicat omnia et de qua iudi- 
care nullus potest, sicut in istis temporalibus legibus, quam- 
quam de his homines iudicent cum eas instituunt, tamen cum 
fuerint institutae atque firmatae, non licebit iudici de ipsis 
iudicare, sed secundum ipsas. 163. Conditor tamen legum 
temporalium, si vir bonus est et sapiens, illam ipsam consulit 
aeternam de qua nulli animae iudicare datum est, ut secun- 
dum eius incommutabiles regulas quid sit pro tempore iuben- 
dum vetandumque discernat. Aeternam igitur legem mundis 
animis fas est cognoscere, iudicare non fas est. 164. Hoc 
autem interest, quod ad cognoscendum satis est ut videamus 
ita esse aliquid vel non ita, ad iudicandum vero addimus 
aliquid quo significemus posse esse et aliter, velut cum dici- 
mus 'ita esse debet! aut 'ita esse debuit' aut 'ita esse debebit, 
ut in suis operibus artifices faciunt. 

165. Sed multis finis est humana delectatio nec volunt 
tendere ad superiora, ut iudicent cur ista visibilia placeant. 
Itaque si quaeram ab artifice, uno arcu constructo cur alte- 
rum parem contra in altera parte moliatur, respondebit, credo, 
ut paria paribus aedificii membra respondeant. Porro si per- 
gam quaerere id ipsum cur eligat, dicet hoc decere, hoc esse 
pulehrum, hoc delectare cernentes; nihil audebit amplius. 
Inclinatus enim recumbit oculis et unde pendeat non intelle- 
git. 166. At ego virum intrinsecus oculatum et invisibiliter 
videntem non desinam commonere cur ista placeant, ut iudex 
esse audeat ipsius delectationis humanae. Ita enim super- 
fertur illi nec ab ea tenetur, dum non secundum ipsam sed 
ipsam iudicat. Et prius quaeram utrum ideo pulchra sint quia 
delectant, an ideo delectent quia pulchra sunt. 167. Hic mihi 
sine dubitatione respondebitur ideo delectare quia pulchra 
sunt. Quaeram ergo deinceps quare sint pulchra. Et si titu- 
babitur, subiciam utrum ideo quia similes sibi partes sunt et 
aliqua copulatione ad unam convenientiam rediguntur. 
168. Quod cum ita esse compererit, interrogabo utrum hanc 
ipsam unitatem, quam convineuntur appetere, summe im- 
pleant an longe infra iaceant et eam quodammodo mentian- 
tur. Quod si ita est — nam quis non admonitus videat ne- 
que ullam speciem neque ullum omnino esse corpus quod non 
habeat unitatis qualecumque vestigium, neque quantumvis 
pulcherrimum corpus, cum intervallis locorum necessario aliud 
alibi habeat, posse assequi eam quam sequitur unitatem? — 
quare si hoc ita est, flagitabo ut respondeat ubi videat ipse 
unitatem hanc aut unde videat. 169. Quam si non videret, 
unde cognosceret, et quid imitaretur corporum species et quid 
implere non posset? Nune vero cum dicit corporibus: 'Vos 
quidem nisi aliqua unitas contineret, nihil essetis, sed rursus 
si vos essetis ipsa unitas, corpora non essetis', recte illi dici- 

tur: *Unde istam nosti unitatem secundum quam iudicas cor- 
pora, quam nisi videres, iudicare non posses quod eam non 
impleant? Si autem his corporeis oculis eam videres, non 
vere diceres quamquam eius vestigio teneantur longe tamen 
ab ea distare. Nam istis oculis non nisi corporalia vides; 
mente igitur eam videmus. 170. Sed ubi videmus? Si hoc 
loco esset ubi corpus nostrum est, non eam videret qui hoc 
modo in oriente de corporibus iudicat. Non ergo ista con- 
tinetur loco, et cum adest ubicumque iudicanti, nusquam 
est per spatia locorum et per potentiam nusquam non est. 

171. Quod si eam corpora mentiuntur, non est creden- 
dum mentientibus, ne incidamus in vanitates vanitantium; 
sed quaerendum potius — cum ideo mentiantur quia eam 
videntur ostendere oculis carneis, cum illa mente pura videa- 
tur —, utrum in tantum mentiantur in quantum ei similia 
sunt, an in quantum eam non adsequuntur. 172. Nam si ad- 
sequerentur, quod imitantur implerent, si autem implerent, 
omnimodo essent similia, si omnimodo essent similia, nihil 
inter illam naturam et istam interesset; quod si ita esset, 
non eam mentirentur; id enim essent quod illa est. Nec men- 
tiuntur tamen diligentius considerantibus, quia ille mentitur 
qui vult videri quod non est; quod autem non volens aliud 
putatur quam est, non mentitur, sed fallit tamen. 173. Nam 
ita discernitur mentiens a fallente, quod inest omni mentienti 
voluntas fallendi, etiam si non ei credatur; fallens autem esse 
non potest qui non fallit. Ergo corporea species, quia nullam 
voluntatem habet, non mentitur. Si vero etiam non putetur 
esse quod non est, nec fallit. 174. Sed ne ipsi quidem oculi 
fallunt. Non enim renuntiare animo possunt nisi affectionem 

suam. Quod si non solum ipsi, sed omnes corporis sensus ita 
nuntiant ut afficiuntur, quid ab eis amplius exigere debeamus 
ignoro. Tolle itaque vanitantes, et nulla erit vanitas. Si quis 
remum in aqua frangi opinatur et cum inde aufertur integrari, 
non malum habet internuntium, sed malus est iudex. 175. Nam 
ille pro sua natura non potuit aliter in aqua sentire nec aliter 
debuit. Si enim aliud est aer aliud aqua, iustum est ut aliter 
in aere aliter in aqua sentiatur. Quare oculus recte, ad hoc 
enim factus est ut tantum valeat; sed animus perverse, cui 
ad contemplandam summam pulchritudinem mens, non ocu- 
lus factus est. Ille autem vult mentem convertere ad corpora, 
oculos ad deum. Quaerit enim intellegere carnalia et videre 
spiritalia, quod fieri non potest. 

176. Quare ista perversitas corrigenda est, quia nisi fece- 
rit quod sursum est deorsum et quod deorsum est sursum, 
regno caelorum aptus non erit. Non ergo summa quaeramus 
in infimis nec ipsis infimis invideamus. ludicemus ea, ne cum 
ipsis iudicemur ; id est tantum eis tribuamus quantum species 
meretur extrema, ne cum in novissimis prima quaerimus, à 
primis inter novissima numeremur. Quod nihil ipsis novissi- 
mis obest, sed nobis plurimum. 177. Nec ideo divinae pro- 
videntiae administratio minus decora fit, quia et iniusti iuste 
et foedi pulehre ordinantur. Et si propterea nos fallit rerum 
visibilium pulchritudo quia unitate continetur et non implet 
unitatem, intellegamus, si possumus, non ex eo quod est nos 
falli, sed ex eo quod non est. 178. Omne quippe corpus verum 
corpus est, sed falsa unitas. Non enim summe unum est aut 
in tantum id imitatur ut impleat; et tamen nec corpus ipsum 
esset nisi uteumque unum esset. Porro uteumque unum esse 
non posset, nisi ab eo quod summe unum est id haberet. 

imaginatione visorum carnalium. Date mihi qui videat om- 
nis unius principium non esse, nisi unum solum a quo sit 
omne unum, sive id impleat sive non impleat. Qui videat 
date, non qui litiget, non qui videri velit se videre quod non 
videt. Date qui resistat sensibus carnis et plagis quibus per 
illos in anima vapulavit, qui resistat consuetudini hominum, 
resistat laudibus hominum, qui compungatur in cubili suo, 
qui resculpat spiritum suum, qui non foris diligat vanitates 
et quaerat mendacia, qui iam sibi noverit dicere: 180. Si una 
Roma est quam circa Tiberim nescio quis Romulus dicitur 
condidisse, falsa est ista quam cogitans fingo; non enim est 
ipsa, nec ibi sum animo, nam quid ibi agatur modo utique 
scirem. Si unus est sol, falsus est iste quem cogitans fingo, 
nam ille curricula sua certis locis et temporibus peragit, 
istum ego ubi volo et quando volo constituo. Si unus est 
ille amieus meus, falsus est iste quem cogitans fingo, nam 
ille ubi sit nescio, iste ibi fingitur ubi volo. Ego ipse certe 
unus sum et hoc loco esse sentio corpus meum; et tamen 
figmento cogitationis pergo quo libet, loquor cum quo libet. 
181. Falsa sunt haec, nec quisquam intellegit falsa. Non ergo 
intellego, cum ista contemplor et istis credo, quia verum esse 
oportet quod intellectu contemplor. Nummquid forte ista sunt 
quae fantasmata dici solent? Unde ergo impleta est anima 
mea inlusionibus? Ubi est verum quod mente conspicitur ?' 
Ita cogitanti iam dici potest: 'Illa lux vera est qua haec non 
esse vera cognoscis. Per hanc illud unum vides, quo iudicas 
unum esse quidquid aliud vides, nec tamen hoc esse quod 
illud est quidquid mutabile vides.' 

182. Quod si haec intueri palpitat mentis aspectus, 
quiescite; nolite certare nisi cum consuetudine corporum; 

ipsam vincite, victa erunt omnia. Unum certe quaerimus 
quo simplicius nihil est. Ergo in simplicitate cordis quaera- 
mus illum. Agite otiwm, inquit, et agnoscetis quia, sum domi- 
"4s — non otium desidiae, sed otium cogitationis, ut a locis 
aec temporibus vacet. Haec enim phantasmata tumoris et 
volubilitatis constantem unitatem videre non sinunt. 183. Loca 
offerunt quod amemus, tempora subripiunt quod amamus et 
relinquunt in anima turbas phantasmatum, quibus in aliud 
atque aliud cupiditas incitetur. Ita fit inquietus et aerum- 
nosus animus, frustra tenere a quibus tenetur exoptans. 
Vocatur ergo ad otium, id est, ut ista non diligat quae diligi 
sine labore non possunt. Sic enim eis dominabitur, sic non 
tenebitur, sed tenebit. 184. /ugwm mewm, inquit, leve est. 
Huie iugo qui subiectus est subiecta habet cetera. Non ergo 
laborabit, non enim resistit quod subiectum est. Sed miseri 
amici huius mundi — cuius domini erunt si filii dei esse 
voluerint, quoniam dedit eis potestatem filios dei fieri —, amici 
ergo huius mundi tam timent ab eius amplexu separari, ut 
nihil eis sit laboriosius quam non laborare. 

185. Sed cui saltem illud manifestum est, falsitatem esse 
qua id putatur esse quod non est, intellegit eam esse veri- 
tatem quae ostendit id quod est. At si corpora in tantum 
fallunt in quantum non implent illud unum quod convincun- 
tur imitari — a quo principio unum est quidquid est, ad 
cuius similitudinem quidquid nititur naturaliter approbamus, 
quia naturaliter improbamus quidquid ab unitate discedit at- 
que in eius dissimilitudinem tendit —, datur intellegi esse 
aliquid quod illius unius solius, à quo principio unum est 

quidquid aliquo modo unum est, ita simile sit ut hoc omnino 
impleat ae sit id ipsum. 186. Et haec est veritas et verbum 
in principio et verbum deus apud deum. Si enim falsitas ex 
his est quae imitantur unum, non in quantum id imitantur, 
sed in quantum implere non possunt, illa est veritas quae id 
implere potuit et id esse quod illud est. Ipsa est quae illud 
ostendit sieut est, unde et verbum eius et lux eius rectissime 
dicitur. 187. Cetera illius unius similia diei possunt in quan- 
tum sunt, in tantum enim et vera sunt; haec autem ipsa eius 
similitudo, et ideo veritas. Ut enim veritate sunt vera quae 
vera sunt, ita similitudine similia sunt quaecumque similia. 
Ut ergo veritas forma verorum est, ita similitudo forma simi- 
lium est. Quapropter quoniam vera in tantum vera sunt in 
quantum sunt, in tantum autem sunt in quantum principalis 
unius similia. sunt, ea forma est omnium quae sunt quae 
summa similitudo principii et veritas est, quia sine ulla dis- 
similitudine est. 188. Unde falsitas oritur, non rebus ipsis 
fallentibus, quae nihil aliud ostendunt sentienti quam spe- 
ciem suam, quam pro suae pulchritudinis acceperunt gradu, 
neque ipsis sensibus fallentibus, qui pro natura sui corporis 
affecti non aliud quam suas affectiones praesidenti animo 
nuntiant. Sed peccata animas fallunt cum verum quaerunt 
relicta et neglecta veritate. 189. Nam quoniam opera magis 
quam artificem atque ipsam artem dilexerunt, hoc errore 
puniuntur, ut in operibus artificem artemque conquirant; et 
cum invenire nequiverint — deus enim non corporalibus sen- 
sibus subiacet, sed ipsi menti supereminet —, ipsa opera 
existiment esse et artem et artificem. 

scrutari creaturam contra praeceptum dei et ea frui potius 
quam ipsa lege et veritate volunt — quod primi hominis 
peccatum deprehenditur, male utentis libero arbitrio —, sed 
hoe quoque in ipsa damnatione addunt, ut non modo dili- 
gant sed etiam serviant creaturae potius quam creatori, et eam 
colunt per partes eius, à summis usque ad ima venientes. 
191. Sed aliqui se in hoc tenent, ut pro summo deo animam 
colant et primam intellectualem creaturam quam per veri- 
tatem pater fabricatus est, ad ipsam veritatem semper in- 
tuendam et se per ipsam, quia omni modo ei simillima est. 
Deinde veniunt ad vitam genitalem, per quam creaturam visi- 
bilia et temporalia gignentia deus aeternus et incommutabilis 
operatur. Hine ad animalia et inde ad ipsa corpora colenda 
delabuntur, et in his primo eligunt pulchriora, in quibus 
caelestia maxime excellunt. 192. Ergo in primis solis corpus 
occurrit et in eo nonnulli remanent. Aliqui et lunae splen- 
dorem religione dignum putant; est enim nobis, ut perhibetur, 
propinquior, unde viciniorem speciem habere sentitur. Alii 
etiam ceterorum siderum corpora adiungunt et totum caelum 
cum stellis suis. Alii caelo aethereo copulant aerem et istis 
duobus superioribus elementis corporeis subiciunt animas suas. 
193. Sed inter hos illi sibi videntur religiosissimi qui univer- 
sam simul creaturam, id est mundum totum cum omnibus 
quae in eo sunt, et vitam qua spiratur et animatur — quam 
quidam corpoream, quidam incorpoream esse crediderunt —, 
hoe ergo totum simul unum deum magnum esse arbitrantur, 
cuius partes sint ceteri. Non enim universae creaturae auc- 
torem conditoremque noverunt. Inde in simulacra praecipi- 
tantur et ab operibus dei usque in opera sua demerguntur, 
quae tamen adhuc visibilia sunt. 

194. Est enim alius deterior et inferior cultus simulacro- E 
rum, quo phantasmata sua colunt, et quidquid animo errante 
cum superbia vel tumore cogitando imaginati fuerint religio- 
nis nomine observant, donee fiat in anima nihil omnino 
colendum esse et errare homines qui superstitioni se invol- 
vunt et misera implieant servitute. Sed frustra hoe sentiunt, 
non enim efficiunt ut non serviant; remanent quippe ipsa 
vitia quibus ut illa colenda opinarentur adtraeti sunt. 195. Ser- 
viunt enim cupiditati triplici: vel voluptatis vel excellentiae 
vel spectaculi. Nego esse quemquam istorum qui nihil colen- 
dum existimant, qui non aut carnalibus gaudiis subditus sit 
aut potentiam vanam foveat aut aliquo spectaculo delectatus 
insaniat. lta nescientes diligunt temporalia, ut inde beatitu- 
dinem exspectent. His autem rebus quibus quisque beatus 
vult effici serviat necesse est, velit nolit. 196. Nam quocum- 
que duxerint sequitur, et quisquis ea visus fuerit auferre posse, 
metuitur. Possunt autem auferre ista et scintilla ignis et ali- 
qua parva bestiola. Postremo, ut omittam innumerabiles ad- 
versitates, tempus ipsum auferat necesse est omnia transeun- 
tia. Itaque cum omnia temporalia mundus iste concludat 
omnibus mundi partibus serviunt, qui propterea putant nihil 


colendum esse ne serviant. 197. Verumtamen quamquam in 70. 


hae rerum extremitate miseri iaceant ut vitia sua sibi dominari 
patiantur — vel libidine vel superbia vel curiositate damnati 
vel duobus horum vel omnibus —, quamdiu sunt in hoe stadio 
vitae humanae, licet eis congredi et vincere, si prius credant 
quod intellegere nondum valent, et non diligant mundum, quo- 
miam omne quod in mundo est, sicut divinitus dietum est, concu- 
piscentia carnis est et concupiscentia oculorum et ambitio saeculi. 

Hoe modo tria illa notata sunt, nam concupiscentia car- 
nis voluptatis infimae amatores significat, concupiscentia 
oculorum curiosos, ambitio saeculi superbos. 198. Triplex 
etiam temptatio in homine quem veritas ipsa suscepit, ca- 
venda monstrata est. Dic, inquit temptator, lapidibus istis, 
wt panes fiant. At ille unus et solus magister: Non n pane 
solo vivit homo, sed in omni verbo dei. Ita enim domitam 
docuit esse oportere cupiditatem voluptatis, ut nec fami ceden- 
dum sit. Sed forte dominationis temporalis fastu decipi pot- 
erat qui carnis voluptate non potuit; omnia ergo mundi regna 
monstrata sunt et dictum est: Omna tibi dabo, si prostratus 
adoraveris me. 199. Cui responsum est: Dominum dewm twwm 
adorabis et illi soli servies. Ita calcata superbia est. Subiecta 
est autem extrema etiam curiositatis inlecebra; non enim ut 
se de fastigio templi praecipitaret urgebat nisi causa tantum 
aliquid experiendi. Sed neque hie victus est, et ideo sic 
respondit ut intellegeremus non opus esse ad cognoscendum 
deum temptationibus visibiliter divina explorare molientibus: 
Non iemptabis, inquit, deum et dominum twwm. 200. Quam 
ob rem quisquis intus dei verbo pascitur non quaerit in ista 
heremo voluptatem, qui uni deo tantum subiectus est non 
quaerit in monte, id est in terrena elatione iactantiam, quis- 
quis aeterno spectaculo incommutabilis veritatis adhaerescit, 
non per fastigium huius corporis, id est per hos oculos prae- 
eipitatur, ut temporalia et inferiora cognoscat. 

201. Quid igitur restat unde non possit anima recordari 
primam pulchritudinem quam reliquit, quando de ipsis suis 
vitiis potest? Ita enim sapientia dei pertendit usque in finem 
fortiter; ita per hanc summus ille artifex opera sua in unum 

finem decoris ordinata contexuit, ita illa bonitas a summo 
ad extremum nulli pulchritudini, quae ab ipso solo esse posset, 
invidit, ut nemo ab ipsa veritate deiciatur qui non excipiatur 
ab aliqua effigie veritatis. 202. Quaere in corporis voluptate 
quid teneat, nihil aliud invenies quam convenientiam; nam 
Si resistentia pariunt dolorem, convenientia pariunt volup- 
tatem. Recognosce igitur quae sit summa convenientia. Noli 
foras ire, in te ipsum redi; in interiore homine habitat veritas, 
et si tuam naturam mutabilem inveneris, transcende et te 
ipsum. Sed memento cum te transcendis, ratiocinantem ani- 
mam te transcendere. 203. Illuc ergo tende unde ipsum lumen 
rationis accenditur. Quo enim pervenit omnis bonus ratio- 
cinator nisi ad veritatem ? cum ad se ipsam veritas non utique 
ratiocinando perveniat, sed quod ratiocinantes appetunt, ipsa 
sit. Vide ibi convenientiam qua superior esse non possit, et 
ipse conveni cum ea. Confitere te non esse quod ipsa est; 
siquidem se ipsa non quaerit, tu autem ad eam quaerendo 
venisti, non locorum spatio sed mentis affectu, ut ipse interior 
homo cum suo inhabitatore non infima et carnali, sed summa 
et spiritali voluptate conveniat. 204. Aut si non cernis quae 
dico, et an vera sint dubitas, cerne saltem utrum te de his 
dubitare non dubites; et si certum est te esse dubitantem, 
quaere unde sit certum. Non illie tibi, non omnino solis huius 
lumen occurret, sed lumen verum quod. inluminat omnem ho- 
minem venientem in hunc mundum. Quod his oculis videri non 
potest, nec illis quibus phantasmata cogitantur, per eosdem 
oculos animae impacta, sed illis quibus ipsis phantasmatis 
dicitur: 205. *Non estis vos quod ego quaero, neque illud estis 

unde vos ordino; et quod mihi inter vos foedum occurrerit 
improbo, quod pulchrum approbo, cum pulchrius sit illud 
unde inprobo et adprobo. Quare hoc ipsum magis approbo, 
et non solum vobis, sed illis omnibus corporibus unde vos 
hausi, antepono.' Deinde regulam ipsam quam vides concipe 
hoe modo: Omnis qui se dubitantem intellegit, verum in- 
tellegit, et de hae re quam intellegit certus est; de vero igitur 
certus est. 206. Omnis ergo qui utrum sit veritas dubitat, 
in se ipso habet verum unde non dubitet; nec ullum verum 
nisi veritate verum est. Non itaque oportet eum de veritate 
dubitare qui potuit undecumque dubitare. Ubi videntur haec, 
ibi est lumen sine spatio locorum et temporum et sine ullo 
spatiorum talium phantasmate. 207. Numquid ista ex aliqua 
parte corrumpi possunt, etiamsi omnis ratiocinator intereat 
aut apud carnales inferos veterescat? Non enim ratiocinatio 
talia facit, sed invenit. Ergo antequam inveniantur in se 
manent, et cum inveniuntur nos innovant. 

208. Ita renascitur interior homo, et exterior corrum- 
pitur de die in diem. Sed interior exteriorem respicit et in 
sua comparatione foedum videt, in proprio tamen genere 
pulehrum et corporum convenientia laetantem, et corrum- 
pentem quod in bonum suum convertit, alimenta scilicet 
carnis. Quae tamen corrupta, id est amittentia formam suam, 
in membrorum istorum fabricam migrant et corrupta refi- 
ciunt, in aliam formam per convenientiam transeuntia, et 
per vitalem motum diiudicantur quodam modo, ut ex eis in 
structuram huius visibilis pulchri quae apta sunt adsumantur, 
non apta vero per congruos meatus eiciantur. 209. Quorum 
aliud faeculentissimum redditur terrae ad alias formas assu- 
mendas, aliud per totum corpus exalat, aliud totius animalis 

latentes numeros accipit et inchoatur in prolem, et sive con- 
venientia duorum corporum sive tali aliquo phantasmate 
commotum per genitales vias ab ipso vertice defluit in infima 
voluptate. lam vero in matre per certos numeros temporum 
in locorum numerum coaptatur, ut suas regiones quaeque 
membra occupent. 210. Et si modum parilitatis servaverint, 
luce coloris adiuncta nascitur corpus quod formosum vocatur 
et a suis dilectoribus amatur acerrime; non tamen in eo plus 
placet forma quae movetur quam vita quae movet. Nam 
illud animal, si nos amet, allicit violentius; si oderit autem, 
suscensemus et ferre non possumus, etiamsi formam ipsam 
praebeat fruenti. Hoc totum est voluptatis regnum et ima 
pulchritudo, subiacet enim corruptioni. Quod si non esset, 
summa putaretur. 211. Sed adest divina providentia, quae 
hane ostendat et non malam, propter tam manifesta vestigia 
primorum numerorum in quibus sapientiae dei non est numerus, 
et extremam tamen esse, miscens ei dolores et morbos et 
distortiones membrorum et tenebras coloris et animorum 
simultates ac dissensiones, ut ex his admoneamur incommu- 
tabile aliquid esse quaerendum. Et hoe facit per infima 
ministeria, quibus id agere voluptatis est, quos extermina- 
tores et angelos iracundiae divinae scripturae nominant, 
quamvis ipsi nesciant quid de se agatur boni. 212. His similes 
sunt homines qui gaudent miseriis alienis et risus sibi ac 
ludicra spectacula exhibent vel exhiberi volunt eversionibus 
et erroribus aliorum. Atque ita in his omnibus boni admonen- 
tur et exercentur et vincunt et triumphant et regnant, mali 

vero decipiuntur cruciantur vincuntur damnantur et serviunt 
non uni omnium domino summo, sed ultimis servis illis, vide- 
licet angelis qui doloribus et miseria damnatorum pascuntur, 
et pro ista malevolentia bonorum liberatione torquentur. 
213. Ita ordinantur omnes officiis et finibus suis in pulchri- 
tudinem universitatis, ut quod horremus in parte, si cum toto 
consideremus, plurimum placeat, quia nec in aedificio iudi- 
eando unum tantum angulum considerare debemus nec in 
homine pulchro solos capillos nec in bene pronuntiante solum 
digitorum motum nec in lunae cursu aliquas tridui tantum 
figuras. 214. Ista enim, quae propterea sunt infima quia 
partibus imperfectis tota perfecta sunt, sive in statu sive in 
motu sentiantur, tota consideranda sunt, si recte volumus 
iudicare. Verum enim nostrum iudicium, sive de toto sive 
de parte iudicet, pulchrum est; universo quippe mundo super- 
fertur, nec alicui parti eius, in quantum verum iudicamus, 
adhaeremus. Error autem noster parti adhaerens eius ipse per 
se foedus est. 215. Sed sicut niger color in pictura cum toto 
fit pulcher, sic istum totum agonem decenter edit incom- 
mutabilis divina providentia, aliud victis, aliud certantibus, 
aliud victoribus, aliud spectatoribus, aliud quietis et solum 
deum contemplantibus tribuens, cum in his omnibus non sit 
malum nisi peccatum et poena peccati, hoc est defectus volun- 
tarius a summa essentia et labor in ultima non voluntarius. 
Quod alio modo sic dici potest: libertas a iustitia et servitus 
sub peccato. 

216. Corrumpitur autem homo exterior aut profectu in- 
terioris aut defectu suo. Sed profectu interioris ita corrum- 
pitur ut totus in melius reformetur et restituatur in integrum 
in, novissima tuba, ut non iam corrumpatur neque corrumpat. 

Defectu autem suo in pulchritudines corruptibiliores, id est 
poenarum ordinem praecipitatur. Nec miremur quod adhuc 
pulechritudines nomino; nihil enim est ordinatum quod non 
sit pulchrum. Et, sicut ait apostolus: Omnis ordo a deo est. 
217. Necesse est autem fateamur meliorem esse hominem 
plorantem quam laetantem vermiculum. Et tamen vermi- 
culi laudem sine mendacio ullo copiose possum dicere, con- 
siderans nitorem coloris, figuram teretem corporis, priora cum 
mediis, media cum posterioribus congruentia et unitatis ap- 
petentiam pro suae naturae humilitate servantia, nihil ex 
una parte formatum quod non ex altera parili dimensione 
respondeat. 218. Quid iam de anima ipsa dicam vegetante 
modulum corporis sui, quomodo eum numerose moveat, quo- 
modo appetat convenientia, quomodo vincat aut caveat ob- 
sistentia quantum potest, et ad unum sensum incolumitatis 
referens omnia, unitatem illam conditricem naturarum om- 
nium multo evidentius quam corpore insinuet? 219. Loquor 
de vermiculo, animante qualicumque: cineris et stercoris lau- 
dem verissime atque uberrime plerique dixerunt. Quid ergo 
mirum est si hominis animam, quae ubicumque sit et qualis- 
cumque sit omni corpore est melior, dicam pulchre ordinari 
et de poenis eius alias pulchritudines fieri? cum ibi non sit 
quando misera est ubi esse beatos decet, sed ibi sit ubi esse 
miseros decet. 220. Prorsus nemo nos fallat. Quidquid recte 
vituperatur in melioris comparatione respuitur. Omnis autem 
natura quamvis extrema, quamvis infima, in comparatione 
nihili iure laudatur. Et tum cuique non est bene, si esse melius 

potest. Quare si nobis potest bene esse cum ipsa veritate, 
male sumus cum quolibet vestigio veritatis, multo ergo de- 
terius cum extremitate vestigii, quando carnis voluptatibus 
adhaeremus. 221. Vincamus ergo huius cupiditatis vel blan- 
ditias vel molestias; subiugemus nobis hane feminam, si viri 
sumus. Nobis ducibus et ipsa erit melior, nec iam cupiditas 
sed temperantia nominabitur. Nam cum ipsa ducit, nos autem 
sequimur, cupiditas illa et libido, nos vero temeritas et stul- 
titia nuneupamur. Sequamur Christum caput nostrum, ut 
et nos sequatur cui caput sumus. 222. Hoc et feminis praecipi 
potest, non maritali sed fraterno iure, quo iure in Christo nec 
masculus nec femina sumus. Habent enim et illae virile quid- 
dam unde femineas subiugent voluptates, unde Christo ser- 
viant et imperent cupiditati. Quod in multis viduis et vir- 
ginibus dei, in multis etiam maritatis sed iam fraterne con- 
iugalia iura servantibus Christiani populi dispensatione mani- 
festum est. 223. Quod si ab ea parte cui dominari nos deus 
iubet atque ut in nostram possessionem restituamur et hor- 
tatur et opitulatur, si ergo ab hac parte per neglegentiam et 
impietatem vir subditus fuerit, id est mens et ratio, erit qui- 
dem homo turpis et miser, sed destinatur in hac vita et post 
hane vitam ordinatur, quo eum destinari et ubi ordinari 
summus ille rector et dominus iudicat. Nulla itaque foeditate 
universam creaturam maculare permittitur. 

224. Ambulemus ergo dum diem habemus, id est dum 
ratione uti possumus, ut ad deum conversi verbo eius quod 
verum lumen est, inlustrari mereamur, ne nos tenebrae con- 
prehendant. Dies est enim praesentia illius luminis quod ?n- 
luminat omnem hominem. venientem in. hunc mundum.  'Ho- 
minem' dixit, quia ratione uti potest, et ubi cecidit ibi in- 

cumbere ut surgat. Si ergo voluptas carnis diligitur, ea ipsa 
diligentius consideretur; et cum ibi recognita fuerint quorun- 
dam vestigia numerorum, quaerendum est ubi sine tumore 
sint. Ibi enim magis unum est quod est. 225. Et si tales sunt 
in ipsa motione vitali quae in seminibus operatur, magis ibi 
mirandi sunt quam in corpore. Si enim numeri seminum sicut 
ipsa semina tumerent, de dimidio grano fici arbor dimidia 
nasceretur, neque de animalium seminibus etiam non totis 
animalia tota et integra gignerentur, neque tantilum et 
unum semen vim haberet sui cuiusque generis innumerabilem. 
226. De uno quippe possunt secundum suam naturam vel 
segetes segetum vel silvae silvarum vel greges gregum vel 
populi populorum per saecula propagari, ut nullum folium 
sit vel nullus pilus per tam numerosam successionem, cuius 
non ratio in illo primo et uno semine fuerit. Deinde illud 
cogitandum est quam numerosas, quam suaves sonorum pul- 
chritudines verberatus aer traiciat cantante luscinia, quas 
illius aviculae anima non cum liberet fabricaretur nisi vitali 
motu incorporaliter haberet inpressas. 227. Hoc et in ceteris 
animantibus, quae ratione carentia sensu tamen non carent, 
animadverti potest. Nullum enim horum est quod non vel 
in sono vocis vel in cetero motu atque operatione membrorum 
numerosum aliquid et in suo genere moderatum gerat, non 
aliqua scientia, sed tamen intimis naturae terminis ab illa 
incommutabili numerorum lege modulatis. 

228. Redeamus ad nos et omittamus ea quae cum ar- 
bustis et bestiis habemus communia. Uno modo namque 
hirundo nidificat et unum quodque avium genus uno aliquo 
suo modo. Quid est ergo in nobis, quo et de illis omnibus 

iudicamus — quas figuras appetant et quatenus impleant —, 
et nos in aedificiis aliisque corporeis operibus tamquam do- 
mini omnium talium figurarum innumerabilia machinamur? 
229. Quid in nobis est quod intus intellegit has ipsas visibiles 
corporum moles proportione magnas esse vel parvas, et omne 
corpus habere dimidium quantulumcumque sit, et si dimi- 
dium, innumerabiles partes; itaque omne granum milii suae 
parti tantae, quantum in hoe mundo nostrum corpus tenet, 
tam magnum esse quam mundus est nobis; totumque istum 
mundum figurarum ratione pulchrum esse, non mole, magnum 
autem videri non pro sua quantitate sed pro brevitate nostra, 
id est animalium quibus plenus est; quae rursus cum habeant 
infinitatem divisionis non ipsa per se, sed in aliorum et maxime 
ipsius universi comparatione tam parva sunt? 230. Nec in 
spatio temporum alia ratio est, quia ut omnis loci sic omnis 
temporis longitudo habet dimidium sui; quamvis enim sit 
brevissima, et incipit et progreditur et desinit. Itaque non 
potest nisi habere dimidium, dum ibi dividitur qua transit 
ad finem. Aoc per hoc et brevis syllabae tempus in compara- 
tione longioris breve et hora brumalis aestivae horae com- 
parata minor est. 231. Sic mora omnis horae ad diem et diei 
ad mensem et mensis ad annum et anni ad lustrum et lustri 
ad maiores circuitus et ipsi ad universum tempus relati 
breves sunt, cum illa ipsa numerosa successio et quaedam 
gradatio sive localium sive temporalium spatiorum non tumore 
vel mora, sed ordinata convenientia pulchra iudicetur. 
232. Ipse autem ordinis modus vivit in veritate perpetua, 
nee mole vastus nec protractione volubilis, sed potentia 
supra omnes locos magnus, aeternitate super omnia tempora 
immobilis. Sine quo tamen nec ullius molis vastitas in unum 
redigi nec ullius temporis productio potest ab errore cohiberi 

et aliquid esse corpus ut corpus sit vel motus ut motus sit. 
Ipsum est unum principale, nec per finitum nec per infinitum 
crassum nec per finitum nec per infinitum mutabile. 233. Non 
enim habet aliud hic aliud alibi aut aliud nunc aliud postea, 
quia summe unus est pater veritatis, pater suae sapientiae, 
quae nulla ex parte dissimilis similitudo eius dicta est et 
imago, quia de ipso est. Itaque etiam filius recte dicitur ex 
ipso, cetera per ipsum. Processit enim forma omnium summe 
implens unum de quo est, ut cetera quae sunt, in quantum 
sunt uni similia, per eam formam fierent. 

234. Horum alia sie sunt per ipsam ut ad ipsam etiam 
sint, ut omnis rationalis et intellectualis creatura, in qua 
homo rectissime dicitur factus ad imaginem et similitudinem 
dei; non enim aliter incommutabilem veritatem posset mente 
conspicere. Alia vero ita sunt per ipsam facta ut non sint 
ad ipsam. 235. Et ideo rationalis anima si creatori serviat 
8, quo facta est et per quem facta est et ad quem facta est, 
cuncta ei cetera servient: et vita ultima, quae tam vicina 
illi est et est adiutorium eius per quod imperat corpori, et 
ipsum corpus, extrema natura et essentia, cui omni modo 
cedenti ad arbitrium dominabitur, nullam de illo sentiens 
molestiam, quia iam non ex illo nec per illud quaeret beati- 
tudinem, sed ex deo per se ipsam percipiet. 236. Reformatum 
ergo corpus ac sanctificatum sine detrimento corruptionis et 
sine onere difficultatis administrabit. /7» resurrectione enim 
neque mubunt neque mubuntur, sed. erunt sicut angeli 4n caelis. 
Esca vero veniri, et venter escis; deus autem et hunc et illas 
destruet. Quoniam non est regnum dei esca et potus, sed, iustitia 
eí pax et gaudium. 

237. Quapropter etiam in ista corporis voluptate in- 
venimus unde commemoremur eam contemnere, non quia 
malum est natura corporis, sed quia in extremi boni dilectione 
turpiter volutatur, cui primis inhaerere fruique concessum 
est. Cum trahitur auriga et suae temeritatis dat poenas, quid- 
quid illud est quo utebatur accusat. 238. Sed imploret auxi- 
lium, iubeat dominus rerum obsistatur equis — alia iam spec- 
tacula de illius praecipitatione facientibus et nisi subveniatur 
de morte facturis —, restituatur in locum, super rotas collo- 
cetur, habenarum iura reddantur, regat cautius obtemperantes 
et edomitas bestias; tune sentiet quam bene currus et tota 
illa iunctio fabricata sit, quae ruina eius et ipsum affligebat 
et cursum decentissimae moderationis amiserat, quia et huic 
eorpori imbecillitatem peperit animae male utentis aviditas 
in paradiso, usurpans vetitum cibum contra medici discipli- 


nam, qua sempiterna continetur salus. 239. Si ergo in ista 


ipsa visibilis carnis imbecillitate, ubi beata vita esse non 
potest, invenitur admonitio beatae vitae propter speciem de 
summo usque ad ima venientem, quanto magis in appetitione 
nobilitatis et excellentiae et in omni superbia vanaque pompa 
huius mundi? Quid enim aliud in ea homo appetit nisi solus 
esse, si fieri possit, cui cuncta subiecta sint, perversa scilicet 
imitatione omnipotentis dei? 240. Quem si subditus imitare- 
tur secundum eius praecepta vivendo, per eum haberet sub- 
dita cetera nec ad tantam deformitatem veniret ut bestiolam 
timeat, qui vult hominibus imperare. Habet ergo et superbia 
quendam appetitum unitatis et omnipotentiae, sed in rerum 
temporalium principatu, quae omnia transeunt. tamquam 
umbra. 241. Invicti esse volumus et recte; habet hoc enim 

animi nostri natura post deum a quo ad eius imaginem factus 
est; sed eius erant praecepta servanda, quibus servatis nemo 
nos vinceret. Nune vero dum ipsa cuius verbis turpiter con- 
sensimus domatur dolore pariendi, et nos in terra laboramus 
et cum magno dedecore superamur ab omnibus quae nos com- 
movere ac perturbare potuerint. Itaque nolumus ab homini- 
bus vinci, et iràm non possumus vincere. 242. Qua turpitudine 
quid execrabilius dici potest? Fatemur hominem hoc esse 
quod nos sumus, qui tametsi habeat vitia, non est tamen ipse 
vitium. Quanto igitur honestius homo nos vincit quam vi- 
tium? Quis autem dubitet immane vitium esse invidentiam, 
qua necesse est torqueatur et subiciatur qui non vult in rebus 
temporalibus vinci? Melius est ergo ut homo nos vincat quam 
invidentia vel quodlibet aliud vitium. 


243. Sed nec ab homine vinci potest qui vitia sua vicerit. XL' 


Non enim vincitur nisi cui eripitur ab adversario quod amat. 
Qui ergo id amat solum quod amanti eripi non potest, ille 
indubitanter invictus est nec ulla cruciatur invidia. Id enim 
diligit ad quod diligendum et percipiendum quanto plures 
venerint, tanto eis uberius gratulatur. Diligit enim deum ex 
toto corde et ex tota anima et ex tota mente, et diligit pro- 
ximum tamquam se ipsum. 244. Non illi ergo invidet, ut sit 
quod ipse est, immo adiuvat etiam quantum potest. Nec 
potest amittere proximum quem diligit tamquam se ipsum, 
quia neque in se ipso ea diligit quae oculis subiacent aut ullis 
aliis corporis sensibus. Ergo apud se ipsum habet quem diligit 


tamquam se ipsum. 245. Ea est autem regula dilectionis, ut 87. 


quae sibi vult bona provenire, et illi velit, quae accidere sibi 
mala non vult, et illi nolit. Hane voluntatem erga omnes 

homines servat. Nam erga neminem operandum est malum, 
et dilectio proximi malum non operatur. Diligamus ergo, ut 
praeceptum est, etiam inimicos nostros, si vere invicti esse 
volumus. Non enim per se ipsum quisquam hominum in- 
vietus est, sed per illam incommutabilem legem cui quicum- 
que serviunt soli sunt liberi. 246. Sic enim eis quod diligunt 
auferri non potest, quae res una invictos facit et perfectos 
viros. Nam si vel ipsum hominem homo dilexerit non tam- 
quam se ipsum, sed tamquam iumentum aut balneas aut 
aviculam pictam aut garrulam, id est, ut ex eo aliquid tem- 
poralis voluptatis aut commodi capiat, serviat necesse est 
non homini sed quod est turpius tam foedo et detestabili 
vitio, quo non amat hominem sicut homo amandus est. Quo 
vitio dominante usque ad extremam vitam vel potius mortem 
perducitur. 247. Sed nec sic quidem ab homine homo dili- 
gendus est ut diliguntur carnales fratres vel filii vel coniuges 
vel quique cognati aut adfines aut cives. Nam et ista dilectio 
temporalis est. Non enim ullas tales necessitudines habe- 
remus quae nascendo et moriendo contingunt, si natura nostra, 
in praeceptis et in imagine dei manens, in istam corruptionem 
non relegaretur. Itaque ad pristinam perfectamque naturam 
nos ipsa veritas vocans praecipit ut carnali consuetudini re- 
sistamus, docens neminem aptum esse regno dei qui non istas 
carnales necessitudines oderit. 248. Neque hoc cuiquam in- 
humanum videri decet. Magis enim est inhumanum non 
amare in homine quod homo est, sed amare quod filius 
est. Hoc est enim non in eo amare illud quod ad deum per- 
tinet sed amare illud quod ad se pertinet. Quid ergo 
mirum si ad regnum non pervenit qui non communem 

sed privatam rem diligit? Immo utrumque, ait quispiam. 
Immo illud unum, dicit deus. 249. Dicit enim verissime 
veritas: Nemo potest duobus dominis servire. Nemo enim 
potest perfecte diligere quo vocamur nisi oderit unde revo- 
camur. Vocamur autem ad perfectam naturam humanam, 
qualem ante peccatum nostrum deus fecit; revocamur autem 
&b eius dilectione quam peccando meruimus. Quare oderimus 
oportet unde ut liberemur optamus. 250. Oderimus ergo tem- 
porales necessitudines, si aeternitatis caritate flagramus. 
Diligat homo proximum tamquam se ipsum. Certe enim sibi 
ipse nemo est pater aut filius aut adfinis aut aliquid huius 
modi, sed tantum homo. Qui ergo diligit aliquem tamquam 
se ipsum, hoc in eo debet diligere quod sibi ipse est. Corpora 
vero non sunt quod nos sumus; non ergo in homine corpus 
est expetendum aut desiderandum. Valet enim ad hoc etiam 
quod praeceptum est: Ne concwupiscas rem proximi tui. 
251. Quapropter quisquis in proximo aliud diligit quam sibi 
ipse est, non eum diligit tamquam se ipsum. Ipsa igitur na- 
tura humana sine carnali condicione diligenda est, sive sit 
perficienda sive perfecta. Omnes sub uno deo patre cognati 
sunt qui eum diligunt et faciunt voluntatem ipsius, et invicem 
sibi sunt et patres cum sibi consulunt et filii cum sibi ob- 
temperant et fratres maxime, quia eos unus pater testamento 
suo ad unam hereditatem vocat. 

252. Quapropter cur iste non sit invictus hominem dili- 
gendo cum in eo nihil praeter hominem diligat, id est crea- 
turam dei ad eius imaginem factam, nec ei possit deesse per- 

fecta natura quam diligit, cum ipse perfectus est? Sicut enim 
verbi gratia si quisquam diligat bene cantantem non hune 
aut illum, sed tantum bene cantantem quemlibet, cum sit 
cantator ipse perfectus, ita vult omnes tales esse, ut tamen 
non ei desit quod diligit, quia ipse bene cantat. 253. Nam si 
euiquam invidet bene cantanti, non iam illud diligit, sed 
laudem aut aliquid aliud, quo bene cantando vult pervenire; 
et potest ei minui vel auferri si et alius bene cantaverit. Qui 
ergo invidet bene cantanti, non amat bene cantantem; sed 
rursus qui eo indiget non cantat bene. Quod multo accomo- 
datius de bene vivente dici potest, quia et invidere nulli 
potest; quo enim perveniunt bene viventes, tantundem est 
omnibus nec minus fit cum plures habuerint. 254. Et potest 
esse tempus quo bonus cantator cantare non decenter queat 
et indigeat voce alterius qua sibi exhibeatur quod diligit, 
tamquam si alicubi convivetur ubi eum cantare turpe sit 
sed deceat audire cantantem. Bene vivere autem semper 
decet. Quare quisquis hoc et diligit et facit, non solum non 
invidet imitantibus, sed eis se praebet libentissime atque 
humanissime quantum potest, nec eis tamen indiget. Nam 
quod in illis diligit, in se ipse habet totum atque perfectum. 
255. Ita cum diligat proximum tamquam se ipsum non in- 
videt ei, quia nec sibi ipsi; praestat ei quod potest, quia et 
sibi ipsi; non eo indiget, quia nec se ipso. Tantum deo in- 
diget, cui adhaerendo beatus est. Nemo autem illi eripit 
deum. llle ergo verissime atque certissime invictus homo 
est qui cohaeret deo, non ut ab eo aliquid boni extra mereatur, 
sed cui nihil aliud quam ipsum haerere deo bonum est. 

256. Hic vir quamdiu est in hac vita utitur amico ad repen- 
dendam gratiam, utitur inimico ad patientiam, utitur quibus 
potest ad beneficientiam, utitur omnibus ad benevolentiam. 
Et quamquam temporalia non diligat, ipse recte utitur tem- 
poralibus et pro eorum sorte hominibus consulit, si aequaliter 
non potest omnibus. Quare si aliquem familiarium suorum 
promptius quam quemlibet alloquitur, non eum magis diligit, 
sed ad eum habet maiorem fiduciam et apertioris temporis 
ianuam. Tractat enim tempori deditos tanto melius quanto 
ipse minus obligatus est tempore. 257. Cum itaque omnibus 
quos pariter diligit prodesse non possit, nisi coniunctioribus 
prodesse malit iniustus est. Animi autem coniunctio maior est 
quam locorum aut temporum quibus in hoc corpore gignimur; 
sed ea maxima est quae omnibus praevalet. Non ergo iste 
affligitur morte cuiusquam, quoniam qui toto animo deum 
diligit, novit nec sibi perire quod deo non perit; deus autem 
dominus est et vivorum et mortuorum. 258. Non cuiusquam 
miseria miser est, quia nec cuiusquam. iniustitia fit iniustus. 
Et ut nemo illi iustitiam et deum, sic nemo aufert beatitu- 
dinem. Et si quando forte alicuius periculo vel errore vel 
dolore commovetur, usque ad illius auxilium aut correctionem 
aut consolationem, non usque ad suam subversionem valere 
patitur. 259. In omnibus autem officiosis laboribus futurae 
quietis certa expectatione non frangitur. Quid enim ei noce- 
bit qui bene uti etiam inimico potest? Eius enim praesidio 
atque munimento inimicitias non pertimescit, cuius praecepto 
et dono diligit inimicos. Huie viro in tribulationibus parum 
est non contristari nisi etiam gaudeat, sciens quod. tribulatio 
patientiam operatur, patientia probationem, probatio spem, spes 

auiem non confundit, quoniam caritas dei diffusa est 4n. cordi- 
bus nostris per spiritum sanctum, qui datus est nobis. 260. Quis 
huie nocebit? Quis hune subiugabit? Homo qui prosperis 
rebus proficit, asperis quid profecerit discit. Cum enim muta- 
bilium bonorum adest copia, non eis confidit, sed cum sub- 
trahuntur agnoscit utrum eum non ceperint, quia plerumque 
cum adsunt nobis putamus quod non ea diligamus, sed cum 
abesse coeperint invenimus qui simus. 261. Hoc enim sine 
amore nostro aderat quod sine dolore discedit. Videtur ergo 
vincere cum vincatur, qui superando ad id pervenit quod cum 
dolore amissurus est; et vincit cum vinci videatur, quisquis 
cedendo ad id pervenit quod non amittit invitus. 

262. Quem delectat ergo libertas, ab amore mutabilium 
rerum liber esse appetat; et quem regnare delectat, uni om- 
nium regnatori deo subditus haereat, plus eum diligendo quam 
se ipsum. Et haec est perfecta iustitia, qua potius potiora 
et minus minora diligimus. Sapientem animam atque per- 
fectam talem diligat qualem illam videt; stultam non talem, 
sed quia esse perfecta et sapiens potest, quia nec se ipsum 
debet stultum diligere. Nam qui se diligit stultum, non pro- 
ficiet ad sapientiam; nec fiet quisque qualis cupit esse nisi 
se oderit qualis est. 263. Sed donec ad sapientiam perfectio- 
nemque veniatur, eo animo ferat stultitiam proximi quo 
suam ferret, si stultus esset et amaret sapientiam. Quaprop- 
ter si et ipsa superbia verae libertatis et veri regni umbra 
est, etiam per ipsam nos commemorat divina providentia 
quid significemus vitiosi et quo debeamus redire correcti. 

264. Iam vero cuncta spectacula et omnis illa quae 
appellatur curiositas, quid aliud quaerit quam de rerum 
cognitione laetitiam? Quid ergo admirabilius, quid speciosius 

ipsa veritate, ad quam spectator omnis pervenire se cupere 
confitetur, cum vehementer ne fallatur invigilat, et inde se 
jactat si aliquid acutius ceteris et vivacius in spectando 
cognoscat et iudicet? 265. Ipsum denique praestigiatorem 
nihil aliud quam fallaciam profitentem diligenter intuentur 
et cautissime observant, et si eluduntur, quia sua non pos- 
sunt, illius delectantur scientia qui eos eludit. Nam si et ille 
nesciret quibus causis fallantur intuentes vel nescire credere- 
tur, pariter erranti nullus plauderet. 266. Si quis autem de 
populo unus eum deprehenderit, maiorem illo laudem se 
mereri putat, non ob aliud nisi quia decipi fallique non potuit. 
Si autem multis apertus sit, non ille laudatur, sed inridentur 
ceteri qui talia deprehendere nequeunt. Ita omnis palma 
cogitationi datur et artificio et comprehensioni veritatis. Ad 
quam nullo modo perveniunt qui foris eam quaerunt. 267. Ita- 
que in tantas nugas et turpitudines mersi sumus ut, cum inter- 
rogati quid sit melius, verum an falsum, uno ore responde- 
amus verum esse melius, iocis et ludis tamen, ubi nos utique 
non vera sed ficta delectant, multo propensius quam prae- 
ceptis ipsius veritatis haereamus. Ita nostro iudicio et ore 
punimur, aliud ratione approbantes, aliud vanitate sectantes. 
268. Tamdiu autem est ludicrum et ioculare aliquid quamdiu 
novimus in cuius veri comparatione rideatur. Sed diligendo 
talia excidimus à vero et non iam invenimus quarum rerum 
imitamenta sint, quibus tamquam primis pulchris inhiamus, 
et ab eis recedentes amplexamur nostra phantasmata. Nam 
redeuntibus nobis ad investigandam veritatem ipsa in itinere 
occurrunt et nos transire non sinunt, nullis viribus sed magnis 
insidiis latrocinantia non intellegentibus quam late pateat 

quod dictum est: Cavete a simulacris. 269. Itaque alii per 
innumerabiles mundos vaga cogitatione volutati sunt, alii 
deum esse non posse nisi corpus igneum putaverunt, alii 
candorem lucis immensae per infinita spatia usquequaque 
porrectum, ex una tamen parte quasi nigro quodam cuneo 
fissum, duo adversa regna opinantes, et talia rebus constituen- 
tes principia cum suis phantasmatis fabulati sunt. 270. Quos 
si iurare cogam utrum haec vera esse sciant, fortasse non 
audeant sed vicissim dicant: "Tu igitur ostende quid verum 
sit. Quibus si nihil responderem, nisi ut illam lucem quaerant 
qua eis apparet et certum est aliud esse credere aliud intelle- 
gere, iurarent et ipsi nec oculis videri posse istam lucem nec 
cum aliqua locorum vastitate cogitari et nusquam non praesto 
esse quaerentibus et nihil ea certius atque serenius inveniri. 
271. Quae rursus omnia quae de hac luce mentis nune a me 
dicta sunt, nulla alia quam eadem luce manifesta sunt. Per 
hane enim intellego vera esse quae dicta sunt, et haec me 
intellegere per hane rursus intellego. Et hoc rursus et rursus 
cum quisque se aliquid intellegere intellegit, et id ipsum rur- 
sus intellegit, in infinitum pergere intellego. Et nulla hic esse 
spatia cuiusquam tumoris aut volubilitatis intellego; intellego 
etiam non me posse intellegere nisi vivam; et me vivaciorem 
intellegendo fieri certus intellego. 272. Aeterna enim vita 
vitam temporalem vivacitate ipsa superat, nec quid sit aeter- 
nitas nisi intellegendo conspicio. Mentis quippe aspectu om- 
nem mutabilitatem ab aeternitate seiungo, et in ipsa aeterni- 
tate nulla spatia temporis cerno, quia spatia temporis prae- 

teritis et futuris rerum motibus constant. 273. Nihil autem 
praeterit in aeterno et nihil futurum est, quia et quod prae- 
terit esse desinit, et quod futurum est nondum esse coepit; 
aeternitas autem tantummodo est, nec fuit quasi iam non sit, 
nec erit quasi adhue non sit. Quare sola ipsa verissime dicere 
potuit humanae menti: Ego sum qui sum; et de illa verissime 
dici potuit: Misit me qui est. 

274. Cui si nondum possumus inhaerere, obiurgemus sal- 
tem nostra phantasmata et tam nugatorios et deceptorios ludos 
de spectaculo mentis eiciamus. Utamur gradibus quos nobis 
divina providentia fabricare dignata est. Cum enim figmentis 
ludicris nimium delectati evanesceremus in cogitationibus 
nostris et totam vitam in quaedam vana somnia verteremus, 
rationali creatura serviente legibus suis per sonos ac litteras 
ignem fumum nubem columnam quasi quaedam verba visi- 
bilia cum infantia nostra parabolis ac similitudinibus quodam 
modo ludere et interiores oculos nostros luto huiusce modi 
curare non aspernata est ineffabilis misericordia dei. 275. Dis- 
tinguamus ergo quam fidem debeamus historiae, quam fidem 
debeamus intellegentiae, quid mandemus memoriae, verum 
esse nescientes sed credentes tamen, et ubi sit verum quod 
non venit et transit sed semper eodem modo manet, qui sit 
modus interpretandae allegoriae quae per sapientiam dicta 
creditur in spiritu sancto: utrum a visibilibus antiquioribus 
ad visibilia recentiora eam perducere sufficiat an usque ad 
animae affectiones atque naturam an usque ad incommuta- 
bilem aeternitatem; an aliae significent gesta visibilia, aliae 
motus animorum, aliae legem aeternitatis, an aliquae in- 
veniantur in quibus haec omnia vestiganda sint; 276. et quae 

sit stabilis fides, sive historica et temporalis, sive spiritalis 
et aeterna, ad quam omnis interpretatio auctoritatis diri- 
genda est; et quid prosit ad intellegenda et obtinenda aeterna 
ubi finis est omnium bonarum actionum, fides rerum tem- 
poralium; et quid intersit inter allegoriam historiae et alle- 
goriam facti et allegoriam sermonis et allegoriam sacra- 
menti; et ipsa locutio divinarum scripturarum secundum 
euius linguae proprietates accipienda sit — habet enim 
omnis lingua sua quaedam propria genera locutionum quae 
cum in aliam linguam transferuntur videntur absurda —, 
277. quid prosit tanta loquendi humilitas ut non solum ira 
dei et tristitia et à somno expergefactio et memoria et oblivio 
et alia nonnulla quae in bonos homines cadere possunt, sed 
etiam paenitentiae zeli crapulae nomina et alia huius modi 
in sacris libris inveniantur; et utrum oculi dei et manus et 
pedes et alia huius generis membra quae in scripturis nomi- 
nantur ad visibilem formam humani corporis referenda sint, 
an ad significationes intellegibilium et spiritalium potentia- 
rum, sicut alae et scutum et gladius et cingulum et cetera 
talia; 278. et quod maxime quaerendum est, quid prosit 
generi humano quod sic nobiscum per rationalem et genitalem 


et corporalem creaturam sibi servientem divina providentia 


locuta est. Quo uno cognito omnis ab animis protervitas 
puerilis excluditur et introducitur sacrosancta religio. 

279. Omissis igitur et repudiatis nugis theatricis et poe- 
tieis divinarum scripturarum consideratione et tractatione 
pascamus animum atque potemus vanae curiositatis fame ac 
siti fessum et aestuantem et inanibus phantasmatis tamquam 

pietis epulis frustra refici satiarique cupientem. Hoc vere 
liberali et ingenuo ludo salubriter erudiamur. Si nos miracula 
spectaculorum et pulchritudo delectat, illam desideremus vi- 
dere sapientiam quae pertendit wsque ad finem fortiter et 
disponit omnia, suaviter. Quid enim mirabilius vi incorporea 
mundum corporeum fabricante et administrante? aut quid 
pulchrius ordinante et ornante? 


280. Si autem omnes fatemur per corpus ista sentiri et LII. 


animum meliorem esse quam corpus, nihilne per se animus 
ipse conspiciet, aut quod conspiciet potest esse nisi multo ex- 
cellentius longeque praestantius? Immo vero commemorati 
&b his quae iudicamus intueri quid sit secundum quod iudi- 
camus, et ab operibus artium conversi ad legem artium eam 
speciem mente contuebimur, cuius comparatione foeda sunt 
quae ipsius benignitate sunt pulchra. Inwvisibilia enim dei a 
creatura, mundi per ea, quae facta, sunt 4ntellecta, conspiciuntur, 
et sempilerna eius virtus et divinitas. 281. Haec est a temporali- 
bus ad aeterna regressio et ex vita veteris hominis in novum 
hominem reformatio. Quid est autem unde homo comme- 
morari non possit ad virtutes capessendas, quando de ipsis 
vitiis potest? Quid enim appetit curiositas nisi cognitionem, 
quae certa esse non potest nisi rerum aeternarum et eodem 
modo se semper habentium? Quid appetit superbia nisi po- 
tentiam, quae refertur ad agendi facilitatem, quam non in- 
venit anima perfecta nisi deo subdita et ad eius regnum summa 
caritate conversa? Quid appetit voluptas corporis nisi quie- 

tem, quae non est nisi ubi nulla est indigentia et nulla cor- 
ruptio? 282. Cavendi sunt ergo inferiores inferi, id est post 
hane vitam poenae graviores, ubi nulla potest esse comme- 
moratio veritatis quia nulla ratiocinatio, ideo nulla ratio- 
cinatio quia non eam perfundit lwmen verum quod, inlwminat 
omnem hominem, venientem in. hunc mundum. Quare festine- 
mus et ambulemus cum dies praesto est, ne nos tenebrae 
conprehendant. -Festinemus a secunda morte liberari, ubi 
nemo est qui memor sit dei, et ab inferno ubi nemo oonfite- 
bitur deo. 

283. Sed miseri homines, quibus cognita vilescunt et novi- 
tatibus gaudent, libentius discunt quam norunt, cum cognitio 
sit finis discendi, et quibus vilis est facilitas actionis, libentius 
certant quam vincunt, cum victoria sit finis certandi; et qui- 
bus vilis est corporis salus, malunt vesci quam satiari, et 
malunt frui genitalibus membris quam nullam talem commo- 
tionem pati; inveniuntur etiam qui malunt dormire quam non 
dormitare: cum omnis illius voluptatis finis sit non esurire 
ac sitire et non desiderare concubitum et non esse corpore 
fatigato. 284. Quare qui fines ipsos desiderant, prius curio- 
sitate carent, cognoscentes eam esse certam cognitionem quae 
intus est, et ea perfruentes quantum in hae vita queunt. 
Deinde accipiunt actionis facilitatem pervicacia posita, scien- 
tes maiorem esse facilioremque victoriam non resistere animo- 
sitati cuiusquam, et hoc, quantum in hac vita queunt, sen- 
tiunt, postremo etiam quietem corporis, abstinendo ab his 
rebus sine quibus agi haec vita potest. Ita gustant quam sua- 
vis est dominus. 285. Nec erit dubium quid post hane vitam 

futurum sit, et perfectionis suae fide, spe, caritate nutriuntur. 
Post hane autem vitam et cognitio perficietur, quia ex parte 
nune scimus, cum, autem, venerit quod. perfectwm . est, non erit 
ex parte. Et pax omnis aderit, nune enim alia lex in mem- 
bris meis repugnat legi mentis meae, sed liberabit nos de 
corpore mortis hwius gratia, dei per Iesum Christum dominum 
nostrum, quia ex magna parte concordamus cum adversario 
dum cum illo sumus in via. Et tota sanitas et nulla indigentia 
et nulla fatigatio aderit corpori, quia corruptibile hoc tempore 
atque ordine suo quo resurrectio carnis futura est, induetur 
incorruptione. 286. Non mirum autem si hoc dabitur his qui 
in cognitione solam veritatem amant et in actione solam 
pacem et in corpore solam sanitatem. Hoc in eis enim per- 
ficietur post hane vitam, quod in hac vita plus diligunt. 


287. Qui ergo male utuntur tanto mentis bono ut extra LIV. 


eam visibilia magis appetant, quibus ad conspicienda et dili- 
genda intellegibilia commemorari debuerunt, dabuntur eis 
exteriores tenebrae. Harum quippe initium est carnis pru- 
dentia et sensuum corporeorum inbecillitas. Et qui certa- 
minibus delectantur, alienabuntur a pace et summis difficul- 
tatibus inplicabuntur. Initium enim summae difficultatis est 
bellum atque contentio. 288. Et hoc significare arbitror quod 
ligantur ei manus et pedes, id est facilitas omnis aufertur 
operandi. Et qui sitire et esurire volunt et in libidinem 
ardescere et defatigari, ut libenter edant et bibant et con- 
cumbant et dormiant, amant indigentiam, quod est initium 
summorum dolorum. Perficietur ergo in eis quod amant, ut 


ibi eis sit ploratus et stridor dentium. 289. Plures enim sunt 105. 

qui haec omnia initia simul diligunt et quorum vita est spec- 
tare, contendere, manducare, bibere, concumbere, dormire et 
in cogitatione sua nihil aliud quam phantasmata quae de tali 
vita colligunt amplexari et ex eorum fallacia superstitionis 
vel impietatis regulas figere, quibus decipiuntur et quibus in- 
haerent etiam si ab inlecebris carnis se abstinere conentur, 
quia non bene utuntur talento sibi commisso, id est mentis 
acie, qua videntur omnes qui docti aut urbani aut faceti 
nominantur excellere. 290. Sed habent eam in sudario liga- 


tam aut in terra obrutam, id est delicatis et superfluis rebus 


aut terrenis cupiditatibus involutam et oppressam.  Liga- 
buntur ergo his manus et pedes et mittentur in tenebras 
exteriores; ib? erit ploratus et stridor dentiwm. Non quia ipsa 
dilexerunt — quis enim haec diligat? —, sed quia illa quae 
dilexerunt initia istorum sunt et necessario dilectores suos ad 
ista perdueunt. Qui enim magis amant ire quam redire aut 
pervenire, in longinquiora mittendi sunt, quoniam caro sunt 
et spiritus ambulans et non revertens. 291. Qui vero bene 
utitur vel ipsis quinque sensibus corporis ad credenda et prae- 
dieanda opera dei et nutriendam caritatem ipsius vel actione 
et cognitione ad pacificandam naturam suam et cognoscen- 
dum deum, intrat in gaudium domini sui. Propterea talen- 
tum quod male utenti aufertur, illi datur qui talentis quin- 
que bene usus est, non quia transferri potest acumen intelle- 
gentiae, sed ita significatum est posse hoc amittere neglegen- 
tes et impios ingeniosos et ad eam pervenire diligentes et pios 
quamvis ingenio tardiores. 292. Non enim datum est illud 
talentum ei qui acceperat duo — habet enim et hoc qui iam 
in actione et in cognitione bene vivit —, sed ei qui acceperat 
quinque. Nondum enim habet ad aeterna contemplanda 

idoneam mentis aciem qui visibilibus tantum, id est temporali- 
bus credit, sed habere potest qui horum omnium sensibilium 
deum artificem laudat, et eum persuadet fide et exspectat 
spe et quaerit caritate. 


293. Quae cum ita sint, hortor vos, homines carissimi LV. 


et proximi mei, meque ipsum hortor vobiscum, ut ad id 
quod nos per sapientiam suam deus hortatur quanta possumus 
celeritate curramus. Non diligamus mundum, quoniam omnia 
quae in mundo sunt, concupiscentia carnis et concupiscentia 
oculorum est et ambitio saeculi. 294. Non diligamus per carnis 
voluptatem corrumpere atque corrumpi, ne ad miserabiliorem 
corruptionem dolorum tormentorumque veniamus; non dili- 
gamus certamina, ne angelis qui talibus gaudent in potesta- 
tem demur humiliandi vinciendi verberandi; non diligamus 
visibilia spectacula, ne ab ipsa veritate aberrando et amando 
umbras in tenebras proiciamur. 295. Non sit nobis religio in 
phantasmatis nostris; melius est enim qualecumque verum 
quam omne quiequid pro arbitrio fingi potest, et tamen ani- 
mam ipsam, quamvis anima vera sit, cum falsa imaginatur, 
colere non debemus; melior est vera stipula quam lux inani 
cogitatione pro suspicantis voluntate formata, et tamen sti- 
pulam quam sentimus et tangimus dementis est credere colen- 
dam. 296. Non sit nobis religio humanorum operum cultus; 
meliores enim sunt ipsi artifices qui talia fabricantur, quos 
tamen colere non debemus. Non sit nobis religio cultus 
bestiarum; meliores enim sunt extremi homines, quos tamen 
colere non debemus. Non sit nobis religio cultus hominum 
mortuorum, quia si pie vixerunt, non sie habentur ut tales 
quaerant honores, sed illum a nobis coli volunt quo inlumi- 

nante laetantur meriti sui nos esse conservos; 297. honorandi 
ergo sunt propter imitationem, non adorandi propter religio- 
nem; si autem male vixerunt, ubicumque sint non sunt co- 
lendi. Non sit nobis religio cultus daemonum, quia omnis 
superstitio cum sit magna poena hominum et periculosissima 
turpitudo, honor est ac triumphus illorum. 298. Non sit nobis 
religio terrarum cultus et aquarum, quia istis purior et luci- 
dior est aer etiam caliginosus, quem tamen colere non debe- 
mus. Non sit nobis religio etiam purioris aeris et serenioris 
cultus, quia luce absente inumbratur et purior illo est fulgor 
ignis etiam huius, quem tamen, quoniam pro voluntate accen- 
dimus et extinguimus, colere utique non debemus. 299. Non 
nobis sit religio cultus corporum aethereorum atque caelestium 
quae quamvis omnibus ceteris corporibus recte praeponantur, 
melior tamen ipsis est quaecumque vita; quapropter si ani- 
mata sunt, melior est quaevis anima per se ipsam quam cor- 
pus quodlibet animatum, et tamen animam vitiosam nemo 
eolendam esse censuerit. 300. Non sit nobis religio cultus 
illius vitae qua dicuntur arbores vivere, quoniam nullus sen- 
sus in illa est et ex eo genere est ista qua nostri etiam cor- 
poris numerositas agitur, qua etiam capilli et ossa vivunt 
quae sine sensu praeciduntur; hac autem melior est vita sen- 
tiens; et tamen vitam bestiarum colere non debemus. 301. Non 
sit nobis religio vel ipsa perfecta et sapiens anima rationalis 
sive in ministerio universitatis sive in ministerio partium sta- 
bilita, sive quae in summis hominibus expectat commutatio- 
nem reformationemque portionis suae, quoniam omnis vita 
rationalis si perfecta est incommutabili veritati secum intrin- 
secus sine strepitu loquenti obtemperat, non obtemperans 
autem vitiosa fit. Non ergo per se excellit sed per illum cui 

libenter obtemperat. 302. Quod colit ergo summus angelus, 
id colendum est etiam ab homine ultimo, quia ipsa hominis 
natura id non colendo facta est ultima. Non enim aliunde 
sapiens angelus aliunde homo, aliunde ille verax aliunde homo, 
sed ab una incommutabili sapientia et veritate. Nam id ip- 
sum actum est temporali dispensatione ad salutem nostram, 
ut naturam humanam ipsa dei virtus et dei sapientia incom- 
mutabilis et consubstantialis patri et coaeterna suscipere 
dignaretur, per quam nos doceret id esse homini colendum 
quod ab omni creatura intellectuali et rationali colendum est. 
303. Hoc etiam ipsos optimos angelos et excellentissima 
ministeria dei velle credamus, ut unum cum ipsis colamus 
deum, cuius contemplatione beati sunt. Neque enim et nos 
videndo angelum beati sumus, sed videndo veritatem, qua 
etiam ipsos diligimus angelos et his congratulamur nec invi- 
demus quod ea paratiores et nullis molestiis interpedientibus 
perfruuntur, sed magis eos diligimus quoniam et nos tale ali- 
quid sperare à communi domino iussi sumus. 304. Quare 
honoramus eos caritate non servitute. Nec eis templa con- 
stituimus; nolunt enim se sic honorari a nobis, quia nos ipsos 
cum boni sumus templa summi dei esse noverunt. Recte ita- 
que scribitur hominem ab angelo prohibitum ne se adoraret, 
sed unum dominum sub quo ei esset et ille conservus. 305. Qui 
autem nos invitant ut sibi serviamus et tamquam deos cola- 
mus, similes sunt superbis hominibus quibus si liceat similiter 
coli volunt. Sed istos homines perpeti minus periculosum est. 
Omnis enim hominum dominatus in homines aut dominan- 

tium aut servientium morte finitur; servitus autem sub ange- 
lorum malorum superbia propter ipsum tempus quod est post 
mortem magis metuenda est. 306. Illud etiam cuivis cognos- 
cere facile est, quod sub homine dominante liberas cogitatio- 
nes habere concessum est; illos autem dominos in ipsis menti- 
bus formidamus, qui unus est oculus intuendae ac percipien- 
dae veritatis. Quare si omnibus potestatibus quae dantur 
hominibus ad regendam rempublicam pro nostro vinculo sub- 
diti sumus, reddentes Caesari quod Caesaris est et deo quod 
dei est, non est metuendum ne hoc post nostram mortem ali- 
quis exigat. Et aliud est servitus animae, aliud servitus cor- 
poris. 307. Iusti autem homines et in uno deo habentes 
omnia gaudia sua, quando per eorum facta deus benedicitur, 
tum gratulantur laudantibus; cum vero ipsi tamquam ipsi 
laudantur, corrigunt errantes quos possunt, quos autem non 
possunt non eis gratulantur et ab illo vitio corrigi volunt. 
Quibus similes vel etiam mundiores atque sanctiores si sunt 
boni angeli et omnia sancta dei ministeria, quid metuimus 
ne aliquem illorum offendamus, si non superstitiosi fuerimus, 
eum ipsis adiuvantibus ad unum deum tendentes et ei uni 
religantes animas nostras — unde religio dicta creditur — 
omni superstitione careamus? 308. Ecce unum deum colo: 
unum omnium principium et sapientiam qua sapiens est quae- 
cumque anima sapiens est, et ipsum munus quo beata sunt 
quaecumque beata sunt. Quisquis angelorum diligit hunc 
deum, certus sum quod etiam me diligit; quisquis in illo 
manet et potest humanas preces audire, in illo me exaudit; 

quisquis ipsum habet bonum suum, in ipso me adiuvat nec 
mihi eius participationem potest invidere. 309. Dicant mihi 
ergo adoratores aut adulatores partium mundi quem non 
optimum sibi conciliet, qui hoc unum oolit quod omnis opti- 
mus diligit, et cuius cognitione gaudet ad quod principium 
recurrendo fit optimus. Quisquis vero angelus excessus suos 
diligit et veritati esse subditus non vult et privato suo laetari 
cupiens à communi omnium bonorum et vera beatitudine 
lapsus est, cui omnes mali subiugandi et premendi, nullus 
autem bonus nisi exercendus in potestatem datur, nullo dubi- 
tante non est colendus; cuius laetitia est nostra miseria et 
cuius damnum est nostra reversio. 310. Religet ergo nos 
religio uni omnipotenti deo, quia inter mentem nostram qua 
illum intellegimus patrem, et veritatem, id est lucem interio- 
rem per quam illum intellegimus, nulla interposita creatura 
est. Quare ipsam quoque veritatem nulla ex parte dissimi- 
lem in ipso et cum ipso veneremur, quae forma est omnium 
quae ab uno facta sunt et ad unum nituntur. Unde apparet 
spiritalibus animis per hane formam esse facta omnia, quae 
sola implet quod appetunt omnia. 311. Quae tamen omnia 
neque fierent a patre per filium neque suis finibus salva 
essent, nisi deus summe bonus esset. Qui et nulli naturae 
quae ab ipso bona esse posset invidit; et in bono ipso alia 
quantum vellent, alia quantum possent ut manerent dedit. 
312. Quare ipsum donum dei cum patre et filio aeque in- 
commutabile colere et tenere nos convenit: unius substan- 
tiae trinitatem, unum deum a quo sumus, per quem sumus, 
in quo sumus; à quo discessimus, cui dissimiles facti sumus, 
8 quo perire non permissi sumus; principium ad quod recur- 
rimus et formam quam sequimur et gratiam qua reconcilia- 

mur; unum quo auctore conditi sumus, et similitudinem eius 
per quam ad unitatem formamur et pacem qua unitati ad- 
haeremus; 313. deum qui dixit fiat, et verbum per quod fac- 
tum est omne quod substantialiter et naturaliter factum est, et 
donum benignitatis eius, quia placuit et conciliatum est auc- 
tori suo, ut non interiret quidquid ab eo per verbum factum 
est; unum deum quo creatore vivimus, per quem reformati 
sapienter vivimus, quem diligentes et quo fruentes beate vivi- 
mus; unum deum ex quo omnia, per quem omnia, in quo 
omnia; ipsi gloria in saecula saeculorum. 


3 Gen. 1,3 9—10 cf. Rom. 11, 36 

